ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗ ΝΑΥΤΙΛΙΑΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ (Ν.Ε.Π.Ε.)

|  |  |
| --- | --- |
|  | ΠΙΝΑΚΑΣ ΠΕΡΙΕΧΟΜΕΝΩΝ  |
|  |  |
| Άρθρο  |  |
|  | ΜΕΡΟΣ Ι |
|  | ΕΙΣΑΓΩΓΙΚΕΣ ΔΙΑΤΑΞΕΙΣ |
| 1. | Συνοπτικός τίτλος. |
| 2. | Ερμηνεία. |
|  |  |
|  | ΜΕΡΟΣ ΙΙ |
|  | ΓΕΝΙΚΕΣ ΔΙΑΤΑΞΕΙΣ |
|  |  |
| 3. | Άσκηση εξουσιών και εκτέλεση καθηκόντων κρατικών λειτουργών και αξιωματούχων. |
| 4. | Πεδίο εφαρμογής. |
| 5. | Σκοπός της Ν.Ε.Π.Ε. |
| 6. | Έφορος Ν.Ε.Π.Ε. |
|  |  |
|  | ΜΕΡΟΣ ΙΙΙ |
|  | ΣΥΣΤΑΣΗ Ν.Ε.Π.Ε. ΚΑΙ ΣΥΝΑΦΗ ΘΕΜΑΤΑ |
|  |  |
| 7. | Σύσταση Ν.Ε.Π.Ε. |
| 8. | Ιδρυτικό έγγραφο. |
| 9. | Υπογραφή ιδρυτικού εγγράφου. |
| 10. | Περιορισμός στην τροποποίηση ιδρυτικού εγγράφου. |
| 11. | Καταστατικό Ν.Ε.Π.Ε. |
| 12. | Περιεχόμενο καταστατικού. |
| 13. | Υπογραφή καταστατικού.  |
| 14. | Τροποποίηση καταστατικού. |
| 15. | Εγγραφή ιδρυτικού εγγράφου και καταστατικού. |
| 16. | Αποτέλεσμα εγγραφής και πιστοποιητικά που αφορούν τη σύσταση Ν.Ε.Π.Ε. |
| 17. | Αποτέλεσμα ιδρυτικού εγγράφου και καταστατικού. |
| 18. | Αποστολή αντιγράφου ιδρυτικού εγγράφου και καταστατικού στους μετόχους. |
| 19. | Αντίγραφα του ιδρυτικού εγγράφου και καταστατικού που περιέχουν τροποποιήσεις. |
| 20. | Ισχύς συμβάσεων που συνήφθησαν πριν από την ημερομηνία σύστασης Ν.Ε.Π.Ε. |
| 21. | Εγγραφή και καταχώριση εγγράφων. |
| 22. | Γλώσσα πιστοποιητικών, βεβαιώσεων και άλλων εγγράφων. |
|  |  |
|  | ΜΕΡΟΣ IV |
|  | ΔΙΑΤΑΞΕΙΣ ΣΕ ΣΧΕΣΗ ΜΕ ΟΝΟΜΑΤΑ Ν.Ε.Π.Ε. |
|  |  |
| 23. | Όνομα Ν.Ε.Π.Ε. |
| 24. | Τροποποίηση ονόματος Ν.Ε.Π.Ε.  |
|  |  |
|  | ΜΕΡΟΣ V |
|  | ΙΔΙΟΤΗΤΑ ΜΕΤΟΧΩΝ Ν.Ε.Π.Ε. |
|  |  |
| 25. | Ορισμός μετόχου.  |
|  | ΜΕΡΟΣ VΙ |
|  | ΣΥΜΒΑΣΕΙΣ |
|  |  |
| 26.  | Τύπος συμβάσεων. |
| 27.  | Εγκυρότητα συναλλαγών που συνάπτονται εκ μέρους της Ν.Ε.Π.Ε. |
| 28. | Συναλλαγματικές και γραμμάτια σε διαταγή. |
|  |  |
|  | ΜΕΡΟΣ VII |
|  | ΕΠΙΚΥΡΩΣΗ ΕΓΓΡΑΦΩΝ ΚΑΙ ΠΙΣΤΟΠΟΙΗΣΗ ΥΠΟΓΡΑΦΩΝ |
|  |  |
| 29. | Επικύρωση εγγράφων. |
| 30. | Πιστοποίηση υπογραφών. |
| 31. | Δυνατότητα χρήσης ηλεκτρονικής μεθόδου.  |
|  |  |
|  | ΜΕΡΟΣ VIIΙ |
|  | ΜΕΤΟΧΙΚΟ ΚΕΦΑΛΑΙΟ |
|  |  |
| 32. | Εξουσία έκδοσης μετοχών. |
| 33. | Εξουσία Ν.Ε.Π.Ε. για αύξηση του μετοχικού της κεφαλαίου. |
| 34. | Ειδοποίηση αύξησης μετοχικού κεφαλαίου. |
| 35. | Εξουσία Ν.Ε.Π.Ε. για μείωση του μετοχικού της κεφαλαίου. |
| 36. | Αποτέλεσμα μείωσης μετοχικού κεφαλαίου.  |
| 37. | Ποινή για απόκρυψη ένστασης εγγεγραμμένου πιστωτή ή για ψευδή δήλωση. |
| 38. | Μεταβίβαση και ενεχυρίαση μετοχών. |
| 39. | Μεταβίβαση μετοχών με προσαγωγή μεταβιβαστικού εγγράφου. |
| 40. | Μεταβίβαση από προσωπικό αντιπρόσωπο. |
| 41. | Καταχώριση μεταβίβασης μετά από αίτηση εκχωρητή. |
| 42.  | Ειδοποίηση άρνησης καταχώρισης μεταβίβασης. |
| 43. | Καθήκοντα Ν.Ε.Π.Ε. αναφορικά με την έκδοση πιστοποιητικών. |
| 44. | Απόδειξη του τίτλου μετοχών. |
| 45.  | Καταχώριση μεταβίβασης μετοχών στον Έφορο Ν.Ε.Π.Ε.. |
| 46.  | Ποινή για πλαστοπροσωπία μετόχου. |
|  |  |
|  | ΜΕΡΟΣ ΙΧ |
|  | ΕΠΙΒΑΡΥΝΣΕΙΣ ΚΑΙ ΥΠΟΘΗΚΕΣ |
|  |  |
| 47.  | Εγγραφή επιβαρύνσεων και καταχώριση υποθηκών. |
| 48.  | Τήρηση μητρώου επιβαρύνσεων από τον Έφορο Ν.Ε.Π.Ε. |
| 49.  | Καταχωρίσεις εξόφλησης και απαλλαγή ιδιοκτησίας από επιβάρυνση. |
| 50.  | Διόρθωση μητρώου επιβαρύνσεων ή αρχείου υποθηκών. |
| 51. | Φύλαξη αντίγραφων που συνιστούν επιβαρύνσεις και υποθήκες. |
| 52.  | Μητρώο επιβαρύνσεων. |
| 53.  | Δικαίωμα επιθεώρησης. |
|  |  |
|  | ΜΕΡΟΣ Χ |
|  | ΔΙΟΙΚΗΣΗ ΚΑΙ ΔΙΑΧΕΙΡΙΣΗ |
|  |  |
| 54.  | Εγγεγραμμένο γραφείο Ν.Ε.Π.Ε. |
| 55. | Δημοσίευση ονόματος από Ν.Ε.Π.Ε. και αναγραφή στοιχείων σε εμπορικά έγγραφα. |
| 56. | Μητρώο μετόχων.  |
| 57.  | Επιθεώρηση μητρώου.  |
| 58.  | Εκ πρώτης όψεως μαρτυρία.  |
| 59. | Κοινοποίηση μεταβίβασης μετόχων. |
| 60.  | Ετήσια έκθεση.  |
| 61.  | Ετήσια γενική συνέλευση.  |
| 62.  | Σύγκληση έκτακτης γενικής συνέλευσης μετά από αίτηση. |
| 63.  | Διάρκεια ειδοποίησης για σύγκληση συνελεύσεων. |
| 64. | Γενικές διατάξεις σχετικά με συνεδριάσεις και ψήφους. |
| 65.  | Συμμετοχή στη γενική συνέλευση τηλεφωνικά και/ή με ηλεκτρονικά μέσα.. |
| 66.  | Εξουσία Δικαστηρίου να διατάσσει συνέλευση. |
| 67.  | Αντιπρόσωποι.  |
| 68. | Δικαίωμα αίτησης για ψηφοφορία με βάση τον αριθμό ψήφων. |
| 69. | Έκτακτα και ειδικά ψηφίσματα. |
| 70. | Ψηφίσματα για τα οποία απαιτείται ειδική ειδοποίηση. |
| 71.  | Ψηφίσματα για τα οποία απαιτείται μεγαλύτερη πλειοψηφία στο καταστατικό. |
| 72. | Εγγραφή και αντίγραφα ορισμένων ψηφισμάτων. |
| 73.  | Ψηφίσματα που εγκρίνονται σε αναβληθείσα συνέλευση. |
| 74. | Πρακτικά διαδικασιών συνελεύσεων Ν.Ε.Π.Ε. και συνεδριών συμβούλων και διαδικασία διαχειριστών. |
| 75.  | Επιθεώρηση πρακτικών της γενικής συνέλευσης. |
| 76.  | Οικονομικές καταστάσεις και έλεγχος Ν.Ε.Π.Ε. |
| 77. |  Μεγέθη Ν.Ε.Π.Ε. και ειδικές ρυθμίσεις για οικονομικές καταστάσεις.  |
|  |  |
|  | ΜΕΡΟΣ ΧΙ |
|  | ΣΥΜΒΟΥΛΟΙ ΚΑΙ ΑΛΛΟΙ ΑΞΙΩΜΑΤΟΥΧΟΙ |
|  |  |
| 78. | Σύμβουλοι.  |
| 79.  | Γραμματέας.  |
| 80.  | Απαγόρευση σε ορισμένα πρόσωπα να είναι μοναδικοί σύμβουλοι ή γραμματείς. |
| 81.  | Ακύρωση πράξεων που έγιναν από πρόσωπο με διπλή ιδιότητα συμβούλου και γραμματέα. |
| 82.  | Εγκυρότητα πράξεων συμβούλων. |
| 83.  | Παύση συμβούλων.  |
| 84.  | Βαθμός επιμέλειας. |
| 85.  | Συνεδρίες και συμμετοχή στη συνεδρία των συμβούλων με ηλεκτρονικά μέσα. |
| 86. | Μητρώο διευθυντών και γραμματέων. |
|  |  |
|  |  ΜΕΡΟΣ ΧΙΙ |
|  | ΔΙΟΡΙΣΜΟΣ ΕΞΕΤΑΣΤΗ - ΕΚΚΑΘΑΡΙΣΗ - ΠΑΡΑΛΗΠΤΕΣ ΚΑΙ ΔΙΑΧΕΙΡΙΣΤΕΣ - ΠΡΟΣΤΑΣΙΑ ΜΕΙΟΝΟΤΗΤΑΣ |
|  |  |
| 87.  | Αναλογική εφαρμογή του περί Εταιρειών Νόμου αναφορικά με το διορισμό εξεταστή, την εκκαθάριση, τους παραλήπτες και διαχειριστές και προστασία της μειονότητας. |
|  |  |
|  | ΜΕΡΟΣ ΧΙΙΙ |
|  | ΓΕΝΙΚΕΣ ΔΙΑΤΑΞΕΙΣ ΑΝΑΦΟΡΙΚΑ ΜΕ ΕΓΓΡΑΦΗ |
|  |  |
| 88. | Γραφεία εγγραφής. |
| 89.  | Τέλη και δικαιώματα που καταβάλλονται στον Έφορο Ν.Ε.Π.Ε. |
| 90.  | Επιθεώρηση, παρουσίαση και απόδειξη εγγράφων που φυλάσσονται από τον Έφορο Ν.Ε.Π.Ε. |
| 91.  | Ανακοίνωση του Εφόρου Ν.Ε.Π.Ε. περί της φυλάξεως εγγράφων και αντιταξιμότητα των καταχωρισθέντων στο Μητρώο Ν.Ε.Π.Ε. ή δημοσιευθέντων στην Επίσημη Εφημερίδα της Δημοκρατίας στοιχείων. |
| 92. | Μετατροπή και φύλαξη εγγράφων στο μητρώο Ν.Ε.Π.Ε. σε ηλεκτρονική μορφή. |
| 93.  | Πιστοποιημένα αντίγραφα εγγράφων σε ηλεκτρονική μορφή. |
| 94.  | Μοναδικός ταυτοποιητής των Ν.Ε.Π.Ε. |
| 95.  | Τέλη και δωρεάν παραχώρηση στοιχείων. |
| 96.  | Παροχή πληροφοριών στο μητρώο σχετικά με την εκκαθάριση και την αφερεγγυότητα της Ν.Ε.Π.Ε. |
| 97. | Διασφάλιση διαλειτουργικότητας του Μητρώου Ν.Ε.Π.Ε. |
| 98. | Παράδοση, καταχώριση, κοινοποίηση και γνωστοποίηση εγγράφων στον Έφορο Ν.Ε.Π.Ε. |
| 99. | Παράλειψη καθήκοντος Ν.Ε.Π.Ε. για υποβολή εκθέσεων στον Έφορο Ν.Ε.Π.Ε. |
|  |  |
|  | ΜΕΡΟΣ ΧIV |
|  | ΠΟΙΚΙΛΕΣ ΔΙΑΤΑΞΕΙΣ |
|  |  |
| 100. | Αναλογική εφαρμογή διατάξεων του περί Εταιρειών Νόμου. |
| 101. | Εξαιρέσεις από την καταβολή τελών και δικαιωμάτων |
|  |  |
|  | ΜΕΡΟΣ ΧV |
|  | ΕΓΓΡΑΦΗ ΕΤΑΙΡΕΙΑΣ ΩΣ ΣΥΝΕΧΙΖΟΥΣΑΣ ΣΤΟ ΜΗΤΡΩΟ Ν.Ε.Π.Ε. |
|  |  |
| 102. | Εφαρμογή των άρθρων 102 έως 110. |
| 103.  | Καταλληλόλητα για εγγραφή ως Ν.Ε.Π.Ε. |
| 104. | Αίτηση για εγγραφή. |
| 105.  | Εγγραφή στο Μητρώο Ν.Ε.Π.Ε. |
| 106. | Αποτελέσματα εγγραφής. |
| 107. | Μη αφαίρεση από το μητρώο Εφόρου Εταιρειών. |
| 108. | Πιστοποιητικό συνέχισης. |
| 109.  | Περιπτώσεις απόρριψης της αίτησης. |
| 110. | Συνέχιση της Ν.Ε.Π.Ε. |
|  |  |
|  | ΜΕΡΟΣ ΧVΙ |
|  | ΤΕΛΙΚΕΣ ΔΙΑΤΑΞΕΙΣ |
|  |  |
| 111. | Διοικητικό πρόστιμο. |
| 112.  | Ιεραρχική προσφυγή.  |
| 113. | Πραγματικοί δικαιούχοι Ν.Ε.Π.Ε. |
| 114.  | Έκδοση κανονισμών. |
| 115.  | Έναρξη της ισχύος του παρόντος Νόμου. |
|  |  |
| ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗ ΝΑΥΤΙΛΙΑΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ (Ν.Ε.Π.Ε.) |
|  | Η Βουλή των Αντιπροσώπων ψηφίζει ως ακολούθως: |
|  |  |
|  | ΜΕΡΟΣ Ι |
|  | ΕΙΣΑΓΩΓΙΚΕΣ ΔΙΑΤΑΞΕΙΣ |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Ναυτιλιακής Εταιρείας Περιορισμένης Ευθύνης (Ν.Ε.Π.Ε.) Νόμος του 2022. |
|  |  |
| Ερμηνεία. | 2.-(1) Στον παρόντα Νόμο, εκτός εάν από το κείμενο προκύπτει διαφορετική έννοια- |
|  |  |
|  | «αντιπρόσωπος» δεν περιλαμβάνει τον δικηγόρο προσώπου που ενεργεί υπό την ιδιότητα αυτή· |
|  |  |
|  | «αξιωματούχος», σε σχέση με Ναυτιλιακή Εταιρεία Περιορισμένης Ευθύνης, περιλαμβάνει σύμβουλο, διευθύνοντα σύμβουλο ή γραμματέα σε Ν.Ε.Π.Ε.· |
|  |  |
|  | «Γενικός Διευθυντής» σημαίνει τον Γενικό Διευθυντή του Υφυπουργείου Ναυτιλίας και περιλαμβάνει τον εκτελούντα χρέη Γενικού Διευθυντή του Υφυπουργείου Ναυτιλίας και τους εξουσιοδοτημένους από τον Γενικό Διευθυντή λειτουργούς του Υφυπουργείου Ναυτιλίας﮲ |
|  |  |
|  | «Γνωστοποίηση» σημαίνει γνωστοποίηση που εκδίδεται από τον Έφορο Ν.Ε.Π.Ε. η οποία δημοσιεύεται στην Επίσημη Εφημερίδα της Δημοκρατίας· |
|  |  |
|  | «γραμματέας» σημαίνει πρόσωπο που διορίζεται δυνάμει των διατάξεων του άρθρου 79· |
|  |  |
| Κεφ. 113.9 του 196876 του 197717 του 1979105 του 1985198 του 198619 του 199046(I) του 199296(I) του 199241(I) του 199415(I) του 199521(I) του 199782(I) του 1999149(I) του 19992(I) του 2000135(I) του 2000151(I) του 200076(I) του 200170(I) του 2003167(I) του 200392(I) του 200424(I) του 2005129(I) του 2005130(I) του 200598(I) του 2006124(I) του 200670(I) του 200771(I) του 2007131(I) του 2007186(I) του 200787(I) του 200841(I) του 200949(I) του 200999(I) του 200942(I) του 201060(I) του 201088(I) του 201053(I) του 2011117(I) του 2011145(I) του 2011157(I) του 2011198(I) του 201164(I) του 201298(I) του 2012190(Ι) του 2012203(Ι) του 20126(Ι) του 201390(I) του 201374(Ι) του 201475(Ι) του 201418(Ι) του 201562(Ι) του 201563(Ι) του 201589(I) του 2015120(I) του 201540(I) του 201690(I) του 201697(I) του 201617(I) του 201733(I) του 201751(I) του 201737(I) του 201883(I) του 2018149(I) του 2018163(I) του 201938(I) του 202043(I) του 2020191(I) του 2020192(I) του 202043(I) του 2021117(Ι) του 2021150(Ι) του 2021151(Ι) του 202187(Ι) του 202288(Ι) του 202296(Ι) του 2022. | «διαχειριστής» περιλαμβάνει και τον παραλήπτη κατά την έννοια που προκύπτει από την εφαρμογή των διατάξεων του Μέρους VI του περί Εταιρειών Νόμου∙ |
|  |  |
|  | «Δικαστήριο» σημαίνει δικαστήριο το οποίο έχει δικαιοδοσία επί οποιουδήποτε θέματος που αφορά Ν.Ε.Π.Ε.· |
|  |  |
| Κεφ. 2.42 του 196120 του 196346 του197040 του 197555 του 197871 του 198192 του 198398 του 198417 του 198552 του 19859 του 1989175 του 1991212 του 19919(I) του 199356(I) του 199383(I) του 199476(I) του 1995103(I) του 199679(I) του 200031(I) του 200141(I) του 2002180(I) του 2002117(I) του 2003130(I) του 2003199(I) του 2004264(I) του 200421(I) του 200565(I) του 2005124(I) του 2005158(I) του 2005175(I) του 2006117(I) του 2007103(I) του 2008109(I) του 200811(I) του 2009130(I) του 20094(I) του 201065(I) του 201014(I) του 2011144(I) του 2011116(I) του 201218(Ι) του 201384(Ι) του 201492(I) του 2017107(I) του 20186(I) του 202041(I) του 202083(I) του 2020139(I) του 2020200(I) του 20208(I) του 2021145(Ι) του 202138(Ι) του 202265(Ι) του 2022. | «δικηγόρος» σημαίνει πρόσωπο το οποίο είναι εγγεγραμμένο ως δικηγόρος, δυνάμει του περί Δικηγόρων Νόμου, και περιλαμβάνει εταιρεία δικηγόρων της οποίας η εγγραφή έγινε δυνάμει του περί Δικηγόρων Νόμου, καθώς και εταιρεία που έχει εγγραφεί στο Μητρώο Εταιρειών Παροχής Διοικητικών Υπηρεσιών του Παγκύπριου Δικηγορικού Συλλόγου· |
|  |  |
|  | «Διοικητικό Συμβούλιο» σημαίνει το εκάστοτε διοικητικό συμβούλιο της Ν.Ε.Π.Ε.· |
|  |  |
|  | «εγγεγραμμένος πιστωτής» σημαίνει πιστωτή του οποίου η σχετική επιβάρυνση έχει καταχωρισθεί στο μητρώο επιβαρύνσεων της Ν.Ε.Π.Ε. δυνάμει των διατάξεων των άρθρων 47 και 48﮲ |
|  |  |
|  | «έγγραφο» περιλαμβάνει κλήση, ειδοποίηση, διάταγμα και άλλα δικόγραφα καθώς και κάθε πράξη ή έγγραφο που κατατίθεται στον Έφορο Ν.Ε.Π.Ε., σύμφωνα με τις διατάξεις του παρόντος Νόμου﮲ |
|  |  |
|  | «ειδικό ψήφισμα» σημαίνει ψήφισμα που λαμβάνεται σύμφωνα με τις διατάξεις του άρθρου 69· |
|  |  |
| 133(I) του 2021. | «Επίσημος Παραλήπτης» έχει την έννοια που αποδίδεται στον όρο «Επίσημος Παραλήπτης και Έφορος» από την υποπαράγραφο (ii) της παραγράφου (β) του εδαφίου (1) του άρθρου 7 του περί του Τμήματος Εφόρου Εταιρειών και Διανοητικής Ιδιοκτησίας Νόμου· |
|  |  |
|  | «εταιρεία» σημαίνει εταιρεία που συστάθηκε και εγγράφηκε δυνάμει των διατάξεων του περί Εταιρειών Νόμου· |
|  |  |
|  | «ετήσια έκθεση» σημαίνει την έκθεση που απαιτείται να καταρτιστεί δυνάμει των διατάξεων του άρθρου 60˙ |
|  |  |
|  | «Έφορος Εταιρειών» σημαίνει τον έφορο εταιρειών του Τμήματος Εφόρου Εταιρειών και Διανοητικής Ιδιοκτησίας όπως ορίζεται στον περί του Τμήματος Εφόρου Εταιρειών και Διανοητικής Ιδιοκτησίας Νόμο· |
|  |  |
|  | «Έφορος Ν.Ε.Π.Ε.» σημαίνει τον Έφορο Ναυτιλιακών Εταιρειών Περιορισμένης Ευθύνης ο οποίος προβλέπεται στις διατάξεις του άρθρου 6∙ |
|  |  |
|  | «ηλεκτρονικά μέσα» σημαίνει μέσα ηλεκτρονικού μηχανισμού για την επεξεργασία, περιλαμβανομένης ψηφιακής συμπίεσης, αποθήκευση και μετάδοση δεδομένων χρησιμοποιώντας καλώδια, ράδιο, οπτικές τεχνολογίες ή οποιοδήποτε άλλο ηλεκτρομαγνητικό μέσο·  |
|  |  |
|  | «θέσμια δήλωση» σημαίνει ένορκη δήλωση ή άλλη δήλωση που γίνεται με όρκο ή με βεβαίωση˙ |
|  |  |
|  | «ιδιοκτησία» σημαίνει είτε την ιδιοκτησία μεριδίου κυπριακού πλοίου είτε τη ναύλωση γυμνού κυπριακού πλοίου﮲  |
|  |  |
|  | «ιδρυτικό έγγραφο» σημαίνει το ιδρυτικό έγγραφο Ν.Ε.Π.Ε.· |
|  |  |
|  | «καταστατικό» σημαίνει το καταστατικό έγγραφο Ν.Ε.Π.Ε.· |
|  |  |
| 45 του 196332 του 196582 του 196862 του 1973102 του 197342 του 197925 του 198014 του 198257 του 198664 του 198728(I) του 199537(I) του 1996138(I) του 2003169(I) του 2004108(I) του 2005186(I) του 2020. | «κυπριακό πλοίο» σημαίνει πλοίο εγγεγραμμένο στο Νηολόγιο, δυνάμει του περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμου και περιλαμβάνει πλοίο αλλοδαπού νηολογίου εγγεγραμμένο στο Ειδικό Βιβλίο Παράλληλης Νηολόγησης δυνάμει των διατάξεων του Μέρους VΑ του ίδιου νόμου· |
|  |  |
|  | «μετοχή» σημαίνει μετοχή στο μετοχικό κεφάλαιο Ν.Ε.Π.Ε.· |
|  |  |
|  | «Μητρώο Ν.Ε.Π.Ε.» σημαίνει το μητρώο που προβλέπεται δυνάμει των διατάξεων του εδαφίου (4) του άρθρου 6 και περιλαμβάνει και ηλεκτρονικό μητρώο∙ |
|  |  |
|  | «μοναδικός ταυτοποιητής» σημαίνει τον κωδικό/αριθμό που χρησιμοποιείται για την επικοινωνία μεταξύ των μητρώων των κρατών μελών μέσω του συστήματος διασύνδεσης των μητρώων˙ |
|  |  |
|  | «Ναυτιλιακή Εταιρεία Περιορισμένης Ευθύνης» ή «Ν.Ε.Π.Ε.» σημαίνει την ναυτιλιακή εταιρεία περιορισμένης ευθύνης που συστήνεται και εγγράφεται δυνάμει των διατάξεων του παρόντος Νόμου και περιλαμβάνει εταιρεία που συστήθηκε ή εγγράφηκε δυνάμει των διατάξεων του περί Εταιρειών Νόμου και εγγράφεται ως συνεχίζουσα στο Μητρώο Ν.Ε.Π.Ε. δυνάμει των διατάξεων του Μέρους XV∙ |
|  |  |  |
|  | «νομοθεσία» σημαίνει τους νόμους και κανονισμούς της Δημοκρατίας∙ |
|  |  |  |
| Επίσημη Εφημερίδα της Ε.Ε.: L 182, 29.6.2013, σ. 19. | «Οδηγία 2013/34/EE» σημαίνει την Οδηγία 2013/34/EE του Ευρωπαϊκού Κοινοβουλίου και του Συμβουλίου της 26ης Ιουνίου 2013 σχετικά με τις ετήσιες οικονομικές καταστάσεις, τις ενοποιημένες οικονομικές καταστάσεις και συναφείς εκθέσεις επιχειρήσεων ορισμένων μορφών, την τροποποίηση της οδηγίας 2006/43/ΕΚ του Ευρωπαϊκού Κοινοβουλίου και του Συμβουλίου και την κατάργηση των οδηγιών 78/660/EOK και 83/349/ΕΟΚ του Συμβουλίου, όπως εκάστοτε τροποποιείται ή αντικαθίσταται· |
|  |  |
| Επίσημη Εφημερίδα της Ε.Ε.: L 169, 30.6.2017, σ. 46. | «Οδηγία (ΕΕ) 2017/1132» σημαίνει την Οδηγία (ΕΕ) 2017/1132 του Ευρωπαϊκού Κοινοβουλίου και του Συμβουλίου της 14ης Ιουνίου 2017 σχετικά με ορισμένες πτυχές του εταιρικού δίκαιου, όπως εκάστοτε τροποποιείται ή αντικαθίσταται· |
|  |  |
|  | «οικονομικές καταστάσεις» σημαίνει τις οικονομικές καταστάσεις που προβλέπονται στις διατάξεις του άρθρου 76∙ |
|  |  |
| 165(Ι) του 2012. | «πιστοποιών υπάλληλος» σημαίνει πρόσωπο διορισθέν δυνάμει των διατάξεων του περί Πιστοποιούντων Υπαλλήλων Νόμου∙ |
|  |  |
|  | «πλατφόρμα» σημαίνει την ευρωπαϊκή κεντρική πλατφόρμα που δημιουργείται δυνάμει της παραγράφου 1 του Άρθρου 22 της Οδηγίας (ΕΕ) 2017/1132∙ |
|  |  |
|  | «πλοιοκτήτης» σημαίνει τον ιδιοκτήτη κυπριακού πλοίου ή μεριδίου αυτού και περιλαμβάνει το ναυλωτή γυμνού πλοίου, παράλληλα νηολογημένου στο Νηολόγιο, κατά τα οριζόμενα στο Μέρος VΑ του περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμου· |
|  |  |
|  | «στον καθορισμένο τύπο» σημαίνει στον τύπο που καθορίζεται εκάστοτε με Γνωστοποίηση· |
|  |  |
|  | «Σύμβουλος» ή «Διοικητικός Σύμβουλος» σημαίνει μέλος του Διοικητικού Συμβουλίου∙ |
|  |  |
|  | «σύστημα διασύνδεσης των μητρώων» σημαίνει το σύστημα διασύνδεσης των κεντρικών και εμπορικών μητρώων καθώς και των μητρώων εταιρειών, το οποίο αποτελείται από τα μητρώα των κρατών μελών, την πλατφόρμα και την πύλη που αποτελεί το Ευρωπαϊκό σημείο ηλεκτρονικής πρόσβασης σύμφωνα με την παράγραφο 2 του Άρθρου 22 της Οδηγίας (ΕΕ) 2017/1132∙  |
|  |  |
| 68(Ι) του 2020. | «Τμήμα Αφερεγγυότητας» σημαίνει το Τμήμα Αφερεγγυότητας που ιδρύθηκε δυνάμει των διατάξεων του άρθρου 3 του περί του Τμήματος Αφερεγγυότητας και Συναφών Θεμάτων Νόμου· |
|  |  |
| 123(I) του 2017. | «Υφυπουργός Ναυτιλίας» ή «Υφυπουργός» σημαίνει τον Υφυπουργό Ναυτιλίας που διορίζεται και ασκεί τις εξουσίες και αρμοδιότητες που του ανατίθενται σύμφωνα με τις διατάξεις του περί της Ίδρυσης Υφυπουργείου Ναυτιλίας και περί Διορισμού Υφυπουργού Ναυτιλίας παρά τω Προέδρω και Συναφών Θεμάτων Νόμου· |
|  |  |
|  | «Υφυπουργείο Ναυτιλίας» σημαίνει το Υφυπουργείο Ναυτιλίας που ιδρύθηκε και λειτουργεί δυνάμει των διατάξεων του περί της Ίδρυσης Υφυπουργείου Ναυτιλίας και περί Διορισμού Υφυπουργού Ναυτιλίας παρά τω Προέδρω και Συναφών Θεμάτων Νόμου· |
|  |  |
|  |  (2) Στον παρόντα Νόμο και στις δυνάμει αυτού εκδιδόμενες κανονιστικές διοικητικές πράξεις αναφορά σε πράξη Ευρωπαϊκής Κοινότητας ή/και της Ευρωπαϊκής Ένωσης ή σε εθνική νομοθεσία, σημαίνει την εν λόγω πράξη ή νομοθεσία όπως εκάστοτε τροποποιείται ή αντικαθίσταται.  |
|  |  |
|  |  (3) Εκτός αν από το κείμενο προκύπτει διαφορετική έννοια, όροι που χρησιμοποιούνται στον παρόντα Νόμο έχουν την έννοια που τους αποδίδει ο περί Εταιρειών Νόμος. |
|  |  |
|  | ΜΕΡΟΣ ΙΙ |
|  | ΓΕΝΙΚΕΣ ΔΙΑΤΑΞΕΙΣ |
|  |  |
| Άσκηση εξουσιών και εκτέλεση καθηκόντων κρατικών λειτουργών και αξιωματούχων. | 3.-(1)(α) Με εξαίρεση τις εξουσίες που προβλέπονται στις διατάξεις των άρθρων 111 και 112, ο Υφυπουργός δύναται να μεταβιβάζει γραπτώς την άσκηση οποιασδήποτε εξουσίας και την εκτέλεση οποιουδήποτε καθήκοντος που ο παρών Νόμος ή οι εκδιδόμενοι δυνάμει αυτού Κανονισμοί χορηγούν ή αναθέτουν, αντίστοιχα, στον ίδιο σε οποιαδήποτε από τα ακόλουθα πρόσωπα: |
|  |  |
|  |  | (i) | Στον Γενικό Διευθυντή· |
|  |  | (ii) | σε οποιαδήποτε άλλα πρόσωπα υπηρετούν στο Υφυπουργείο Ναυτιλίας: |
|  |  |  |  |
|  |  |  |  Νοείται ότι, σε περίπτωση τέτοιας μεταβίβασης, ο Υφυπουργός διατηρεί την εξουσία να ασκεί την ούτως μεταβιβαζόμενη εξουσία και να εκτελεί το ούτως μεταβιβαζόμενο καθήκον, από την έναρξη και κατά την διάρκεια της εν λόγω μεταβίβασης. |
|  |  |
|  |  (β) Ο Έφορος Ν.Ε.Π.Ε. δύναται να μεταβιβάζει γραπτώς σε οποιοδήποτε πρόσωπο υπηρετεί στο Υφυπουργείο Ναυτιλίας την άσκηση οποιασδήποτε εξουσίας και την εκτέλεση οποιουδήποτε καθήκοντος που ο παρών Νόμος ή οι εκδιδόμενοι δυνάμει αυτού κανονισμοί χορηγούν ή αναθέτουν σε αυτόν. |
|  |  |
|  |  Νοείται ότι, σε περίπτωση τέτοιας μεταβίβασης, ο Έφορος Ν.Ε.Π.Ε. διατηρεί την εξουσία να ασκεί την ούτως μεταβιβαζόμενη εξουσία και να εκτελεί το ούτως μεταβιβαζόμενο καθήκον από την έναρξη και κατά τη διάρκεια της εν λόγω μεταβίβασης. |
|  |  |
|  |  (2) Πρόσωπο στο οποίο μεταβιβάστηκε η άσκηση εξουσίας ή/και η εκτέλεση καθήκοντος δυνάμει των διατάξεων του εδαφίου (1) ασκεί την εξουσία ή/και εκτελεί το καθήκον σύμφωνα με τις οδηγίες του Υφυπουργού ή του Εφόρου Ν.Ε.Π.Ε., ανάλογα με την περίπτωση. |
|  |  |
|  |  (3) Ο Υφυπουργός και ο Έφορος Ν.Ε.Π.Ε. δύνανται έκαστος να τροποποιούν και να ανακαλούν μεταβίβαση που έγινε δυνάμει των διατάξεων του εδαφίου (1) με γραπτή ειδοποίηση προς το πρόσωπο στο οποίο έγινε η μεταβίβαση. |
|  |  |
|  |  (4) Σε περίπτωση κατά την οποία, δυνάμει των διατάξεων του παρόντος άρθρου, δύο (2) ή περισσότερα πρόσωπα ταυτόχρονα ασκούν την ίδια εξουσία ή εκτελούν το ίδιο καθήκον, ο ιεραρχικά υφιστάμενος αυτών λαμβάνει τα δέοντα μέτρα, ώστε να μην ασκεί την εξουσία ή εκτελεί το καθήκον στα ίδια πραγματικά γεγονότα με τον ιεραρχικά ανώτερό του, εκτός εάν ο τελευταίος το επιτρέπει και σύμφωνα με τυχόν οδηγίες του. |
|  |  |
|  |  (5) Σε περίπτωση κατά την οποία, δυνάμει των διατάξεων του παρόντος άρθρου, πρόσωπο ασκεί εξουσία ή εκτελεί καθήκον που ο παρών Νόμος ή οι εκδιδόμενοι δυνάμει αυτού Κανονισμοί χορηγούν ή αναθέτουν, αντίστοιχα, σε άλλο πρόσωπο, ο παρών Νόμος και οι εκδιδόμενοι δυνάμει αυτού Κανονισμοί εφαρμόζονται ως εάν είχαν χορηγήσει ρητά την εν λόγω εξουσία στο ασκούν αυτήν πρόσωπο και είχαν αναθέσει ρητά το εν λόγω καθήκον στο εκτελούν αυτό πρόσωπο. |
|  |  |
| Πεδίο εφαρμογής. | 4. Ο παρών Νόμος εφαρμόζεται- |
|  |  |
|  | (α) | σε όλες τις Ν.Ε.Π.Ε. οι οποίες συστάθηκαν δυνάμει του παρόντος Νόμου, και |
|  |  |  |
|  | (β) | σε κάθε εταιρεία η οποία συστάθηκε ή εγγράφηκε δυνάμει των διατάξεων του περί Εταιρειών Νόμου και εγγράφεται ως συνεχίζουσα στο Μητρώο Ν.Ε.Π.Ε. δυνάμει των διατάξεων του Μέρους XV. |
|  |  |
| Σκοπός της Ν.Ε.Π.Ε. | 5.-(1) Η Ν.Ε.Π.Ε. έχει ως μοναδικό σκοπό την απόκτηση ιδιοκτησίας επί κυπριακού πλοίου, την εκμετάλλευση και διάθεση αυτού καθώς και όλων των συναφών δικαιωμάτων επ’ αυτού.  |
|  |  |
|  |  (2) Η Ν.Ε.Π.Ε. δύναται να κατέχει οποιαδήποτε κινητή περιουσία για την επίτευξη του πιο πάνω σκοπού. |
|  |  |
| Έφορος Ν.Ε.Π.Ε. | 6.-(1) Ο εκάστοτε Γενικός Διευθυντής εκτελεί καθήκοντα Εφόρου Ν.Ε.Π.Ε. |
|  |  |
|  |  (2) Ο Έφορος Ν.Ε.Π.Ε. έχει την εξουσία να εκδίδει Γνωστοποιήσεις σχετικά με όλα τα θέματα που αφορούν την ερμηνεία ή/και εφαρμογή οποιασδήποτε από τις διατάξεις του παρόντος Νόμου. |
|  |  |
|  |  (3)(α) Ο Έφορος Ν.Ε.Π.Ε. είναι υπεύθυνος για την καταχώριση και φύλαξη όλων των εγγράφων που απαιτούνται ή επιτρέπεται να καταχωριστούν σύμφωνα με τον παρόντα Νόμο γραπτώς ή/και σε ηλεκτρονική μορφή, όπως εκάστοτε απαιτείται, καθώς και για την έκδοση πιστοποιητικών και επικυρωμένων αντιγράφων σχετικά με τις εν λόγω καταχωρίσεις και αρχεία για τις Ν.Ε.Π.Ε.  |
|  |  |
|  |  (β) Οι διαδικασίες καταχώρισης, η μορφή ή ο μορφότυπος των εν λόγω εγγράφων και πιστοποιητικών καθορίζονται από τον Έφορο Ν.Ε.Π.Ε. με Γνωστοποίηση ή με γραπτές εγκυκλίους ή με άλλο τρόπο, όπως ο ίδιος κρίνει απαραίτητο. |
|  |  |
|  |  (4)(α) Ο Έφορος Ν.Ε.Π.Ε. τηρεί Μητρώο Ν.Ε.Π.Ε. στο οποίο, κατά τη σύσταση Ν.Ε.Π.Ε., καταχωρίζει το όνομα, τον αριθμό εγγραφής και την ημερομηνία σύστασής της.  |
|  |  |
|  |  (β) Το Μητρώο Ν.Ε.Π.Ε. τηρείται σε ηλεκτρονική μορφή και είναι συνδεδεμένο με το σύστημα διασύνδεσης των μητρώων. |
|  |  |
|  | ΜΕΡΟΣ ΙΙΙ |
|  | ΣΥΣΤΑΣΗ Ν.Ε.Π.Ε. ΚΑΙ ΣΥΝΑΦΗ ΘΕΜΑΤΑ |
|  |  |
| Σύσταση Ν.Ε.Π.Ε. | 7.-(1) Οποιοδήποτε ένα (1) ή περισσότερα πρόσωπα τα οποία συνεργάζονται για οποιοδήποτε σκοπό ως προβλέπεται στις διατάξεις του άρθρου 5 δύνανται, με την υπογραφή των ονομάτων τους στο ιδρυτικό έγγραφο και αφού συμμορφωθούν με τις απαιτήσεις του παρόντος Νόμου αναφορικά με την εγγραφή, να συστήσουν Ν.Ε.Π.Ε.  |
|  |  |
|  |  (2) Η ευθύνη των μετόχων της Ν.Ε.Π.Ε. περιορίζεται από το ιδρυτικό έγγραφο στο ποσό, αν υπάρχει, που δεν πληρώθηκε για τις μετοχές που κατέχουν έκαστος.  |
|  |  |
| Ιδρυτικό έγγραφο. | 8.-(1) Το ιδρυτικό έγγραφο Ν.Ε.Π.Ε., συντάσσεται στη βάση προτύπου όπως αυτό καθορίζεται με Γνωστοποίηση και αναφέρει- |
|  |  |
|  | (α) | το όνομα της Ν.Ε.Π.Ε. το οποίο περιλαμβάνει τον όρο «Ναυτιλιακή Εταιρεία Περιορισμένης Ευθύνης» ή «Ν.Ε.Π.Ε.» ή, σε περίπτωση κατά την οποία το όνομα της Ν.Ε.Π.Ε.  αναγράφεται με λατινικούς χαρακτήρες, τον όρο «Shipping Limited Liability Company» ή  «S.L.L.C.», ως τις τελευταίες λέξεις του  ονόματος∙ |
|  |  |  |
|  | (β) | τους σκοπούς της Ν.Ε.Π.Ε.∙ |
|  |  |  |
|  | (γ) | το ύψος του εγκεκριμένου κεφαλαίου και το ύψος του εκδοθέντος κεφαλαίου κατά τον χρόνο της σύστασης της Ν.Ε.Π.Ε., καθώς επίσης και κάθε μεταβολή του εγκεκριμένου κεφαλαίου. |
|  |  |  |
|  |  (2) Το ιδρυτικό έγγραφο Ν.Ε.Π.Ε. πρέπει να δηλώνει ότι η ευθύνη των μετόχων της είναι περιορισμένη. |
|  |  |
|  |  (3) Το ιδρυτικό έγγραφο Ν.Ε.Π.Ε. δηλώνει το ποσό του μετοχικού κεφαλαίου με το οποίο η Ν.Ε.Π.Ε. προτίθεται να εγγραφεί, τη διαίρεση του σε μετοχές καθορισμένου ποσού και αν είναι αριθμημένες ή μη. |
|  |  |
|  |  (4) Πρόσωπο που υπέγραψε το ιδρυτικό έγγραφο λαμβάνει τουλάχιστον μία (1) μετοχή. |
|  |  |
|  |  (5) Πρόσωπο που υπέγραψε το ιδρυτικό έγγραφο σημειώνει απέναντι από το όνομα του τον αριθμό των μετοχών που λαμβάνει. |
|  |  |
| Υπογραφή ιδρυτικού εγγράφου. | 9. Το ιδρυτικό έγγραφο υπογράφεται στην παρουσία δικηγόρου ο οποίος βεβαιώνει τη γνησιότητα της υπογραφής. |
|  |
| Περιορισμός στην τροποποίηση ιδρυτικού εγγράφου. | 10. Ν.Ε.Π.Ε. δε δύναται να τροποποιεί τους όρους που περιέχονται στο ιδρυτικό της έγγραφο εκτός στις περιπτώσεις, με τον τρόπο και στην έκταση που ρητά προβλέπεται στον παρόντα Νόμο.  |
|  |  |
| Καταστατικό Ν.Ε.Π.Ε.. | 11. Μαζί με το ιδρυτικό έγγραφο εγγράφεται και καταστατικό το οποίο καθορίζει κανονισμούς για την Ν.Ε.Π.Ε. υπογεγραμμένο από τα πρόσωπα που υπέγραψαν το ιδρυτικό έγγραφο. |
|  |   |
| Περιεχόμενο καταστατικού. | 12. Το καταστατικό υιοθετεί όλους τους κανονισμούς που καθορίζονται εκάστοτε με Γνωστοποίηση και το οποίο περιλαμβάνει τουλάχιστον τα στοιχεία που προβλέπονται στα Άρθρα 3(ε) και 4 της Οδηγίας (ΕΕ) 2017/1132. |
|  |  |
| Υπογραφή καταστατικού.  | 13. Το καταστατικό υπογράφεται από κάθε πρόσωπο το οποίο προσυπέγραψε το ιδρυτικό έγγραφο στην παρουσία δικηγόρου ο οποίος βεβαιώνει τη γνησιότητα της υπογραφής. |
|  |  |
| Τροποποίηση καταστατικού. | 14. Τηρουμένων των διατάξεων του παρόντος Νόμου και των όρων που περιέχονται στο ιδρυτικό έγγραφο, Ν.Ε.Π.Ε. δύναται με ειδικό ψήφισμα της γενικής συνέλευσης να τροποποιεί το καταστατικό της. |
|  |  |
| Εγγραφήιδρυτικού εγγράφου και καταστατικού. | 15. Το ιδρυτικό έγγραφο και καταστατικό κατατίθεται στον Έφορο Ν.Ε.Π.Ε. από δικηγόρο και ακολούθως ο Έφορος Ν.Ε.Π.Ε., αφού πρώτα επιβεβαιώσει την ορθότητα του περιεχομένου τους, προβαίνει στην εγγραφή τους. |
|  |  |
| Αποτέλεσμα εγγραφής και πιστοποιητικά που αφορούν τη σύσταση Ν.Ε.Π.Ε. | 16.-(1) Με την εγγραφή του ιδρυτικού εγγράφου και καταστατικού, ο Έφορος Ν.Ε.Π.Ε. πιστοποιεί ότι συστάθηκε Ναυτιλιακή Εταιρεία Περιορισμένης Ευθύνης, εκδίδει τα πιστοποιητικά που αφορούν στη σύσταση και καταχωρεί τα στοιχεία της Ν.Ε.Π.Ε. στο Μητρώο Ν.Ε.Π.Ε. το οποίο τηρεί ο ίδιος. |
|  |  |
|  |  (2) Από την ημερομηνία σύστασης που αναφέρεται στο πιστοποιητικό σύστασης, όσοι προσυπέγραψαν το ιδρυτικό έγγραφο μαζί με οποιαδήποτε άλλα πρόσωπα που από καιρό σε καιρό καθίστανται μέτοχοι της Ν.Ε.Π.Ε., αποτελούν νομικό πρόσωπο με το όνομα που περιλαμβάνεται στο ιδρυτικό έγγραφο ικανό να ασκήσει αμέσως όλες τις δραστηριότητες μια συσταθείσας Ν.Ε.Π.Ε., και με διηνεκή διαδοχή.  |
|  |  |
|  |  (3) Το πιστοποιητικό σύστασης το οποίο εκδίδεται από τον Έφορο Ν.Ε.Π.Ε. αποτελεί αναμφισβήτητη μαρτυρία ότι όλες οι απαιτήσεις του παρόντος Νόμου αναφορικά με την εγγραφή και στα προηγούμενα με την εγγραφή συναφή θέματα έχουν τηρηθεί και ότι η Ν.Ε.Π.Ε. εγγράφηκε δεόντως με βάση τον παρόντα Νόμο. |
|  |  |
|  |  (4) Θέσμια δήλωση συμμόρφωσης προς όλες ή οποιεσδήποτε από τις πιο πάνω απαιτήσεις από δικηγόρο που ανέλαβε τη σύσταση της εταιρείας ή από πρόσωπο που κατονομάζεται στο καταστατικό ως σύμβουλος ή γραμματέας της Ν.Ε.Π.Ε. παραδίδεται στον Έφορο Ν.Ε.Π.Ε., ο οποίος δύναται να αποδέχεται τη δήλωση αυτή ως ικανοποιητική μαρτυρία συμμόρφωσης. |
|  |  |
| Αποτέλεσμα ιδρυτικού εγγράφου και καταστατικού. | 17.-(1) Τηρουμένων των διατάξεων του παρόντος Νόμου το ιδρυτικό έγγραφο και καταστατικό, όταν εγγραφούν, δεσμεύουν τη Ν.Ε.Π.Ε. και τους μετόχους της στην ίδια έκταση όπως αν είχαν υπογραφεί από κάθε μέτοχο ξεχωριστά και περιλαμβάνουν συναίνεση εκάστου μετόχου να τηρεί όλες τις πρόνοιές τους. |
|  |  |
|  |  (2) Οποιαδήποτε ποσά είναι πληρωτέα από οποιονδήποτε μέτοχο στη Ν.Ε.Π.Ε. με βάση το ιδρυτικό έγγραφο ή το καταστατικό αποτελούν οφειλόμενο χρέος από αυτόν προς τη Ν.Ε.Π.Ε. |
|  |  |
| Αποστολή αντιγράφου ιδρυτικού εγγράφου και καταστατικού στους μέτοχους. | 18.-(1) Η Ν.Ε.Π.Ε. αποστέλλει αντίγραφο του ιδρυτικού εγγράφου και καταστατικού, όταν ζητηθεί από μέτοχο. |
|  |  |
|  |  (2) Σε περίπτωση παράλειψης συμμόρφωσης με τις διατάξεις του παρόντος άρθρου, η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκεινται σε διοικητικό πρόστιμο.  |
|  |  |
| Αντίγραφα του ιδρυτικού εγγράφου και καταστατικού που περιέχουν τροποποιήσεις. | 19.-(1) Όταν γίνεται τροποποίηση του ιδρυτικού εγγράφου και κατασταστικού της Ν.Ε.Π.Ε., κάθε αντίγραφό τους που εκδίδεται μετά την ημερομηνία της τροποποίησης περιέχει την εν λόγω τροποποίηση. |
|  |  |
|  |  (2) Όταν η Ν.Ε.Π.Ε. σε οποιοδήποτε χρόνο μετά την ημερομηνία τέτοιας τροποποίησης εκδίδει αντίγραφα του ιδρυτικού εγγράφου ή του καταστατικού τα οποία δεν συμφωνούν με την τροποποίηση, η Ν.Ε.Π.Ε. και κάθε αξιωματούχος της που ευθύνεται για την εν λόγω έκδοση υπόκεινται σε διοικητικό πρόστιμο για κάθε αντίγραφο που εκδίδεται με τον τρόπο αυτό. |
|  |  |
| Ισχύς συμβάσεων που συνήφθησαν πριν από την ημερομηνία σύστασης Ν.Ε.Π.Ε. | 20.-(1) Οποιαδήποτε σύμβαση συνάπτεται πριν από την σύσταση Ν.Ε.Π.Ε. από τα πρόσωπα που υπέγραψαν το ιδρυτικό έγγραφο ή από εξουσιοδοτημένα από αυτά πρόσωπα επ’ ονόματι ή για λογαριασμό της υπό σύσταση Ν.Ε.Π.Ε. είναι προσωρινή και δεν τη δεσμεύει μέχρι την ημερομηνία της συστάσεως της. Μετά την πάροδο της ημερομηνίας σύστασης αυτής η σύμβαση καθίσταται αυτοδικαίως δεσμευτική για την Ν.Ε.Π.Ε και λογίζεται ότι έγινε από τη Ν.Ε.Π.Ε. |
|  |  |
|  |  (2) Σε περίπτωση κατά την οποία τελικά η Ν.Ε.Π.Ε. δε συσταθεί, οι υποχρεώσεις που ανελήφθησαν από οποιοδήποτε πρόσωπο επ’ ονόματι ή για λογαριασμό της, ισχύουν μόνον ως υποχρεώσεις των προσώπων αυτών, η δε ευθύνη των προσώπων αυτών είναι απεριόριστη από κοινού και κεχωρισμένως. |
|  |  |
|  |  (3) Η κατά το εδάφιο (2) ευθύνη δεν υφίσταται σε περίπτωση που οι υποχρεώσεις ρητώς ανελήφθησαν υπό την αίρεση της συστάσεως της Ν.Ε.Π.Ε. |
|  |  |  |
| Εγγραφήκαι καταχώριση εγγράφων. | 21. Οποιαδήποτε έντυπα, οδηγίες και/ή έγγραφα που απαιτείται να καταχωρισθούν στον Έφορο Ν.Ε.Π.Ε. δυνάμει του παρόντος Νόμου, και ο τύπος των οποίων καθορίζεται εκάστοτε με Γνωστοποίηση, υπογράφονται και καταχωρούνται στον Έφορο Ν.Ε.Π.Ε. από οποιοδήποτε αξιωματούχο της Ν.Ε.Π.Ε. σύμφωνα με τις διατάξεις του παρόντος Νόμου. |
|  |  |
| Γλώσσα πιστοποιητικών, βεβαιώσεων και άλλων εγγράφων. | 22. Όλα τα πιστοποιητικά, βεβαιώσεις και άλλα έγραφα τα οποία εκδίδονται από τον Έφορο Ν.Ε.Π.Ε. είναι δίγλωσσα, στην ελληνική και αγγλική γλώσσα ή στην τουρκική και αγγλική γλώσσα: |
|  |  |
|  |  Νοείται ότι, σε περίπτωση διαφοράς μεταξύ των κειμένων, υπερισχύει το κείμενο στην ελληνική ή τουρκική γλώσσα, αντίστοιχα. |
|  |  |  |
|  | ΜΕΡΟΣ IV |
|  | ΔΙΑΤΑΞΕΙΣ ΣΕ ΣΧΕΣΗ ΜΕ ΟΝΟΜΑΤΑ Ν.Ε.Π.Ε. |
|  |  |
| Όνομα. Ν.Ε.Π.Ε. | 23.-(1) Ο Έφορος Ν.Ε.Π.Ε. έχει εξουσία να αρνηθεί την εγγραφή Ν.Ε.Π.Ε. με οποιοδήποτε όνομα ή την τροποποίηση του ονόματος οποιασδήποτε Ν.Ε.Π.Ε. σε άλλο όνομα στις ακόλουθες περιπτώσεις:  |
|  |  |  |
|  | (α) | Εάν το όνομα αυτό κατέχεται ή μοιάζει με το όνομα άλλης Ν.Ε.Π.Ε., ώστε να δημιουργείται πιθανότητα τα δύο ονόματα να εκλαμβάνονται ως το ίδιο όνομα∙ή |
|  |  |  |
|  | (β) | εάν κατά τη γνώμη του Εφόρου Ν.Ε.Π.Ε. το προτεινόμενο όνομα είναι ανεπιθύμητο. |
|  |  |  |
|  |  (2) Η διαδικασία προσωρινής δέσμευσης ονόματος καθορίζεται εκάστοτε με Γνωστοποίηση. |
|  |  |  |
| Τροποποίηση ονόματος Ν.Ε.Π.Ε. | 24.-(1) Ν.Ε.Π.Ε. δύναται με ειδικό ψήφισμα να τροποποιήσει το όνομα της και μέσα σε δεκαπέντε (15) ημέρες από την υιοθέτηση του ψηφίσματος, δίδει στον Έφορο Ν.Ε.Π.Ε. ειδοποίηση στον καθορισμένο τύπο. |
|  |  |
|  |  (2) Όταν Ν.Ε.Π.Ε. τροποποιεί το όνομα της δυνάμει του παρόντος άρθρου ο Έφορος Ν.Ε.Π.Ε. καταχωρεί στο μητρώο, στη θέση του προηγούμενου ονόματος το νέο όνομα, νοουμένου ότι έχει εγκριθεί σύμφωνα με τις διατάξεις του άρθρου 23 και εκδίδει συναφές πιστοποιητικό για να αντιμετωπίσει τις περιστάσεις της υπόθεσης. |
|  |  |
|  |  (3) Τροποποίηση ονόματος από Ν.Ε.Π.Ε. που έγινε βάσει του άρθρου αυτού δεν επηρεάζει οποιαδήποτε δικαιώματα ή υποχρεώσεις της Ν.Ε.Π.Ε. ούτε καθιστά ελαττωματική οποιαδήποτε δε νομική διαδικασία από ή εναντίον της, οποιαδήποτε δε νομική διαδικασία που τυχόν να συνεχίστηκε ή άρχισε εναντίον της υπό το προηγούμενο της όνομα, δύναται να συνεχίζεται εναντίον της με το νέο της όνομα. |
|  |  |
|  | ΜΕΡΟΣ V |
|  | ΙΔΙΟΤΗΤΑ ΜΕΤΟΧΩΝ Ν.Ε.Π.Ε. |
|  |  |
| Ορισμός μετόχου. | 25.-(1) Τα πρόσωπα που προσυπέγραψαν το ιδρυτικό έγγραφο Ν.Ε.Π.Ε. θεωρείται ότι έχουν συμφωνήσει να γίνουν μέτοχοι της Ν.Ε.Π.Ε. και με την εγγραφή της καταχωρίζονται ως μέτοχοι στο μητρώο μετόχων που προβλέπεται στις διατάξεις του άρθρου 56. |
|  |  |
|  |  (2) Οποιοδήποτε άλλο πρόσωπο συμφωνεί να γίνει μέτοχος Ν.Ε.Π.Ε. και το όνομά του καταχωρίζεται στο μητρώο των μετόχων της είναι μέτοχος της Ν.Ε.Π.Ε και έχει τις ίδιες υποχρεώσεις και δικαιώματα με τους υφιστάμενους μετόχους της Ν.Ε.Π.Ε. |
|  |  |
|  | ΜΕΡΟΣ VI |
|  | ΣΥΜΒΑΣΕΙΣ |
|  |  |
| Τύπος συμβάσεων. | 26.-(1) Συμβάσεις εκ μέρους της Ν.Ε.Π.Ε. συνάπτονται προφορικώς ή γραπτώς ή ηλεκτρονικά: |
|  |  |
|  |  Νοείται ότι, σε περίπτωση Ν.Ε.Π.Ε. με ένα και μοναδικό μέτοχο, οι συμβάσεις που συνάπτονται μεταξύ του μετόχου αυτού και της εν λόγω Ν.Ε.Π.Ε. καταγράφονται σε πρακτικά ή καταρτίζονται γραπτώς, εκτός εάν αφορούν τις τρέχουσες πράξεις της Ν.Ε.Π.Ε. που συνάπτονται υπό κανονικές συνθήκες. |
|  |  |
|  |  (2) Σύμβαση η οποία συνάπτεται σύμφωνα με τις διατάξεις του παρόντος άρθρου έχει νομικό αποτέλεσμα και δεσμεύει τη Ν.Ε.Π.Ε., τους διαδόχους της και όλα τα άλλα μέρη της. |
|  |  |
|  |  (3) Σύμβαση η οποία συνομολογήθηκε σύμφωνα με τις διατάξεις του παρόντος άρθρου δυνατόν να μεταβληθεί ή ακυρωθεί με τον ίδιο τρόπο κατά τον οποίο η σύμβαση εξουσιοδοτήθηκε να γίνει σύμφωνα με το παρόν άρθρο. |
|  |  |
| Εγκυρότητα συναλλαγών που συνάπτονται εκ μέρους της Ν.Ε.Π.Ε. | 27.-(1) Η Ν.Ε.Π.Ε. δεσμεύεται έναντι τρίτων από πράξεις ή συναλλαγές των αξιωματούχων της, έστω και εάν τέτοιες πράξεις ή συναλλαγές δεν εμπίπτουν στους σκοπούς της Ν.Ε.Π.Ε., εκτός εάν τέτοιες πράξεις ή συναλλαγές τελούνται καθ' υπέρβαση των εξουσιών που ο νόμος παρέχει ή επιτρέπει να παρέχονται στους συγκεκριμένους αξιωματούχους: |
|  |  |
|  |  Νοείται ότι, η Ν.Ε.Π.Ε. δε δεσμεύεται έναντι τρίτων, σε περίπτωση κατά την οποία τέτοιες πράξεις ή συναλλαγές δεν εμπίπτουν στους σκοπούς της Ν.Ε.Π.Ε., εάν και εφόσον η Ν.Ε.Π.Ε. αποδείξει ότι το τρίτο πρόσωπο γνώριζε ότι οι πράξεις ή συναλλαγές δεν εμπίπτουν στους σκοπούς της Ν.Ε.Π.Ε. ή δεν ήταν δυνατόν, λαμβανομένων υπόψη των περιστάσεων, να το αγνοεί: |
|  |  |
|  |  Νοείται περαιτέρω ότι, η δημοσίευση του ιδρυτικού εγγράφου και καταστατικού της Ν.Ε.Π.Ε. δεν αποτελεί από μόνη της επαρκή απόδειξη γνώσης από μέρους του τρίτου προσώπου. |
|  |  |
|  |  (2) Οι εκ του ιδρυτικού εγγράφου και καταστατικού ή οι εξ αποφάσεως των συμβούλων ή της γενικής συνέλευσης της Ν.Ε.Π.Ε. περιορισμοί στις εξουσίες των αξιωματούχων της δεν δύναται να αντιταχθούν έναντι τρίτων προσώπων, ακόμα και εάν έχουν δημοσιευτεί. |
|  |  |
| Συναλλαγματικές και γραμμάτια σε διαταγή. | 28. Συναλλαγματική ή γραμμάτιο σε διαταγή θεωρείται ότι έγινε αποδεκτό ή οπισθογραφήθηκε εκ μέρους Ν.Ε.Π.Ε. ή έγινε αποδεκτό ή οπισθογραφήθηκε στο όνομα ή υπό ή για λογαριασμό της Ν.Ε.Π.Ε. από οποιοδήποτε πρόσωπο που ενεργεί με εξουσιοδότησή της. |
|  |  |
|  | ΜΕΡΟΣ VII |
|  | ΕΠΙΚΥΡΩΣΗ ΕΓΓΡΑΦΩΝ ΚΑΙ ΠΙΣΤΟΠΟΙΗΣΗ ΥΠΟΓΡΑΦΩΝ |
|  |
| Επικύρωση Εγγράφων. | 29. Έγγραφο ή πρακτικό που χρειάζεται επικύρωση ή βεβαίωση από Ν.Ε.Π.Ε., δυνατόν να υπογράφεται από οποιοδήποτε αξιωματούχο της. |
|  |  |
| Πιστοποίηση υπογραφών. | 30. Σε περίπτωση κατά την οποία απαιτείται πιστοποίηση υπογραφής σε οποιοδήποτε έγγραφο από τον παρόντα Νόμο, η πιστοποίηση γίνεται ως ακολούθως:  |
|  |  |
|  | (α) | Επίσημη πιστοποίηση της υπογραφής από πιστοποιών υπάλληλο ή δικηγόρο ή πρόσωπο ή αρχή που εξουσιοδοτείται προς το σκοπό αυτό από το δίκαιο της χώρας στην οποία πιστοποιείται το έγγραφο αυτό, |
|  |  |  |
|  | (β) | η υπογραφή του προσώπου ή των προσώπων που υπογράφουν ένα έγγραφο αποτελεί την επιβεβαίωση ή την αναγνώριση του υπογράφοντος ότι το έγγραφο είναι πράξη της Ν.Ε.Π.Ε. και ότι τα γεγονότα που αναφέρονται σε αυτό είναι αληθή. |
|  |  |
| Δυνατότητα χρήσης ηλεκτρονικής μεθόδου. | 31.-(1) Κάθε έντυπο, πιστοποιητικό, πρακτικό ή άλλο έγγραφο που παραδίδεται ή αποστέλλεται στον Έφορο Ν.Ε.Π.Ε. για καταχώριση ή που εκδίδεται από τον Έφορο Ν.Ε.Π.Ε., αναλόγως με την περίπτωση, για το οποίο απαιτείται βάσει του παρόντος Νόμου βεβαίωση, πιστοποίηση ή υπογραφή υπογράφεται και/ή πιστοποιείται και/ή επικυρώνεται με ηλεκτρονική μέθοδο, εφόσον ο Έφορος Ν.Ε.Π.Ε. εγκρίνει τη χρήση τέτοιας μεθόδου με Γνωστοποίηση που εκδίδει δυνάμει του εδαφίου (2): |
|  |  |
| 55 (Ι) του 201860(Ι) του 2021. |  Νοείται ότι, το Υπουργικό Συμβούλιο δύναται, με απόφασή του που δημοσιεύεται στην Επίσημη Εφημερίδα της Δημοκρατίας, να αποφασίσει ότι, από μεταγενέστερη ημερομηνία την οποία θα καθορίσει στην απόφασή του, δύναται να χρησιμοποιείται η προηγμένη ηλεκτρονική υπογραφή, κατά την έννοια που αποδίδεται στον όρο αυτό από τις διατάξεις του περί της Εφαρμογής του Κανονισμού (ΕΕ) αριθ. 910/2014 σχετικά με την Ηλεκτρονική Ταυτοποίηση για τις Ηλεκτρονικές Συναλλαγές στην Εσωτερική Αγορά Νόμου, συμπληρωματικά προς την αναφερθείσα στο παρόν εδάφιο ηλεκτρονική μέθοδο ή σε αντικατάσταση αυτής. |
|  |  |  |
|  |  (2)(α) Ο Έφορος Ν.Ε.Π.Ε. εκδίδει Γνωστοποίηση, με την οποία καθορίζει- |
|  |  |
|  |  | (i) | τη διαδικασία εφαρμογής των διατάξεων του παρόντος άρθρου· |
|  |  | (ii) | την ερμηνεία των όρων «έντυπο», «πιστοποιητικό», «πρακτικό» ή «άλλο έγγραφο» για τους σκοπούς του παρόντος άρθρου· και |
|  |  | (iii) | τις λεπτομέρειες της ηλεκτρονικής μεθόδου που θα χρησιμοποιείται σε κάθε περίπτωση. |
|  |  |
|  |  (β) Η αναφερόμενη στην παράγραφο (α) Γνωστοποίηση του Εφόρου Ν.Ε.Π.Ε. δημοσιεύεται στην ιστοσελίδα που διατηρεί το γραφείο του στο διαδίκτυο. |
|  |  |
|  |  (3) Όπου γίνεται χρήση υπογραφής με ηλεκτρονική μέθοδο, αυτή θεωρείται ότι υπέχει την ίδια θέση με ιδιόχειρη υπογραφή, για τους σκοπούς οποιασδήποτε ποινικής ή πολιτικής διαδικασίας και το πρόσωπο που κάνει χρήση τέτοιας υπογραφής θεωρείται ότι έχει γνώση του περιεχομένου του εγγράφου που υπογράφει. |
|  |  |
|  |  (4)(α) Άνευ επηρεασμού της γενικότητας του εδαφίου (1), η αναφερόμενη στο εδάφιο (4) του άρθρου 16 θέσμια δήλωση δύναται να υποβάλλεται με ηλεκτρονική μέθοδο στον Έφορο Ν.Ε.Π.Ε. |
|  |  |
|  |  (β) Σε περίπτωση κατά την οποία θέσμια δήλωση η οποία υποβάλλεται σύμφωνα με τα διαλαμβανόμενα στην παράγραφο (α) δεν είναι αληθής, ο δηλών υπέχει την ίδια ποινική και αστική ευθύνη που θα είχε εάν είχε προβεί σε ψευδή ένορκο δήλωση. |
|  |  |
|  | ΜΕΡΟΣ VIII |
|  | ΜΕΤΟΧΙΚΟ ΚΕΦΑΛΑΙΟ |
|  |  |
| Εξουσία έκδοσης μετοχών. | 32. Κάθε Ν.Ε.Π.Ε. έχει εξουσία να εκδίδει τον αριθμό των μετοχών που αναγράφεται στο Ιδρυτικό Έγγραφο και Καταστατικό της. |
|  |  |
| Εξουσία Ν.Ε.Π.Ε. για αύξηση του μετοχικού της κεφαλαίου. | 33.-(1) Κάθε Ν.Ε.Π.Ε. δύναται, δυνάμει του καταστατικού της, να τροποποιήσει τους όρους του ιδρυτικού εγγράφου για σκοπούς αύξησης του μετοχικού της κεφαλαίου με νέες μετοχές, με τέτοιο ποσό όπως ήθελε κρίνει σκόπιμο. |
|  |  |
|  |  (2) Οι εξουσίες που παρέχονται από το άρθρο αυτό ασκούνται από τη Ν.Ε.Π.Ε. σε γενική συνέλευση. |
|  |  |
|  |  (3) Για την αύξηση του κεφαλαίου απαιτείται στην κατά το εδάφιο (2) γενική συνέλευση η έγκριση ψηφίσματος με απλή πλειοψηφία. |
|  |  |
|  |  (4) Κατά τη γενική συνέλευση αποφασιζεται κατά περίπτωση, να αυξηθεί το κεφάλαιο στα όρια που η γενική συνέλευση ήθελε κρίνει σκόπιμο.  |
|  |  |
| Ειδοποίηση αύξησης μετοχικού κεφαλαίου. | 34.-(1) Όταν Ν.Ε.Π.Ε. αυξάνει το μετοχικό της κεφάλαιο πέρα από το εγγεγραμμένο κεφάλαιο, είτε οι μετοχές αυτές μετατρέπονται σε ποσοστό κεφαλαίου είτε όχι, μέσα σε δεκαπέντε (15) ημέρες από την έγκριση ψηφίσματος που εξουσιοδοτεί την αύξηση δίδει στον Έφορο Ν.Ε.Π.Ε. ειδοποίηση στον καθορισμένο τύπο και ο Έφορος Ν.Ε.Π.Ε. καταχωρίζει την αύξηση. |
|  |  |
|  |  (2) Αντίγραφο του ψηφίσματος που εξουσιοδοτεί την αύξηση μαζί με την προβλεπόμενη στο εδάφιο (1) ειδοποίηση παραδίδεται στον Έφορο Ν.Ε.Π.Ε. και λογίζεται ότι αντικαθιστά το αντίστοιχο μέρος του ιδρυτικού εγγράφου, το δε ιδρυτικό έγγραφο είναι έγκυρο και δύναται να αλλαχθεί ωσάν να περιλαμβανόταν εξαρχής το ψήφισμα σε αυτό. |
|  |  |
|  |  (3) Σε περίπτωση παράλειψης συμμόρφωσης με τις διατάξεις του παρόντος άρθρου, η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. |
|  |  |
| Εξουσία Ν.Ε.Π.Ε. για μείωση του μετοχικού της κεφαλαίου. | 35.-(1) Η Ν.Ε.Π.Ε., αν εξουσιοδοτείται από το καταστατικό της, δύναται να μειώσει το μετοχικό της κεφάλαιο, εφόσον δώσει στους εγγεγραμμένους πιστωτές της ειδοποίηση δεκαπέντε (15) ημερών για τη γενική της συνέλευση, και νοουμένου ότι δεν έχει λάβει στο διάστημα αυτό οποιαδήποτε ένσταση από τους εγγεγραμμένους πιστωτές ως προς τη μείωση του μετοχικού της κεφαλαίου ή λάβει συγκατάθεση για την προτεινόμενη μείωση από κάθε εγγεγραμμένο πιστωτή. |
|  |  |
|  |  (2) Η απόφαση της γενικής συνέλευσης για τη μείωση του μετοχικού κεφαλαίου λαμβάνεται με ειδικό ψήφισμα.  |
|  |  |
|  |  (3) Η Ν.Ε.Π.Ε. μέσα σε δεκαπέντε (15) ημέρες από την έγκριση του ειδικού ψηφίσματος που εξουσιοδοτεί τη μείωση δίδει στον Έφορο Ν.Ε.Π.Ε. ειδοποίηση στον καθορισμένο τύπο και ο Έφορος Ν.Ε.Π.Ε. καταχωρίζει τη μείωση.  |
|  |  |
|  |  (4) Με την προβλεπόμενη στο εδάφιο (3) ειδοποίηση, παραδίδονται για καταχώριση στον Έφορο Ν.Ε.Π.Ε.- |
|  |  |
|  | (α) | υπεύθυνη δήλωση από αξιωματούχο της Ν.Ε.Π.Ε., ότι με την μείωση του κεφαλαίου δεν φέρουν ένσταση οποιοιδήποτε εγγεγραμμένοι πιστωτές∙ και |
|  |  |  |
|  | (β) | πιστό αντίγραφο του ειδικού ψηφίσματος που εξουσιοδοτεί τη μείωση, το οποίο λογίζεται ότι αντικαθιστά το αντίστοιχο μέρος του ιδρυτικού εγγράφου, το δε ιδρυτικό έγγραφο είναι έγκυρο και δύναται να τροποποιηθεί ωσάν να περιλαμβανόταν το ψήφισμα εξαρχής σε αυτό. |
|  |  |  |
|  |  (5) Σε περίπτωση παράλειψης συμμόρφωσης με τις διατάξεις του παρόντος άρθρου, η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. |
|  |  |
| Αποτέλεσμα μείωσης μετοχικού κεφαλαίου. | 36.-(1) Το ειδικό ψήφισμα για τη μείωση του μετοχικού κεφαλαίου έχει εφαρμογή κατά την καταχώρισή του στον Έφορο Ν.Ε.Π.Ε. και όχι προηγουμένως. |
|  |  |
|  |  (2) Ο Έφορος Ν.Ε.Π.Ε. πιστοποιεί την καταχώριση του ειδικού ψηφίσματος, το δε πιστοποιητικό του αποτελεί αμάχητη απόδειξη ότι υπήρξε συμμόρφωση με όλες τις απαιτήσεις του παρόντος Νόμου, αναφορικά με τη μείωση του μετοχικού κεφαλαίου, και ότι το μετοχικό κεφάλαιο της Ν.Ε.Π.Ε. είναι όπως αναφέρεται στο ειδικό ψήφισμα.  |
|  |  |
|  |  (3) Το ειδικό ψήφισμα όταν καταχωρισθεί στον Έφορο Ν.Ε.Π.Ε., λογίζεται ότι αντικαθιστά το αντίστοιχο μέρος του ιδρυτικού εγγράφου, το δε ιδρυτικό έγγραφο είναι έγκυρο και δύναται να τροποποιηθεί ωσάν να περιλαμβανόταν το ψήφισμα εξαρχής σε αυτό. |
|  |  |
|  |  (4) Η αντικατάσταση μέρους του ιδρυτικού εγγράφου της Ν.Ε.Π.Ε. με οποιοδήποτε τέτοιο ειδικό ψήφισμα λογίζεται τροποποίηση του ιδρυτικού εγγράφου με την έννοια του άρθρου 19.  |
|  |  |
| Ποινή για απόκρυψη ένστασης εγγεγραμμένου πιστωτή ή για ψευδή δήλωση. | 37. Αξιωματούχος της Ν.Ε.Π.Ε. ο οποίος- |
|  |  |
|  | (α) | αποκρύπτει εσκεμμένα το όνομα εγγεγραμμένου πιστωτή ο οποίος δικαιούται να φέρει ή έφερε ένσταση στη μείωση· ή |
|  |  |  |
|  | (β) | παραποιεί εσκεμμένα τη φύση ή το ποσό του χρέους ή τις απαιτήσεις οποιουδήποτε εγγεγραμμένου πιστωτή· ή |
|  |  |  |
|  | (γ) | βοηθά, παρακινεί ή γνωρίζει οποιαδήποτε τέτοια απόκρυψη ή παραποίηση κατά τα προβλεπόμενα εδάφια (α) και (β). |
|  |  |  |
|  |  | είναι ένοχος αδικήματος και υπόκειται σε περίπτωση καταδίκης σε φυλάκιση που δεν υπερβαίνει τα δύο έτη ή σε πρόστιμο που δεν υπερβαίνει τα δύο χιλιάδες εξακόσια ευρώ (€2,600) ή και στις δύο αυτές ποινές. |
|  |  |
| Μεταβίβαση και ενεχυρίαση μετοχών. | 38.-(1) Οι μετοχές οποιουδήποτε μέτοχου στη Ν.Ε.Π.Ε. είναι προσωπική ιδιοκτησία, η οποία δυνατόν να μεταβιβαστεί ή να ενεχυριαστεί με τον τρόπο που προβλέπει το καταστατικό της Ν.Ε.Π.Ε. |
|  |  |
|  |  (2) Οι μετοχές οποιουδήποτε μέτοχου στη Ν.Ε.Π.Ε. δεν αποτελούν ακίνητη ιδιοκτησία. |
|  |  |
| Μεταβίβαση μετοχών με προσαγωγή μεταβιβαστικού εγγράφου. | 39. Ανεξάρτητα από οτιδήποτε περιέχεται στο καταστατικό της Ν.Ε.Π.Ε.- |
|  |  |
|  | (α) | η μεταβίβαση μετοχών της Ν.Ε.Π.Ε. δεν είναι νόμιμη, εκτός εάν παραδοθεί κατάλληλο μεταβιβαστικό έγγραφο σε αξιωματούχο της Ν.Ε.Π.Ε.· και |
|  |  |  |
|  | (β) | η ενεχυρίαση μετοχών της Ν.Ε.Π.Ε. δεν είναι νόμιμη, εκτός εάν εγγραφεί στο μητρώο μετόχων της Ν.Ε.Π.Ε.: |
|  |  |  |
|  |  |  Νοείται ότι καμιά διάταξη στο άρθρο αυτό δεν επηρεάζει οποιαδήποτε εξουσία της Ν.Ε.Π.Ε. να εγγράψει ως μέτοχο οποιοδήποτε πρόσωπο στο οποίο μεταβιβάστηκε το δικαίωμα για μετοχές της Ν.Ε.Π.Ε. ως αποτέλεσμα νόμου ή συμφωνίας των ενδιαφερόμενων μερών. |
|  |  |
| Μεταβίβαση από προσωπικό αντιπρόσωπο. | 40. Μεταβίβαση μετοχής ή άλλου συμφέροντος από προσωπικό αντιπρόσωπο μετόχου της Ν.Ε.Π.Ε. που απεβίωσε, παρόλο που ο προσωπικός αντιπρόσωπος δεν είναι και ο ίδιος μέτοχος της Ν.Ε.Π.Ε., είναι έγκυρη ως να έγινε από τον μέτοχο κατά το χρόνο της κατάρτισης του μεταβιβαστικού εγγράφου. |
|  |  |
| Καταχώρηση μεταβίβασης μετά από αίτηση εκχωρητή. | 41. Με την αίτηση του εκχωρητή οποιασδήποτε μετοχής ή συμφέροντος στη Ν.Ε.Π.Ε. ο γραμματέας της Ν.Ε.Π.Ε. καταχωρίζει στο μητρώο μετόχων της το όνομα του εκδοχέα με τον ίδιο τρόπο και υπό τους ίδιους όρους ωσάν η καταχώριση της αίτησης γινόταν από τον εκδοχέα. |
|  |  |
| Ειδοποίηση άρνησης καταχώρισης μεταβίβασης. | 42.-(1) Στην περίπτωση κατά την οποία Ν.Ε.Π.Ε. αρνηθεί να καταχωρίσει μεταβίβαση μετοχών, η Ν.Ε.Π.Ε. αποστέλλει στον εκδοχέα ειδοποίηση για την άρνηση μέσα σε δύο (2) μήνες από την ημερομηνία που κατατέθηκε η μεταβίβαση στη Ν.Ε.Π.Ε. |
|  |  |
|  |  (2) Σε περίπτωση παράλειψης συμμόρφωσης με τις διατάξεις του παρόντος άρθρου, η Ν.Ε.Π.Ε., και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. |
|  |  |
| Καθήκοντα Ν.Ε.Π.Ε. αναφορικά με την έκδοση πιστοποιητικών. | 43.-(1) Η Ν.Ε.Π.Ε., μέσα σε δύο (2) μήνες από την ημερομηνία που η μεταβίβαση οποιωνδήποτε μετοχών κατατέθηκε σε αυτή συμπληρώνει και ετοιμάζει για παράδοση τα πιστοποιητικά όλων των μετοχών που παραχωρήθηκαν ή μεταβιβάστηκαν, εκτός εάν οι όροι έκδοσης των μετοχών προνοούν διαφορετικά.  |
|  |  |
|  |  Νοείται ότι, η Ν.Ε.Π.Ε. δύναται να εκδίδει έγγραφα και πιστοποιητικά σε ηλεκτρονική μορφή. |
|  |  |
|  |  (2) Σε περίπτωση παράλειψης συμμόρφωσης με τις διατάξεις του παρόντος άρθρου η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο.  |
|  |  |
|  |  (3) Σε περίπτωση κατά την οποία Ν.Ε.Π.Ε. στην οποία επιδόθηκε ειδοποίηση που την καλεί να επανορθώσει την παράλειψη συμμόρφωσης με τις διατάξεις του εδαφίου (1) δεν επανορθώνει, μέσα σε δέκα (10) ημέρες από την επίδοση της ειδοποίησης, το Δικαστήριο δύναται, μετά από αίτηση του προσώπου στο οποίο πρέπει να παραδοθούν τα πιστοποιητικά, να εκδώσει διάταγμα με το οποίο να διατάσσει τη Ν.Ε.Π.Ε. και οποιοδήποτε αξιωματούχο της να επανορθώσουν την παράλειψη μέσα σε τέτοιο χρονικό διάστημα που δυνατό να οριστεί στο διάταγμα, κάθε τέτοιο δε διάταγμα δύναται να προνοεί ότι η Ν.Ε.Π.Ε. ή κάθε αξιωματούχος της που ευθύνεται για την παράλειψη επιβαρύνονται με όλα τα συναφή με την αίτηση έξοδα. |
|  |  |
| Απόδειξη του τίτλου μετοχὠν. | 44. Πιστοποιητικό μετοχών που εκδίδεται από Ν.Ε.Π.Ε. και ορίζει οποιεσδήποτε μετοχές κατέχονται από μέτοχο αποτελεί εκ πρώτης όψεως απόδειξη του τίτλου του μετόχου για τις μετοχές. |
|  |  |
| Καταχώριση μεταβίβασης μετοχών στον Έφορο Ν.Ε.Π.Ε.. | 45. Ο γραμματέας της Ν.Ε.Π.Ε., εντός δεκαπέντε (15) ημερών από την ημερομηνία της μεταβίβασης οποιωνδήποτε μετοχών, δίδει στον Έφορο Ν.Ε.Π.Ε. ειδοποίηση στον καθορισμένο τύπο σύμφωνα με Γνωστοποίηση, ο δε Έφορος Ν.Ε.Π.Ε. καταχωρίζει τη μεταβίβαση των μετόχων και εκδίδει σχετικό πιστοποιητικό μετοχών ο τύπος του οποίου, καθώς και το σχετικό τέλος που καταβάλλεται καθορίζονται με Γνωστοποίηση. |
|  |  |
| Ποινή για πλαστοπροσωπία μετόχου. | 46. Σε περίπτωση κατά την οποία οποιοδήποτε πρόσωπο πλαστοπροσωπεί ψευδώς και δολίως οποιοδήποτε ιδιοκτήτη μετοχών οι οποίες εκδίδονται σύμφωνα με τις διατάξεις του παρόντος Νόμου και με αυτό τον τρόπο αποκτά ή αποπειράται να αποκτήσει οποιαδήποτε τέτοια μετοχή ή λαμβάνει ή αποπειράται να λάβει χρήματα οφειλόμενα σε οποιονδήποτε τέτοιο ιδιοκτήτη, ωσάν ο παραβάτης ήταν ο πραγματικός και νόμιμος ιδιοκτήτης, είναι ένοχο αδικήματος και σε περίπτωση καταδίκης του υπόκειται σε φυλάκιση για χρονικό διάστημα που δεν υπερβαίνει τα πέντε (5) χρόνια. |
|  |  |
|  | ΜΕΡΟΣ IXΕΠΙΒΑΡΥΝΣΕΙΣ ΚΑΙ ΥΠΟΘΗΚΕΣ |
|  |  |
| Εγγραφή επιβαρύνσεων και καταχώριση υποθηκών. | 47.-(1) Τηρουμένων των διατάξεων των εδαφίων (2) και (3), κάθε υποθήκη και κάθε εκχώρηση αυτής, πάνω σε κυπριακό πλοίο ή σε μερίδιο κυπριακού πλοίου που καταχωρίζεται στο Νηολόγιο δυνάμει του άρθρου 31 των περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμου ή/και κάθε επιβάρυνση σε οποιαδήποτε άλλη κινητή περιουσία της Ν.Ε.Π.Ε., καταχωρείται ως επιβάρυνση σε Ν.Ε.Π.Ε. και θα παρέχει ασφάλεια πάνω στην περιουσία της Ν.Ε.Π.Ε.. |
|  |  |
|  |  (2) Τα καθορισμένα στοιχεία κάθε υποθήκης και κάθε εκχώρησης αυτής πάνω σε κυπριακό πλοίο ή σε μερίδιο κυπριακού πλοίου, που είναι εγγεγραμμένο στην ιδιοκτησία Ν.Ε.Π.Ε., παραδίδονται στον Έφορο Ν.Ε.Π.Ε. από τη Νηολογούσα Αρχή για σχετική καταχώριση.  |
|  |  |
|  |  (3) Τα καθορισμένα στοιχεία κάθε επιβάρυνσης και κάθε εκχώρησης αυτής πάνω σε οποιαδήποτε άλλη κινητή περιουσία της Ν.Ε.Π.Ε., εκτός από την περίπτωση κυπριακού πλοίου σύμφωνα με το εδάφιο (2) καταχωρίζονται στον Έφορο Ν.Ε.Π.Ε. από τον Γραμματέα εντός τριάντα (30) ημερών από την ημερομηνία της σύστασης της επιβάρυνσης ή της εκχώρησης αυτής. |
|  |  |
| Τήρηση μητρώου επιβαρύνσεων από τον Έφορο Ν.Ε.Π.Ε. | 48.-(1) Ο Έφορος Ν.Ε.Π.Ε., τηρεί αναφορικά με κάθε Ν.Ε.Π.Ε., μητρώο και αρχείο με τον καθορισμένο τύπο, όλων των επιβαρύνσεων που καταχωρούνται δυνάμει των διατάξεων του άρθρου 47, και με την πληρωμή τέτοιου δικαιώματος όπως ήθελε οριστεί με Γνωστοποίηση, εγγράφει στο μητρώο και καταχωρεί στο αρχείο τα ακόλουθα στοιχεία αναφορικά με τις εν λόγω επιβαρύνσεις: |
|  |  |
|  | (α) | Την ημερομηνία και περιγραφή του εγγράφου το οποίο συστήνει ή αποδεικνύει την επιβάρυνση· |
|  |  |  |
|  | (β) | τον αριθμό και ημερομηνία του πιστοποιητικού επιβάρυνσης· |
|  |  |  |
|  | (γ) | το ποσό ή υποχρέωση που εξασφαλίζεται με την επιβάρυνση· |
|  |  |  |
|  | (δ) | περιληπτικά στοιχεία της επιβαρυνθείσας ιδιοκτησίας· |
|  |  |  |
|  | (ε) | τα πρόσωπα που δικαιούνται στην επιβάρυνση. |
|  |  |  |
|  |  (2) Ο Έφορος Ν.Ε.Π.Ε. χορηγεί πιστοποιητικό εγγραφής της επιβάρυνσης που καταχωρίστηκε σύμφωνα με τις διατάξεις του άρθρου 47, στο οποίο αναγράφεται το ποσό που εξασφαλίστηκε από αυτή και αποτελεί αμάχητη απόδειξη ότι υπήρξε συμμόρφωση με τις απαιτήσεις του παρόντος Μέρους αναφορικά με την καταχώριση. |
|  |  |
|  |  (3) Το μητρώο και το αρχείο που τηρούνται δυνάμει του παρόντος άρθρου υπόκεινται σε επιθεώρηση από οποιοδήποτε πρόσωπο. |
|  |  |
| Καταχωρίσεις εξόφλησης και απαλλαγή ιδιοκτησίας από επιβάρυνση. | 49.-(1) Ο Έφορος Ν.Ε.Π.Ε. όταν δίνεται απόδειξη εξάλειψης εγγεγραμμένης υποθήκης δυνάμει του άρθρου 32 των περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμου σύμφωνα με τον καθορισμένο τύπο, αναφορικά με επιβάρυνση εγγεγραμμένη δυνάμει των διατάξεων του άρθρου 47, καταχωρίζει μνημόνιο εξόφλησης και παρέχει στη Ν.Ε.Π.Ε. αντίγραφο αυτού. |
|  |  |
|  |  (2) Ο Έφορος Ν.Ε.Π.Ε. όταν δίνεται απόδειξη εξάλειψης, σύμφωνα με τον καθορισμένο τύπο, αναφορικά με επιβάρυνση επί κινητής περιουσίας εγγεγραμμένη δυνάμει των διατάξεων του άρθρου 47, καταχωρίζει μνημόνιο εξόφλησης και παρέχει στη Ν.Ε.Π.Ε. αντίγραφο αυτού. |
|  |  |
| Διόρθωση μητρώου επιβαρύνσεων ή αρχείου υποθηκών. | 50.-(1) Το Δικαστήριο, αφού ικανοποιηθεί ότι η παράλειψη εγγραφής επιβαρύνσεως ή καταγραφής υποθήκης μέσα στην περίοδο που απαιτεί ο παρών Νόμος ή ότι η παράλειψη ή ανακριβής δήλωση στοιχείου αναφορικά με οποιαδήποτε τέτοια επιβάρυνση ή υποθήκη ή μνημόνιο εξόφλησης ή ακύρωσης υποθήκης, ήταν τυχαία ή οφειλόταν σε παραδρομή ή άλλη ικανοποιητική αιτία ή δεν είναι τέτοιας φύσης, ώστε να επηρεάζει τη θέση των πιστωτών ή μετόχων της Ν.Ε.Π.Ε., ή ότι για άλλους λόγους η παροχή ανακούφισης είναι δίκαιη και σύμφωνη με τους κανόνες της φυσικής δικαιοσύνης, δυνατόν, με αίτηση της Ν.Ε.Π.Ε. ή οποιουδήποτε ενδιαφερόμενου προσώπου, και με τέτοιους όρους που φαίνονται στο Δικαστήριο δίκαιοι και σκόπιμοι να διατάξει ώστε η περίοδος για εγγραφή ή καταχώριση να επεκταθεί, ή, ανάλογα με την περίπτωση, η παράλειψη ή η ανακριβής δήλωση να διορθωθεί. |
|  |  |
|  |  (2) Αντίγραφο του διατάγματος του Δικαστηρίου που εκδίδεται σύμφωνα με τις διατάξεις του εδαφίου (1) το οποίο αφορά επέκταση χρόνου εγγραφής επιβάρυνσης ή καταγραφής υποθήκης παραδίδεται από την Ν.Ε.Π.Ε. ή τον αιτητή στον Έφορο Ν.Ε.Π.Ε. μαζί με τον καθορισμένο τύπο καταχώρισης της επιβάρυνσης ή καταγραφής της υποθήκης, ο δε Έφορος Ν.Ε.Π.Ε. εγγράφει την επιβάρυνση ή καταγράφει την υποθήκη, ανάλογα με την περίπτωση. |
|  |  |
|  |  (3) Αντίγραφο του διατάγματος του Δικαστηρίου που εκδίδεται σύμφωνα με τις διατάξεις του εδαφίου (1) το οποίο αφορά διόρθωση παράλειψης ή ανακριβούς δήλωσης παραδίδεται από την Ν.Ε.Π.Ε. ή τον αιτητή στον Έφορο Ν.Ε.Π.Ε. μαζί με τον καθορισμένο τύπο, ο δε Έφορος Ν.Ε.Π.Ε. τροποποιεί το μητρώο επιβαρύνσεων ανάλογα. |
|  |  |
| Φύλαξη αντιγράφων εγγράφων που συνιστούν επιβαρύνσεις και υποθήκες. | 51. Η Ν.Ε.Π.Ε. μεριμνά όπως αντίγραφο οποιασδήποτε επιβάρυνσης και υποθήκης για την οποία απαιτείται καταχώριση με βάση τις διατάξεις του παρόντος Μέρους φυλάσσεται στο εγγεγραμμένο γραφείο της Ν.Ε.Π.Ε.  |
|  |  |
| Μητρώο επιβαρύνσεων.  | 52.-(1) Η Ν.Ε.Π.Ε. φυλάσσει στο εγγεγραμμένο γραφείο της μητρώο επιβαρύνσεων και καταχωρίζει σε αυτό όλες τις επιβαρύνσεις της δίδοντας σύντομη περιληπτική περιγραφή της επιβάρυνσης, του ποσού της επιβάρυνσης, καθώς και τα ονόματα των προσώπων που δικαιούνται σε αυτήν. |
|  |  |
|  |  (2) Αν οποιοσδήποτε αξιωματούχος της Ν.Ε.Π.Ε. εν γνώσει του και εσκεμμένα εξουσιοδοτεί ή επιτρέπει την παράλειψη καταχώρισης που απαιτείται σύμφωνα με τις διατάξεις του παρόντος άρθρου υπόκειται σε διοικητικό πρόστιμο. |
|  |  |
| Δικαίωμα επιθεώρησης. | 53.-(1) Τα αντίγραφα εγγράφων τα οποία συνιστούν οποιαδήποτε επιβάρυνση η οποία χρειάζεται εγγραφή, τα στοιχεία υποθηκών οι οποίες χρειάζονται καταχώριση από τον Έφορο Ν.Ε.Π.Ε. με βάση τις διατάξεις του παρόντος Μέρους καθώς και το μητρώο επιβαρύνσεων που τηρείται σύμφωνα με τις διατάξεις του άρθρου 52 είναι διαθέσιμα για επιθεώρηση κατά τη διάρκεια ωρών εργασίας από οποιοδήποτε πιστωτή ή μέτοχο της Ν.Ε.Π.Ε. χωρίς πληρωμή δικαιώματος, τηρουμένων τέτοιων εύλογων περιορισμών όπως η Ν.Ε.Π.Ε. δυνατόν να επιβάλει σε γενική συνέλευση, ώστε να επιτρέπονται για επιθεώρηση για όχι λιγότερες από δύο (2) ώρες την ημέρα, το δε μητρώο επιβαρύνσεων είναι επίσης διαθέσιμο για επιθεώρηση από οποιοδήποτε πρόσωπο με πληρωμή δικαιώματος που δεν υπερβαίνει τα δέκα ευρώ (€10) για κάθε επιθεώρηση, όπως ήθελε καθορίσει η Ν.Ε.Π.Ε. |
|  |  |
|  |  (2) Σε περίπτωση κατά την οποία δεν επιτραπεί η επιθεώρηση των πιο πάνω αντιγράφων ή μητρώου, η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο και σε περαιτέρω πρόστιμο για κάθε ημέρα κατά την οποία συνεχίζεται η άρνηση, το δε ύψος του αρχικού προστίμου και του περαιτέρω προστίμου καθορίζονται στις διατάξεις του άρθρου 111. |
|  |  |
|  |  (3) Σε περίπτωση που σημειωθεί οποιαδήποτε τέτοια άρνηση σχετικά με Ν.Ε.Π.Ε. το Δικαστήριο δύναται με διάταγμα να επιβάλει άμεση επιθεώρηση των αντιγράφων του μητρώου ή βιβλίου. |
|  |  |
|  | ΜΕΡΟΣ Χ |
|  | ΔIOIKHΣΗ ΚΑΙ ΔΙΑΧΕΙΡΙΣΗ |
|  |  |
| Εγγεγραμμένο γραφείο Ν.Ε.Π.Ε.. | 54.-(1) Η Ν.Ε.Π.Ε., από την ημέρα έκδοσης του πιστοποιητικού που αναφέρεται στις διατάξεις του άρθρου 16, διατηρεί εγγεγραμμένο γραφείο στη Δημοκρατία στο οποίο δύναται να απευθύνονται όλες οι κοινοποιήσεις και ειδοποιήσεις. |
|  |  |  |
|  |  (2)(α) Ειδοποίηση στον καθορισμένο τύπο για τη διεύθυνση του εγγεγραμμένου γραφείου και οποιαδήποτε αλλαγή του, παραδίδεται για εγγραφή στον Έφορο Ν.Ε.Π.Ε. ταυτόχρονα με την καταχώριση του ιδρυτικού εγγράφου σύμφωνα με τις διατάξεις του άρθρου 15 ή μέσα σε δεκατέσσερις (14) ημέρες από την αλλαγή του, ανάλογα με την περίπτωση. |
|  |  |
|  |  (β) Η περίληψη δήλωσης στην ετήσια έκθεση της Ν.Ε.Π.Ε. ως προς τη διεύθυνση του εγγεγραμμένου της γραφείου, δεν θεωρείται ότι ικανοποιεί την υποχρέωση που προβλέπεται από τις διατάξεις του της παραγράφου (α). |
|  |  |
|  |  (3) Σε περίπτωση αλλαγής του εγγεγραμμένου γραφείου Ν.Ε.Π.Ε., έγγραφα δυνατόν να επιδίδονται, παραδίδονται και αποστέλλονται στην Ν.Ε.Π.Ε., ανάλογα με την περίπτωση, και στον τόπο του προηγούμενου εγγεγραμμένου γραφείου της, για περίοδο είκοσι μίας (21) ημερών από την ημερομηνία εγγραφής της εν λόγω αλλαγής από τον Έφορο Ν.Ε.Π.Ε.  |
|  |  |
|  |  (4) Σε περίπτωση παράλειψης συμμόρφωσης με το άρθρο αυτό, Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. |
|  |  |
|  |  (5) Ο Έφορος Ν.Ε.Π.Ε. επιβάλλει σε Ν.Ε.Π.Ε. που παραλείπει να παραδώσει ειδοποίηση σύμφωνα με τις διατάξεις του παρόντος άρθρου εντός της χρονικής προθεσμίας που προβλέπεται στο εδάφιο (2) χρηματική επιβάρυνση με τη μορφή διοικητικού προστίμου ύψους πενήντα ευρώ (€50), καθώς και περαιτέρω χρηματική επιβάρυνση ύψους ενός ευρώ (€1) για κάθε ημέρα συνέχισης της παράβασης, με ανώτατο όριο συνολικής επιβάρυνσης ύψους διακοσίων πενήντα ευρώ (€250) για κάθε παράβαση. |
|  |  |
| Δημοσίευση ονόματος από Ν.Ε.Π.Ε. και αναγραφή στοιχείων σε εμπορικά έγγραφα. | 55.-(1) Η Ν.Ε.Π.Ε. έχει γραμμένα με ευανάγνωστους χαρακτήρες πάνω σε όλες τις εμπορικές επιστολές της και όλες τις ειδοποιήσεις και άλλες επίσημες δημοσιεύσεις της και επί όλων των συναλλαγματικών, γραμματίων σε διαταγή, οπισθογραφήσεων, επιταγών και εντολών για χρήματα ή αγαθά που φέρονται ότι υπογράφηκαν από ή εκ μέρους της και πάνω σε όλα τα δέματα, τιμολόγια, αποδείξεις και εγγυητικές επιστολές της τα ακόλουθα: |
|  |  |
|  | (α) | Το όνομα της Ν.Ε.Π.Ε.· |
|  |  |  |
|  | (β) | τον αριθμό εγγραφής της Ν.Ε.Π.Ε.· |
|  |  |  |
|  | (γ) | το εγγεγραμμένο γραφείο της Ν.Ε.Π.Ε.· |
|  |  |  |
|  | (δ) | σε περίπτωση που συντρέχει λόγος, την κατάσταση εκκαθαρίσεως στην οποία ευρίσκεται η Ν.Ε.Π.Ε. |
|  |  |
|  |  (2) Σε περίπτωση κατά την οποία Ν.Ε.Π.Ε. διαθέτει δικό της διαδικτυακό τόπο, ο εν λόγω διαδικτυακός τόπος περιλαμβάνει στοιχεία που προβλέπονται στις παραγράφους (α) μέχρι (δ) του εδαφίου (1). |
|  |  |  |
|  |  (3) Σε περίπτωση που Ν.Ε.Π.Ε. ή αξιωματούχος της Ν.Ε.Π.Ε. ή οποιοδήποτε πρόσωπο ενεργεί εκ μέρους της παραλείπει να συμμορφωθεί με οποιαδήποτε διάταξη του εδάφιου (1), υπόκειται σε διοικητικό πρόστιμο.  |
|  |  |  |
|  |  (4) Ανεξάρτητα από τις διατάξεις του εδαφίου (3), σε περίπτωση που αξιωματούχος ή οποιοδήποτε πρόσωπο εκ μέρους της Ν.Ε.Π.Ε., παραλείπει να συμμορφωθεί με την απαιτούμενη από τις διατάξεις της παραγράφου (α) του εδαφίου (1) αναγραφή του ονόματος της Ν.Ε.Π.Ε., έκαστος έχει επιπρόσθετα προσωπική ευθύνη έναντι του κατόχου της συναλλαγματικής, γραμματίου σε διαταγή, επιταγής ή εντολής για χρήματα ή αγαθά για το ποσό αυτών, ανάλογα με την περίπτωση, εκτός εάν το ποσό αυτό πληρωθεί κατάλληλα από την Ν.Ε.Π.Ε.. |
|  |  |
|  |  (5) Σε περίπτωση που ο διαδικτυακός τόπος της ίδιας της Ν.Ε.Π.Ε. δεν περιλαμβάνει τα στοιχεία που προβλέπονται στις παραγράφους (α) μέχρι (δ) του εδαφίου (1), η εν λόγω Ν.Ε.Π.Ε. και κάθε αξιωματούχος που ευθύνεται για παράλειψη υπόκειται σε διοικητικό πρόστιμο.  |
|  |  |
| Μητρώο μετόχων. | 56.-(1) Ο γραμματέας της Ν.Ε.Π.Ε. τηρεί μητρώο των μετόχων της και καταγράφει σε αυτό τα ακόλουθα στοιχεία: |
|  |  |
|  | (α) | Τα ονόματα και τις διευθύνσεις των μετόχων, καθώς και κατάσταση των μετοχών που κατέχει κάθε μέτοχος, διακρίνοντας κάθε μετοχή με τον αριθμό της εφόσον η μετοχή φέρει αριθμό, και του ποσού που καταβλήθηκε ή συμφωνήθηκε να υπολογιστεί ότι καταβλήθηκε επί των μετοχών κάθε μέτοχου∙ |
|  |  |  |
|  | (β) |  την ημερομηνία κατά την οποία κάθε πρόσωπο καταγράφηκε ως μέτοχος στο μητρώο∙ |
|  |  |  |
|  | (γ) | την ημερομηνία κατά την οποία οποιοδήποτε πρόσωπο έπαυσε να είναι μέτοχος. |
|  |  |  |
|  | (δ) | την ημερομηνία σύστασης και τα στοιχεία οποιασδήποτε ενεχυρίασης μετοχών Ν.Ε.Π.Ε. |
|  |  |  |
|  |  (2) Το μητρώο μετόχων φυλάγεται στο εγγεγραμμένο γραφείο της Ν.Ε.Π.Ε..  |
|  |  |
|  |  (3) Σε περίπτωση παράλειψης συμμόρφωσης με οποιαδήποτε διάταξη των εδαφίων (1) και (2), ο γραμματέας Ν.Ε.Π.Ε. υπόκειται σε διοικητικό πρόστιμο.  |
|  |  |
| Επιθεώρηση μητρώου. | 57.-(1)(α) Το μητρώο μετόχων της Ν.Ε.Π.Ε. κατά τις ώρες εργασίας, τηρουμένων τέτοιων εύλογων περιορισμών που η Ν.Ε.Π.Ε. ήθελε να επιβάλει σε γενική συνέλευση ή στο καταστατικό της Ν.Ε.Π.Ε. έτσι που να επιτρέπεται η επιθεώρηση για όχι λιγότερο από δύο (2) ώρες κάθε ημέρα, είναι διαθέσιμο για επιθεώρηση από οποιονδήποτε μέτοχο χωρίς επιβάρυνση και από οποιοδήποτε άλλο πρόσωπο με την πληρωμή ποσού δέκα ευρώ (€10) για κάθε επιθεώρηση.  |
|  |  |
|  |  (β) Σε περίπτωση κατά την οποία το μητρώο μετόχων της Ν.Ε.Π.Ε. τηρείται ηλεκτρονικά, τότε η επιθεώρηση γίνεται μέσω πρόσβασης σε ηλεκτρονικό μέσο του Γραμματέα ή με αποστολή από τον Γραμματέα ενός ηλεκτρονικού πιστοποιητικού μετόχων. |
|  |  |
|  |  (2) Μέτοχος ή οποιοδήποτε άλλο πρόσωπο δύναται να αιτηθεί αντίγραφο του μητρώου ή μέρους του.  |
|  |  |
|  |  (3) Η Ν.Ε.Π.Ε. μεριμνά, ώστε αντίγραφο για το οποίο έγινε αίτηση με τον τρόπο αυτό από οποιοδήποτε πρόσωπο να του αποσταλεί μέσα σε δέκα (10) ημέρες από την επόμενη ημέρα της ημέρας κατά την οποία η απαίτηση λήφθηκε από τη Ν.Ε.Π.Ε. |
|  |  |
|  |  (4) Σε περίπτωση που δεν ήθελε επιτραπεί επιθεώρηση ή η παράδοση αντιγράφου που ζητήθηκε με βάση τις διατάξεις του παρόντος άρθρου ή τέτοιο αντίγραφο δεν αποσταλεί μέσα στην κατάλληλη περίοδο, η Ν.Ε.Π.Ε. και κάθε αξιωματούχος της που ευθύνεται για παράλειψη υπόκειται, για κάθε παράλειψη, σε διοικητικό πρόστιμο.  |
|  |  |
|  |  (5) Σε περίπτωση τέτοιας άρνησης ή παράλειψης το Δικαστήριο δύναται με διάταγμα να επιβάλει άμεση επιθεώρηση του μητρώου ή να διατάξει τα αιτούμενα αντίγραφα να αποσταλούν στα πρόσωπα που τα ζήτησαν. |
|  |  |
| Εκ πρώτης όψεως μαρτυρία. | 58. Το μητρώο μετόχων αποτελεί εκ πρώτης όψεως μαρτυρία οποιωνδήποτε θεμάτων απαιτούνται από τον παρόντα Νόμο να καταχωρίζονται ή απαιτούνται κατ’ εξουσιοδότηση του παρόντος Νόμου να καταχωρίζονται σε αυτό. |
|  |  |
| Κοινοποίηση μεταβίβασης μετόχων. | 59.-(1) Κάθε μεταβίβαση μετοχών κοινοποιείται στον Έφορο Ν.Ε.Π.Ε. για εγγραφή, κατά τον καθοριζόμενο τύπο, μέσα σε δεκατέσσερις (14) ημέρες από την εγγραφή της μεταβίβασης αυτής στο μητρώο των μετόχων της: |
|  |  |
|  |  Νοείται ότι, η περίληψη στην ετήσια έκθεση Ν.Ε.Π.Ε. λεπτομερειών ως προς τους μετόχους, δεν  θεωρείται ότι ικανοποιεί την υποχρέωση που προβλέπεται από τις διατάξεις του παρόντος εδαφίου. |
|  |  |
|  |  (2) Ο τύπος που αναφέρεται στο εδάφιο (1) περιλαμβάνει τα ακόλουθα στοιχεία: |
|  |  |
|  | (α) | Το όνομα και τον αριθμό ταυτότητας/διαβατηρίου/εγγραφής κάθε μεταβιβάζοντος και κάθε εκδοχέα· |
|  |  |  |
|  | (β) | τον αριθμό των μετοχών που μεταβιβάζονται και την ημερομηνία της μεταβίβασης. |
|  |  |  |
|  |  (3) Οποιαδήποτε αλλαγή στα στοιχεία που βρίσκονται καταχωρισμένα στο μητρώο μετόχων Ν.Ε.Π.Ε. η οποία διέπεται από τις διατάξεις του παρόντος άρθρου, κοινοποιείται στον Έφορο Ν.Ε.Π.Ε. για εγγραφή, σύμφωνα με τον καθορισμένο τύπο, μέσα σε δεκατέσσερις (14) ημέρες από την εγγραφή της αλλαγής αυτής στο μητρώο μετόχων. |
|  |  |
|  |  (4) Ο Έφορος Ν.Ε.Π.Ε. επιβάλλει σε Ν.Ε.Π.Ε. που παραλείπει να παραδώσει οποιοδήποτε έγγραφο σύμφωνα με τις διατάξεις του παρόντος άρθρου εντός της χρονικής προθεσμίας που προβλέπεται στο παρόν άρθρο, χρηματική επιβάρυνση με τη μορφή διοικητικού προστίμου ύψους πενήντα ευρώ (€50) και περαιτέρω χρηματική επιβάρυνση ύψους ενός ευρώ (€1) για κάθε ημέρα συνέχισης της παράβασης με ανώτατο όριο συνολικής επιβάρυνσης ύψους διακοσίων πενήντα ευρώ (€250) για κάθε παράβαση. |
|  |  |
| Ετήσια έκθεση. | 60.-(1) Η Ν.Ε.Π.Ε. καταρτίζει μία φορά ανά ημερολογιακό έτος ετήσια έκθεση η οποία περιλαμβάνε,ι τηρουμένων των αναλογιών, τα στοιχεία και έγγραφα που προβλέπονται στις διατάξεις των άρθρων 118 μέχρι 122 του περί Εταιρειών Νόμου, και τα οποία καθορίζονται με Γνωστοποίηση. |
|  |  |
|  |  (2) Σε περίπτωση που Ν.Ε.Π.Ε. παραλείπει να συμμορφωθεί με τις διατάξεις του παρόντος άρθρου, η Ν.Ε.Π.Ε. και κάθε αξιωματούχος της υπόκειται σε διοικητικό πρόστιμο: |
|  |  |
|  |  Νοείται ότι, για τους σκοπούς του εδαφίου (2) ο όρος «αξιωματούχος» περιλαμβάνει οποιοδήποτε πρόσωπο σύμφωνα με τις οδηγίες ή εντολές του οποίου οι σύμβουλοι της Ν.Ε.Π.Ε. συνήθως ενεργούν.  |
|  |  |
| Ετήσια γενική συνέλευση. | 61.-(1) Η Ν.Ε.Π.Ε. συγκαλεί κάθε χρόνο γενική συνέλευση ως την ετήσια της συνέλευση επιπρόσθετα προς οποιεσδήποτε άλλες συνελεύσεις κατά τον χρόνο εκείνο και ορίζει τη συνέλευση ως τέτοια στις ειδοποιήσεις που τη συγκαλούν και δεν μεσολαβούν περισσότεροι από δεκαπέντε (15) μήνες μεταξύ μιας (1) ετήσιας γενικής συνέλευσης Ν.Ε.Π.Ε. και της επόμενης, και εφαρμόζονται, τηρουμένων των αναλογιών, οι διατάξεις της παραγράφου (α) του εδαφίου (2) του άρθρου 142 του περί Εταιρειών Νόμου: |
|  |  |
|  |  Νοείται ότι, εφόσον Ν.Ε.Π.Ε. συγκροτεί την πρώτη ετήσια συνέλευσή της μέσα σε δεκαοκτώ (18) μήνες από τη σύστασή της, δεν είναι αναγκαίο να τη συγκροτήσει κατά το χρόνο της σύστασης της ή τον επόμενο χρόνο: |
|  |  |
|  |  Νοείται περαιτέρω ότι, εναλλακτικά, η ετήσια γενική συνέλευση δύναται να λαμβάνει χώρα δια μέσω ψηφίσματος υπογεγραμμένου με οποιονδήποτε τρόπο από όλους τους μετόχους και αξιωματούχους της Ν.Ε.Π.Ε. |
|  |  |
|  |  (2) Σε περίπτωση που παραλειφθεί να συγκληθεί γενική συνέλευση της Ν.Ε.Π.Ε. σύμφωνα με το εδάφιο (1), ο Έφορος Ν.Ε.Π.Ε. δύναται, με αίτηση οποιουδήποτε μέτοχου της Ν.Ε.Π.Ε., να δώσει οδηγίες για σύγκληση γενικής συνέλευσης της Ν.Ε.Π.Ε. και να δώσει τέτοιες βοηθητικές ή παρεμφερείς ή ακόλουθες οδηγίες, όπως Έφορος Ν.Ε.Π.Ε. θεωρεί σκόπιμο, περιλαμβανομένων οδηγιών οι οποίες μετατρέπουν ή συμπληρώνουν τα σχετικά με τη συγκρότηση, σύγκληση και διεξαγωγή της γενικής συνέλευσης, την εφαρμογή του καταστατικού της Ν.Ε.Π.Ε. περιλαμβανομένων οδηγιών ότι ένας μέτοχος της Ν.Ε.Π.Ε. που παρίσταται προσωπικά ή με αντιπρόσωπο λογίζεται ότι αποτελεί συνέλευση. |
|  |  |
|  |  (3) Γενική συνέλευση που συγκαλείται σύμφωνα με το εδάφιο (2), με την επιφύλαξη οποιωνδήποτε οδηγιών του Εφόρου Ν.Ε.Π.Ε., θεωρείται ετήσια γενική συνέλευση της Ν.Ε.Π.Ε., αλλά όταν η συνέλευση που συγκαλείται με τον τρόπο αυτό, δεν συγκαλείται μέσα στο έτος που σημειώθηκε η παράλειψη της σύγκλησης της ετήσιας γενικής συνέλευσης της Ν.Ε.Π.Ε., η συνέλευση που συγκλήθηκε με τον τρόπο αυτό δεν θεωρείται ως η ετήσια γενική συνέλευση για το έτος που συγκλήθηκε, εκτός αν κατά τη συνέλευση αυτή η Ν.Ε.Π.Ε. αποφασίσει ότι θεωρείται τέτοια. |
|  |  |
|  |  (4) Σε περίπτωση κατά την οποία Ν.Ε.Π.Ε. αποφασίσει ότι συνέλευση θεωρείται με τον τρόπο αυτό ετήσια γενική συνέλευση, αντίγραφο του ψηφίσματος παραδίδεται στον Έφορο Ν.Ε.Π.Ε. μέσα σε δεκαπέντε (15) ημέρες από την έγκριση του και καταχωρίζεται από αυτόν. |
|  |  |
|  |  (5) Σε περίπτωση που παραλειφθεί να συγκληθεί και/ή συγκροτηθεί γενική συνέλευση της Ν.Ε.Π.Ε. σύμφωνα με το εδάφιο (1) ή να υπάρξει συμμόρφωση με οποιεσδήποτε οδηγίες του Εφόρου Ν.Ε.Π.Ε. με βάσει το εδάφιο (2), η Ν.Ε.Π.Ε και κάθε αξιωματούχος της Ν.Ε.Π.Ε. που ευθύνεται για παράλειψη υπόκειται σε διοικητικό πρόστιμο και αν υπάρξει παράλειψη συμμόρφωσης με το εδάφιο (4), η Ν.Ε.Π.Ε. και κάθε αξιωματούχος της Ν.Ε.Π.Ε. που ευθύνεται για παράλειψη υπόκεινται σε διοικητικό πρόστιμο.  |
|  |  |
| Σύγκληση έκτακτης γενικής συνέλευσης μετά από αίτηση. | 62.-(1) Οι σύμβουλοι Ν.Ε.Π.Ε., ανεξάρτητα από οτιδήποτε περιλαμβάνεται στο καταστατικό της, μετά από αίτηση μετόχων της Ν.Ε.Π.Ε. που κατέχουν μετοχές κατά την ημερομηνία κατάθεσης της αίτησης όχι λιγότερες από το ένα δέκατο (1/10) του πληρωμένου κεφαλαίου της Ν.Ε.Π.Ε. και που έχουν δικαίωμα ψήφου σε γενικές συνελεύσεις της Ν.Ε.Π.Ε. κατά την ημερομηνία της κατάθεσης, προχωρούν αμέσως στη σύγκληση έκτακτης γενικής συνέλευσής της. |
|  |  |
|  |  (2) Η αίτηση δηλώνει τους σκοπούς της συνέλευσης, υπογράφεται από τους αιτητές και κατατίθεται στο εγγεγραμμένο γραφείο της Ν.Ε.Π.Ε., δυνατόν δε να αποτελείται από διάφορα έγγραφα παρόμοιου τύπου καθενός υπογραμμένου από έναν (1) ή περισσότερους αιτητές. |
|  |  |
|  |  (3) Σε περίπτωση που οι σύμβουλοι εντός είκοσι μίας (21) ημερών από την ημερομηνία της κατάθεσης της αίτησης δεν προχωρούν κατάλληλα στη σύγκληση της συνέλευσης, οι αιτητές ή οποιοιδήποτε από αυτούς που αντιπροσωπεύουν περισσότερο από το ένα δεύτερο (1/2) του συνολικού αριθμού αυτών που έχουν δικαίωμα ψήφου δύνανται οι ίδιοι να συγκαλέσουν συνέλευση, οποιαδήποτε δε συνέλευση συγκαλείται με τον τρόπο αυτό συνέρχεται μετά την εκπνοή τριών (3) μηνών από την αναφερόμενη ημερομηνία. |
|  |  |
|  |  (4) Συνέλευση που συγκαλείται σύμφωνα με τις διατάξεις του εδαφίου (3), συγκαλείται με τον κατά το μέτρο του δυνατού πλησιέστερο τρόπο που συγκαλούνται οι συνελεύσεις από τους συμβούλους. |
|  |  |
|  |  (5) Οποιεσδήποτε εύλογες δαπάνες γίνονται από τους αιτητές λόγω της παράλειψης των συμβούλων να συγκαλέσουν συνέλευση καταβάλλονται στους αιτητές από τη Ν.Ε.Π.Ε. και οποιοδήποτε ποσό πληρώθηκε με τον τρόπο αυτό κρατείται από την Ν.Ε.Π.Ε. από τα ποσά που είναι οφειλόμενα ή θα καταστούν οφειλόμενα από τη Ν.Ε.Π.Ε. υπό τύπο δικαιωμάτων ή άλλης αμοιβής σχετικά με τις υπηρεσίες των συμβούλων που ευθύνονται για την παράλειψη. |
|  |  |
|  |  (6) Για τους σκοπούς του παρόντος άρθρου, σε περίπτωση συνέλευσης στην οποία προτείνεται ψήφισμα ως ειδικό ψήφισμα, οι σύμβουλοι θεωρείται ότι δε συγκάλεσαν κατάλληλα τη συνέλευση, εάν δεν δώσουν ειδοποίηση για το ψήφισμα σύμφωνα με τις διατάξεις του άρθρου 70. |
|  |  |
| Διάρκεια ειδοποίησης για σύγκληση συνελεύσεων. | 63.-(1) Οποιαδήποτε διάταξη στο καταστατικό Ν.Ε.Π.Ε. είναι άκυρη κατά την έκταση που προνοεί τη σύγκληση συνέλευσής της, άλλης από συνέλευση που αναβλήθηκε, με ειδοποίηση συντομότερης από- |
|  |  |
|  | (α) | γραπτή ειδοποίηση είκοσι μιας (21) ημερών σε περίπτωση ετήσιας γενικής συνέλευσης ή συνέλευσης για την ψήφιση ειδικού ψηφίσματος· και |
|  |  |  |
|  | (β) | γραπτή ειδοποίηση δεκατεσσάρων (14) ημερών σε περίπτωση άλλης συνέλευσης από την ετήσια γενική συνέλευση, ή συνέλευση για την ψήφιση ειδικού ψηφίσματος.  |
|  |  |  |
|  |  (2) Συνέλευση Ν.Ε.Π.Ε. άλλη από τη συνέλευση που αναβλήθηκε δυνατόν να συγκληθεί, εκτός, κατά την έκταση που το καταστατικό της Ν.Ε.Π.Ε. προνοεί για αυτό διαφορετικά, και η πρόνοια αυτή δεν ακυρώνεται από το εδάφιο (1) στις περιπτώσεις- |
|  |  |  |
|  | (α) | ετήσιας γενικής συνέλευσης και συνέλευσης για ψήφιση ειδικού ψηφίσματος με γραπτή ειδοποίηση είκοσι μιας (21) ημερών· και |
|  |  |  |
|  | (β) | συνέλευσης άλλης από ετήσια γενική συνέλευση ή συνέλευση για την ψήφιση ειδικού ψηφίσματος με γραπτή ειδοποίηση δεκατεσσάρων (14) ημερών. |
|  |  |  |
|  |  (3) Ανεξάρτητα από το εάν συνέλευση Ν.Ε.Π.Ε. συγκαλείται με ειδοποίηση συντομότερη από αυτή που ορίζεται στο εδάφιο (2) ή στο καταστατικό της, ανάλογα με την περίπτωση, συνέλευση θεωρείται ότι συγκλήθηκε κατάλληλα, εάν συμφωνήθηκε- |
|  |  |  |
|  | (α) | από όλους τους μέτοχους που δικαιούνται να παραστούν και να ψηφίσουν σε αυτήν, σε περίπτωση συνέλευσης που συγκλήθηκε ως η ετήσια γενική συνέλευση, και |
|  |  |  |
|  | (β) | σε περίπτωση οποιασδήποτε άλλης συνέλευσης, με πλειοψηφία του αριθμού των μετόχων που έχουν δικαίωμα να παραστούν και να ψηφίσουν σε αυτή και που είναι πλειοψηφία που κατέχει συνολικά όχι λιγότερο από ενενήντα πέντε τοις εκατό (95%) πάνω στην ονομαστική αξία των μετοχών που παρέχουν δικαίωμα παράστασης και ψήφου κατά τη συνέλευση: |
|  |  |  |
|  |  |  Νοείται ότι, συνέλευση δυνατόν να λαμβάνει χώρα διά μέσω ψηφίσματος υπογεγραμμένου με οποιοδήποτε τρόπο από τα άτομα που θα ήταν προσωπικά παρόντα σε αυτή. |
|  |  |
| Γενικές διατάξεις σχετικά με συνεδριάσεις και ψήφους. | 64.-(1) Τηρουμένων των διατάξεων του εδαφίου (2), οι ακόλουθες διατάξεις ισχύουν κατά την έκταση που δεν υπάρχει άλλη σχετική διάταξη στο καταστατικό της Ν.Ε.Π.Ε.: |
|  |  |
|  | (α) | Ειδοποίηση για τη συνέλευση Ν.Ε.Π.Ε. επιδίδεται σε κάθε μέτοχο της Ν.Ε.Π.Ε. με τον τρόπο που καθορίζεται εκάστοτε με Γνωστοποίηση. |
|  |  |
|  | (β) | οποιοσδήποτε μέτοχος που κατέχει όχι λιγότερο από το ένα δέκατο (1/10) του εκδοθέντος μετοχικού κεφαλαίου δύναται να συγκαλέσει συνέλευση· |
|  |  |  |
|  | (γ) | απαρτία θεωρείται η παρουσία μετόχων που κατέχουν πενήντα συν ένα τοις εκατό (50+1%) του εκδοθέντος μετοχικού κεφαλαίου της Ν.Ε.Π.Ε.· |
|  |  |  |
|  | (δ) | οποιοσδήποτε μέτοχος εκλέγεται από τους υπόλοιπους μέτοχους που είναι παρόντες στη συνέλευση δύναται να είναι πρόεδρος της· |
|  |  |  |
|  | (ε) | κάθε μέτοχος θεωρείται ότι κατέχει μια (1) ψήφο για κάθε μετοχή που κατέχει. |
|  |  |
|  |  (2) Σε περίπτωση Ν.Ε.Π.Ε. με έναν και μοναδικό μέτοχο, ο μέτοχος αυτός ασκεί όλες τις εξουσίες της γενικής συνέλευσης, δυνάμει των διατάξεων του παρόντος Νόμου, νοουμένου πάντοτε ότι οι αποφάσεις που λαμβάνονται από το μέτοχο αυτό σε γενικές συνελεύσεις καταγράφονται σε πρακτικά ή καταρτίζονται γραπτώς. |
|  |  |
| Συμμετοχή στη γενική συνέλευση τηλεφωνικά και/ή με ηλεκτρονικά μέσα. | 65. Εκτός εάν προβλέπεται ρητώς διαφορετικά στο καταστατικό Ν.Ε.Π.Ε., γενική συνέλευση Ν.Ε.Π.Ε., δυνατόν να πραγματοποιείται τηλεφωνικώς ή διαδικτυακά με οποιαδήποτε άλλα μέσα με τα οποία πρόσωπα που συμμετέχουν σε αυτήν, μπορούν παράλληλα να ακούσουν και να ακούγονται από όλα τα άλλα πρόσωπα που συμμετέχουν σε αυτήν και, τα δε πρόσωπα που  συμμετέχουν σε αυτήν με τον τρόπο αυτό συνυπολογίζονται για σκοπούς διαπίστωσης απαρτίας και για κάθε άλλο σκοπό ως παρόντα στη γενική συνέλευση: |
|  |  |
|  |  Νοείται ότι, στην πιο πάνω περίπτωση η γενική συνέλευση θεωρείται ότι πραγματοποιείται εκεί όπου ευρίσκεται το πρόσωπο το οποίο τηρεί τα πρακτικά της. |
|  |  |
| Εξουσία Δικαστηρίου να διατάσσει συνέλευση. | 66.-(1) Σε περίπτωση που για οποιοδήποτε λόγο δεν είναι πρακτικό να συγκληθεί συνέλευση Ν.Ε.Π.Ε. με οποιοδήποτε τρόπο που συνελεύσεις της Ν.Ε.Π.Ε. δυνατόν να συγκαλούνται, ή να διεξαχθεί η συνέλευση της Ν.Ε.Π.Ε. κατά τον καθορισμένο από το καταστατικό ή τις διατάξεις του παρόντος Νόμου τρόπο, το Δικαστήριο δύναται με αίτηση οποιουδήποτε συμβούλου ή μετόχου της Ν.Ε.Π.Ε. ο οποίος θα είχε δικαίωμα να ψηφίσει στη συνέλευση, να διατάξει όπως συνέλευση της εταιρείας συγκληθεί, συγκροτηθεί και διεξαχθεί με τέτοιο τρόπο που το Δικαστήριο ήθελε κρίνει ορθό, όταν δε εκδίδεται οποιοδήποτε τέτοιο διάταγμα, το Δικαστήριο δύναται να δώσει τέτοιες παρεμφερείς ή επακόλουθες οδηγίες, όπως ήθελε θεωρήσει σκόπιμο, περιλαμβανομένων οδηγιών ότι ένας (1) μέτοχος της Ν.Ε.Π.Ε. που είναι παρών προσωπικά ή με αντιπρόσωπο θεωρείται ότι αποτελεί συνέλευση. |
|  |  |
|  |  (2) Οποιαδήποτε συνέλευση συγκαλείται, συγκροτείται και διεξάγεται σύμφωνα με διάταγμα δυνάμει των διατάξεων του εδαφίου (1) λογίζεται, για όλους τους σκοπούς, ως συνέλευση της Ν.Ε.Π.Ε. που συγκλήθηκε κατάλληλα, συγκροτήθηκε και διεξήχθη. |
|  |  |
| Αντιπρόσωποι. | 67.-(1) Οποιοσδήποτε μέτοχος Ν.Ε.Π.Ε., ο οποίος δικαιούται να παραστεί και να ψηφίσει σε συνέλευση της Ν.Ε.Π.Ε., δικαιούται να διορίσει αντιπρόσωπό του για να παραστεί, να μιλήσει και να ψηφίσει αντί αυτού:  |
|  |  |
|  |  Νοείται ότι- |
|  |  |
|  | (α) | μέτοχος δεν δικαιούται να διορίσει περισσότερους από έναν (1) αντιπρόσωπο για να παραστούν στην ίδια συνέλευση, και |
|  |  |  |
|  | (β) | αντιπρόσωπος δεν δύναται να ψηφίσει εκτός σε ψηφοφορία με βάση τον αριθμό ψήφων. |
|  |  |  |
|  |  (2) Σε κάθε ειδοποίηση σύγκλησης συνέλευσης Ν.Ε.Π.Ε. παρουσιάζεται ευδιάκριτα δήλωση ότι ο μέτοχος που δικαιούται να παραστεί και να ψηφίσει δικαιούται να διορίσει αντιπρόσωπο να παραστεί και να ψηφίσει αντί αυτού και ότι δεν είναι απαραίτητο ο αντιπρόσωπος αυτός να είναι επίσης μέτοχος. |
|  |  |
|  |  (3) Σε περίπτωση παράλειψης συμμόρφωσης με το εδάφιο (2) αναφορικά με οποιαδήποτε συνέλευση, κάθε αξιωματούχος της Ν.Ε.Π.Ε. που ευθύνεται για παράλειψη υπόκειται σε διοικητικό πρόστιμο που δεν υπερβαίνει τα τετρακόσια πενήντα ευρώ (€450).  |
|  |  |
|  |  (4) Εάν για τον σκοπό οποιασδήποτε συνέλευσης Ν.Ε.Π.Ε. εκδίδονται, με έξοδα της Ν.Ε.Π.Ε., προσκλήσεις για τον διορισμό ως αντιπροσώπου προσώπου ή ενός από αριθμό προσώπων που ορίζονται στις προσκλήσεις, προς μερικούς μόνο από τους μετόχους που δικαιούνται να λάβουν ειδοποίηση για τη συνέλευση και να ψηφίσουν σε αυτήν με αντιπρόσωπο, κάθε αξιωματούχος της Ν.Ε.Π.Ε. ο οποίος εν γνώσει του και εσκεμμένα εξουσιοδοτεί ή επιτρέπει την έκδοση των εν λόγω προσκλήσεων υπόκειται σε διοικητικό πρόστιμο που δεν υπερβαίνει τα τετρακόσια πενήντα ευρώ (€450): |
|  |  |
|  |  Νοείται ότι, αξιωματούχος δεν ευθύνεται δυνάμει του παρόντος εδαφίου με μόνο λόγο την έκδοση σε μέτοχο, κατόπιν γραπτής παράκλησής του, του τύπου διορισμού που κατονομάζει τον αντιπρόσωπο ή κατάλογο προσώπων που είναι πρόθυμοι να ενεργήσουν ως αντιπρόσωποι, εάν ο τύπος ή κατάλογος είναι διαθέσιμος κατόπιν γραπτής παράκλησης σε κάθε μέλος που δικαιούται να ψηφίσει με αντιπρόσωπο στη συνέλευση. |
|  |  |
| Δικαίωμα αίτησης για ψηφοφορία με βάση τον αριθμό ψήφων. | 68.-(1) Οποιαδήποτε πρόνοια περιλαμβάνεται στο καταστατικό Ν.Ε.Π.Ε. είναι άκυρη κατά την έκταση που θα είχε ως αποτέλεσμα- |
|  |  |
|  | (α) | τον αποκλεισμό του δικαιώματος για αίτημα για ψηφοφορία με βάση τον αριθμό ψήφων σε γενική συνέλευση για οποιοδήποτε θέμα, άλλο από την εκλογή προέδρου της συνέλευσης ή την αναβολή της συνέλευσης, ή |
|  |  |  |
|  | (β) | να καταστήσει χωρίς αποτέλεσμα αίτημα που υποβάλλεται για ψηφοφορία με βάση τον αριθμό ψήφων για οποιοδήποτε θέμα το οποίο γίνεται- |
|  |  |  |
|  |  | (i) | από πέντε (5) τουλάχιστο μετόχους που έχουν δικαίωμα ψήφου στη συνέλευση∙ ή |
|  |  | (ii) | από μέτοχο ή μετόχους που αντιπροσωπεύουν το ένα δέκατο (1/10) τουλάχιστο του συνόλου των δικαιωμάτων ψήφου όλων των μετόχων που δικαιούνται ψήφο στη συνέλευση∙ ή |
|  |  | (iii) | από μέτοχο ή μετόχους που κατέχουν μετοχές της Ν.Ε.Π.Ε. που παρέχουν δικαίωμα ψήφου στη συνέλευση, οι οποίες είναι μετοχές για τις οποίες καταβλήθηκε συνολικό ποσό ίσο με το ένα δέκατο (1/10) τουλάχιστο του συνολικού ποσού που καταβλήθηκε για όλες τις μετοχές που παρέχουν εκείνο το δικαίωμα. |
|  |  |
|  |  (2) Το έγγραφο που διορίζει πληρεξούσιο αντιπρόσωπο για να ψηφίσει σε συνέλευση Ν.Ε.Π.Ε. λογίζεται επίσης ότι παρέχει στον αντιπρόσωπο την εξουσία να αιτηθεί να συμμετάσχει σε αίτηση για τη διεξαγωγή ψηφοφορίας με βάση τον αριθμό ψήφων, για τους σκοπούς δε του εδαφίου (1) αίτηση από αντιπρόσωπο μετόχου λογίζεται ωσάν αίτηση από μέτοχο. |
|  |  |
| Έκτακτα και ειδικά ψηφίσματα. | 69.-(1) Έκτακτο ψήφισμα είναι το ψήφισμα που εγκρίθηκε με πλειοψηφία όχι λιγότερη των τριών τετάρτων (3/4) των μετόχων που δικαιούνται να ψηφίσουν είτε προσωπικά, ή όταν επιτρέπονται αντιπρόσωποι, διά αντιπροσώπου, σε γενική συνέλευση, για την οποία δόθηκε κατάλληλη ειδοποίηση, στην οποία ορίζεται η πρόθεση όπως το ψήφισμα προταθεί ως έκτακτο ψήφισμα. |
|  |  |
|  |  (2) Ειδικό ψήφισμα είναι το ψήφισμα που εγκρίθηκε με πλειοψηφία που απαιτείται για τη λήψη έκτακτου ψηφίσματος, σε γενική συνέλευση για την οποία έχει δοθεί κατάλληλη ειδοποίηση είκοσι μίας (21) τουλάχιστον ημερών στην οποία ορίζεται η πρόθεση όπως το ψήφισμα προταθεί ως ειδικό ψήφισμα: |
|  |  |
|  |  Νοείται ότι, ψήφισμα δυνατόν να προταθεί και εγκριθεί ως ειδικό σε συνέλευση για την οποία δόθηκε ειδοποίηση συντομότερη των είκοσι μια (21) ημερών, εάν έτσι συμφωνήθηκε από την πλειοψηφία του αριθμού των μετόχων που έχουν δικαίωμα να παραστούν και να ψηφίσουν σε οποιαδήποτε τέτοια συνέλευση, η οποία κατέχει συνολικά όχι λιγότερο από το ενενήντα πέντε τοις εκατό (95%) της ονομαστικής αξίας των μετοχών που παρέχουν το προαναφερθέν δικαίωμα. |
|  |  |
|  |  (3) Σε οποιαδήποτε συνέλευση στην οποία υποβάλλεται για έγκριση έκτακτο ή ειδικό ψήφισμα, δήλωση του προέδρου ότι το ψήφισμα εγκρίθηκε αποτελεί αμάχητη μαρτυρία για το γεγονός χωρίς απόδειξη του αριθμού ή της αναλογίας των ψήφων που καταγράφονται υπέρ ή κατά του ψηφίσματος, εκτός εάν ήθελε ζητηθεί ψηφοφορία με βάση τον αριθμό ψήφων. |
|  |  |
|  |  (4) Κατά τον υπολογισμό της πλειοψηφίας στην ψηφοφορία με βάση τον αριθμό ψήφων που ζητήθηκε  για το σκοπό έγκρισης έκτακτου ή ειδικού ψηφίσματος αναφέρεται ο αριθμός αυτών που ψήφισαν υπέρ και κατά του ψηφίσματος. |
|  |  |
|  |  (5) Για τους σκοπούς του άρθρου αυτού, ειδοποίηση συνέλευσης λογίζεται ότι δόθηκε κατάλληλα και ότι η συνέλευση έλαβε χώρα δεόντως, όταν η ειδοποίηση δόθηκε και η συνέλευση έγινε με τον τρόπο που προνοεί ο παρών Νόμος ή το καταστατικό της Ν.Ε.Π.Ε. |
|  |  |
| Ψηφίσματα για τα οποία απαιτείται ειδική ειδοποίηση. | 70. Σε περίπτωση που διάταξη του παρόντος Νόμου απαιτεί ειδική ειδοποίηση ψηφίσματος, το ψήφισμα δεν αποκτά αποτέλεσμα, εκτός εάν ειδοποίηση για την πρόθεση να προταθεί έχει δοθεί στη Ν.Ε.Π.Ε. τουλάχιστον είκοσι οκτώ (28) ημέρες πριν από τη συνέλευση στην οποία προτείνεται και η Ν.Ε.Π.Ε. δίνει στους μετόχους της ειδοποίηση για οποιοδήποτε τέτοιο ψήφισμα κατά τον ίδιο χρόνο και τρόπο όπως η ειδοποίηση για τη συνέλευση, ή εάν αυτό δεν είναι πρακτικά δυνατό, δίνει ειδοποίηση για αυτό τουλάχιστον είκοσι μία (21) ημέρες πριν από τη συνέλευση, είτε με δημοσίευμα σε εφημερίδα που έχει ικανοποιητική κυκλοφορία ή με οποιοδήποτε άλλο τρόπο επιτρέπει το καταστατικό: |
|  |  |
|  |  Νοείται ότι, εάν μετά την επίδοση στη Ν.Ε.Π.Ε. ειδοποίησης για την πρόθεση το ψήφισμα αυτό να προταθεί, συγκληθεί συνέλευση εντός είκοσι οκτώ (28) ή λιγότερων ημερών από την επίδοση της ειδοποίησης, η ειδοποίηση λογίζεται ότι δόθηκε κατάλληλα για τους σκοπούς της παρότι δεν δόθηκε μέσα στον απαιτούμενο από το άρθρο αυτό χρόνο.  |
|  |  |
| Ψηφίσματα για τα οποία απαιτείται μεγαλύτερη πλειοψηφία στο καταστατικό. | 71. Ανεξαρτήτως οποιασδήποτε διάταξης του παρόντος Νόμου δυνάμει της οποίας επιτρέπεται σε Ν.Ε.Π.Ε. να λαμβάνει απόφαση με ψήφισμα της γενικής συνέλευσης που εγκρίνεται με συγκεκριμένη πλειοψηφία, καταστατικό Ν.Ε.Π.Ε. δυνατόν να προβλέπει όπως σχετικό ψήφισμα της γενικής συνέλευσης της Ν.Ε.Π.Ε. εγκρίνεται με πλειοψηφία μεγαλύτερη από αυτήν που προβλέπεται από τις διατάξεις του παρόντος Νόμου: |
|  |  |
|  |  Νοείται ότι, οι διατάξεις του παρόντος άρθρου δεν εφαρμόζονται αναφορικά με τις περιπτώσεις που προβλέπονται στο άρθρο 79 του παρόντος Νόμου. |
|  |  |
| Εγγραφή και αντίγραφα ορισμένων ψηφισμάτων. | 72.-(1) Αντίγραφο κάθε ψηφίσματος που υπόκειται στις διατάξεις του παρόντος άρθρου παραδίδεται στον Έφορο Ν.Ε.Π.Ε. για εγγραφή μέσα σε δεκαπέντε (15) ημέρες από την έγκρισή του. |
|  |  |
|  |  (2) Σε περίπτωση που το ψήφισμα τροποποιεί το καταστατικό, αντίγραφο του ψηφίσματος και του καταστατικού στο οποίο είναι ενσωματωμένη η τροποποίηση παραδίδονται στον Έφορο Ν.Ε.Π.Ε. για εγγραφή.  |
|  |  |
|  |  (3) Αντίγραφο κάθε εκάστοτε εν ισχύι ψηφίσματος το οποίο τροποποιεί το καταστατικό ενσωματώνεται ή επισυνάπτεται σε κάθε αντίγραφο του καταστατικού που εκδίδεται μετά την έγκριση του ψηφίσματος. |
|  |  |
|  |  (4) Οι διατάξεις του παρόντος άρθρου τυγχάνουν εφαρμογής στις περιπτώσεις- |
|  |  |
|  | (α) | ειδικών ψηφισμάτων∙ |
|  |  |  |
|  | (β) | έκτακτων ψηφισμάτων∙ |
|  |  |  |
|  | (γ) | ψηφισμάτων που εγκρίθηκαν ομόφωνα από όλους τους μετόχους της Ν.Ε.Π.Ε., αλλά των οποίων ο σκοπός δε θα είχε αποτέλεσμα, εάν αυτά δεν εγκρίνονταν ομόφωνα, εκτός εάν ψηφίζονταν ως ειδικά ή έκτακτα ψηφίσματα, ανάλογα με την περίπτωση∙ |
|  |  |  |
|  | (δ) | ψηφισμάτων που απαιτούν εκούσια εκκαθάριση Ν.Ε.Π.Ε. τα οποία ψηφίστηκαν ως αποτέλεσμα της εφαρμογής, τηρουμένων των αναλογιών, των διατάξεων της παραγράφου (α) του εδαφίου (1) του άρθρου 261 του περί Εταιρειών Νόμου, Κεφ.113. |
|  |  |
|  |  (5) Σε περίπτωση παράλειψης συμμόρφωσης με τα προβλεπόμενα στο εδάφιο (1), η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. |
|  |  |
|  |  (6) Σε περίπτωση παράλειψης συμμόρφωσης με τα προβλεπόμενα στο εδάφιο (2) ή (3), η Ν.Ε.Π.Ε. και καθέ αξιωματούχος της που ευθύνεται για την παράλειψη υπόκειται σε διοικητικό πρόστιμο. για κάθε αντίγραφο αναφορικά με το οποίο γίνεται η παράλειψη. |
|  |  |
|  |  (7) Για τους σκοπούς των εδαφίων (5) και (6) εκκαθαριστής της Ν.Ε.Π.Ε. λογίζεται ως αξιωματούχος της Ν.Ε.Π.Ε. |
|  |  |
| Ψηφίσματα που εγκρίνονται σε αναβληθείσα συνέλευση. | 73. Όταν ψήφισμα εγκρίνεται σε αναβληθείσα συνέλευση- |
|  |  |
|  | (α) | Ν.Ε.Π.Ε.· ή |
|  |  |  |
|  | (β) | των συμβούλων Ν.Ε.Π.Ε.· |
|  |  |  |
|  |  το ψήφισμα λογίζεται για όλους τους σκοπούς ότι εγκρίθηκε την ημερομηνία κατά την οποία εγκρίθηκε στην πραγματικότητα και δε λογίζεται ότι εγκρίθηκε σε οποιαδήποτε προηγούμενη ημερομηνία. |
|  |  |
| Πρακτικά διαδικασιών γενικών συνελεύσεων Ν.Ε.Π.Ε. και συνεδριών συμβούλων και διαδικασιών διαχειριστών. | 74.-(1) Η Ν.Ε.Π.Ε. μεριμνά ώστε να καταχωρίζονται σε βιβλία που τηρούνται για τον σκοπό αυτό τα πρακτικά των διαδικασιών γενικών συνελεύσεων, όλων των διαδικασιών των συνελεύσεων των συμβούλων της και, όταν υπάρχουν διαχειριστές, όλων των διαδικασιών των διαχειριστών της. |
|  |  |
|  |  (2) Κάθε τέτοιο πρακτικό αποτελεί απόδειξη της διαδικασίας, εάν φέρει υπογραφή του προέδρου της συνέλευσης στην οποία έγινε η διαδικασία ή του προέδρου της επόμενης συνέλευσης. |
|  |  |
|  |  (3) Σε περίπτωση κατά την οποία τηρήθηκαν πρακτικά της γενικής συνέλευσης της Ν.Ε.Π.Ε. ή συνεδρίας των συμβούλων ή διαδικασίας των διαχειριστών, σύμφωνα με τις διατάξεις του παρόντος άρθρου, η συνέλευση λογίζεται ότι συγκλήθηκε και έγινε κατάλληλα, ότι η διαδικασία σε αυτή έγινε κατάλληλα και όλοι οι διορισμοί συμβούλων, διαχειριστών ή εκκαθαριστών λογίζονται έγκυροι, μέχρι να αποδειχτεί το αντίθετο. |
|  |  |
|  |  (4) Σε περίπτωση παράλειψης συμμόρφωσης με τα προβλεπόμενα στο εδάφιο (1) η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο.  |
|  |  |
| Επιθεώρηση πρακτικών της γενικής συνέλευσης. | 75.-(1) Τα βιβλία, σε έντυπη ή ηλεκτρονική μορφή, που περιέχουν τα πρακτικά διαδικασίας γενικής συνέλευσης Ν.Ε.Π.Ε., φυλάσσονται από τον Γραμματέα στο εγγεγραμμένο γραφείο της Ν.Ε.Π.Ε. και είναι διαθέσιμα για επιθεώρηση από οποιοδήποτε μέτοχο χωρίς πληρωμή δικαιώματος κατά τη διάρκεια των εργάσιμων ωρών, με την επιφύλαξη τέτοιων εύλογων περιορισμών που η Ν.Ε.Π.Ε. δυνατό να επιβάλει με το καταστατικό της ή σε γενική συνέλευση με τρόπο ώστε η επιθεώρηση να επιτρέπεται τουλάχιστο δύο (2) ώρες για κάθε ημέρα.  |
|  |  |
|  |  (2) Μέτοχος δικαιούται να λάβει αντίγραφο οποιωνδήποτε πρακτικών προβλέπονται στις διατάξεις του εδαφίου (1) εντός επτά (7) ημερών από την ημέρα που υπέβαλε σχετική αίτηση στη Ν.Ε.Π.Ε.  |
|  |  |
|  |  (3) Σε περίπτωση άρνησης επιθεώρησης με βάση το παρόν άρθρο ή παράδοσης αντιγράφου που ζητήθηκε σύμφωνα με τη διάταξη του παρόντος άρθρου, δεν αποσταλεί εντός καταλλήλου χρόνου, η Ν.Ε.Π.Ε. και κάθε αξιωματούχος της Ν.Ε.Π.Ε. που ευθύνεται για την παράλειψη υπόκειται σε διοικητικό πρόστιμο για κάθε παράλειψη.  |
|  |  |
|  |  (4) Σε περίπτωση τέτοιας άρνησης ή παράλειψης, το Δικαστήριο δύναται με διάταγμα να επιβάλει άμεση επιθεώρηση των βιβλίων σχετικά με κάθε διαδικασία γενικών συνελεύσεων ή να διατάξει όπως τα αιτούμενα αντίγραφα αποσταλούν στα πρόσωπα που τα ζητήσουν. |
|  |  |
| Οικονομικές καταστάσεις και Έλεγχος N.E.Π.Ε. | 76. Τηρουμένων των διατάξεων του άρθρου 77, οι οικονομικές καταστάσεις της Ν.Ε.Π.Ε. καταχωρίζονται στον Έφορο Ν.Ε.Π.Ε. και οι διατάξεις των άρθρων 141, 142, 143, 148, 149, 151, 151Α, 151Β, 152, 152Α, 153, 154 και 155 του περί Εταιρειών Νόμου εφαρμόζονται, τηρουμένων των αναλογιών, σε Ν.Ε.Π.Ε.  |
|  |  |
| Μεγέθη Ν.Ε.Π.Ε. και ειδικές ρυθμίσεις για οικονομικές καταστάσεις. | 77.-(1) Για σκοπούς κατάρτισης των οικονομικών καταστάσεων Ν.Ε.Π.Ε. εφαρμόζονται, τηρουμένων των αναλογιών, οι διατάξεις των άρθρων του περί Εταιρειών Νόμου ως προβλέπονται στο άρθρο 76 και στα ακόλουθα μεγέθη Ν.Ε.Π.Ε.:  |
|  |  |
|  | (α) | «Ν.Ε.Π.Ε. πολύ μικρού μεγέθους» είναι οι Ν.Ε.Π.Ε. οι οποίες κατά την ημερομηνία κλεισίματος του ισολογισμού τους δεν υπερβαίνουν τα όρια τουλάχιστον δύο (2) από τα ακόλουθα τρία (3) κριτήρια: |
|  |  |  |  |
|  |  | (i) | Σύνολο ισολογισμού: €350,000· |
|  |  | (ii) | καθαρό ύψος κύκλου εργασιών: €750,000· |
|  |  | (iii) | μέσος όρος απασχολουμένων κατά τη διάρκεια της χρήσης: 10· |
|  |  |  |  |
|  | (β) | «Ν.Ε.Π.Ε. μικρού μεγέθους» είναι οι Ν.Ε.Π.Ε. οι οποίες κατά την ημερομηνία κλεισίματος του ισολογισμού δεν υπερβαίνουν τα όρια τουλάχιστον δύο (2) από τα ακόλουθα τρία (3) κριτήρια: |
|  |  |  |
|  |  | (i) | Σύνολο ισολογισμού: €6,000,000· |
|  |  | (ii) | καθαρό ύψος κύκλου εργασιών: €12,000,000·και |
|  |  | (iii) | μέσος όρος απασχολουμένων κατά τη διάρκεια της χρήσης: 50· |
|  |  |  |  |
|  | (γ) |  «Ν.Ε.Π.Ε. μεσαίου μεγέθους» είναι οι Ν.Ε.Π.Ε. οι οποίες κατά την ημερομηνία κλεισίματος του ισολογισμού δεν υπερβαίνουν τα όρια τουλάχιστον δύο (2) από τα ακόλουθα τρία (3) κριτήρια: |
|  |  |  |  |
|  |  | (i) | Σύνολο ισολογισμού: €20,000,000· |
|  |  | (ii) | καθαρό ύψος κύκλου εργασιών: €40,000,000· και |
|  |  | (iii) | μέσος όρος απασχολουμένων κατά τη διάρκεια της χρήσης: 250· |
|  |  |  |
|  | (δ) |  «Ν.Ε.Π.Ε. μεγάλου μεγέθους» είναι οι Ν.Ε.Π.Ε. οι οποίες κατά την ημερομηνία κλεισίματος του ισολογισμού υπερβαίνουν τα όρια τουλάχιστον δύο (2) από τα ακόλουθα τρία (3) κριτήρια: |
|  |  |  |
|  |  | (i) | Σύνολο ισολογισμού: €20,000,000· |
|  |  | (ii) | καθαρό ύψος κύκλου εργασιών: €40,000,000·και |
|  |  | (iii) | μέσος όρος απασχολουμένων κατά τη διάρκεια της χρήσης: 250· |
|  |  |  |  |
|  |  (2)(α) Οι Ν.Ε.Π.Ε. πολύ μικρού μεγέθους απαλλάσσονται από την υποχρέωση δημοσίευσης των οικονομικών τους καταστάσεων κατά τα προβλεπόμενα στις διατάξεις του άρθρου 92 του παρόντος Νόμου και του άρθρου 36 της Οδηγίας 2013/34/EE.  |
|  |  |
|  |  (β) Οι Ν.Ε.Π.Ε. πολύ μικρού μεγέθους δύνανται να συντάσσουν συνοπτικό μόνο ισολογισμό και να καταρτίζουν συνοπτικά μόνο αποτελέσματα χρήσεως.  |
|  |  |
|  |  (3)(α) Οι Ν.Ε.Π.Ε. μικρού μεγέθους δημοσιεύουν μόνο τον ισολογισμό τους.  |
|  |  |
|  |  (β) Οι Ν.Ε.Π.Ε. μικρού μεγέθους δύνανται να συντάσσουν συνοπτικό μόνο ισολογισμό και να καταρτίζουν συνοπτικά μόνο αποτελέσματα. |
|  |  |
|  |  (4) Οι Ν.Ε.Π.Ε. μεσαίου μεγέθους δύνανται να καταρτίζουν συνοπτικό μόνο ισολογισμό και συνοπτικά μόνο αποτελέσματα: |
|  |  |
|  |  (5) Σε περίπτωση που Ν.Ε.Π.Ε., κατά την ημερομηνία κλεισίματος του ισολογισμού, υπερβαίνει ή παύει να υπερβαίνει τα όρια που καθορίζονται στο εδάφιο (1) επί δύο (2) τουλάχιστον συνεχείς χρήσεις, το γεγονός αυτό συνεπάγεται την μη εφαρμογή των παρεκκλίσεων που προβλέπονται στο παρόν άρθρο. |
|  |  |
|  |  (6) Λεπτομέρειες ως προς την εφαρμογή των διατάξεων του παρόντος άρθρου καθορίζονται με Γνωστοποίηση. |
|  |  |
|  | ΜΕΡΟΣ ΧΙ |
|  | ΣΥΜΒΟΥΛΟΙ ΚΑΙ ΑΛΛΟΙ ΑΞΙΩΜΑΤΟΥΧΟΙ |
|  |  |
| Σύμβουλοι. | 78.-(1) Η Ν.Ε.Π.Ε. έχει τουλάχιστον ένα (1) σύμβουλο. |
|  |  |
|  |  (2) Απαγορεύεται να διορίζεται ή να ενεργεί ως σύμβουλος Ν.Ε.Π.Ε.- |
|  |  |
|  | (α) | μη αποκατασταθέν πτωχεύσαν πρόσωπο∙ ή |
|  |  |  |
|  | (β) | πρόσωπο που καταδικάζεται ή υπήρξε ένοχο για αδίκημα σε σχέση με την προαγωγή, σύσταση ή διαχείριση εταιρείας∙ ή |
|  |  |  |
|  | (γ) | πρόσωπο που υπήρξε ένοχο οποιασδήποτε απάτης σε σχέση με εταιρεία ή Ν.Ε.Π.Ε. ή για παράβαση του καθήκοντός του προς εταιρεία ή Ν.Ε.Π.Ε.  |
|  |  |  |
|  |  (3) Πρόσωπο το οποίο ενεργεί κατά παράβαση του εδαφίου (2) είναι ένοχο αδικήματος και σε περίπτωση καταδίκης του υπόκειται σε ποινή φυλάκισης που δεν υπερβαίνει τα δύο (2) έτη ή σε χρηματική ποινή που δεν υπερβαίνει τα δύο χιλιάδες εξακόσια ευρώ (€2,600) ή και στις δύο αυτές ποινές. |
|  |  |
| Γραμματέας. | 79.-(1) Η Ν.Ε.Π.Ε. έχει ένα (1) γραμματέα, ο οποίος είναι δικηγόρος και εκτελεί τα προβλεπόμενα από τις διατάξεις του παρόντος Νόμου καθήκοντα αποτελεσματικά, ο δε μόνος σύμβουλος δεν δύναται να είναι επίσης γραμματέας: |
|  |  |  |
|  |  Νοείται ότι σε περίπτωση Ν.Ε.Π.Ε. με ένα και μοναδικό μέτοχο, ο μόνος σύμβουλος δύναται να είναι επίσης γραμματέας. |
|  |  |  |
|  |  (2) Απαγορεύεται σε- |
|  |  |
|  | (α) | μη αποκατασταθέν πτωχεύσαν πρόσωπο∙ ή |
|  |  |  |
|  | (β) | πρόσωπο που καταδικάζεται ή υπήρξε ένοχο για αδίκημα σε σχέση με την προαγωγή, σύσταση ή διαχείριση εταιρείας ή Ν.Ε.Π.Ε.∙ ή |
|  |  |  |
|  | (γ) | πρόσωπο που υπήρξε ένοχο οποιασδήποτε απάτης σε σχέση με εταιρεία ή Ν.Ε.Π.Ε. ή για παράβαση του καθήκοντος του προς εταιρεία ή Ν.Ε.Π.Ε. |
|  |  |  |
|  |  να διορίζεται ή να ενεργεί ως γραμματέας Ν.Ε.Π.Ε. |
|  |  |  |
|  |  (3) Πρόσωπο το οποίο ενεργεί κατά παράβαση του εδαφίου (2) είναι ένοχο αδικήματος και σε περίπτωση καταδίκης του υπόκειται σε ποινή φυλάκισης που δεν υπερβαίνει τα δύο (2) έτη ή σε χρηματική ποινή που δεν υπερβαίνει τα δύο χιλιάδες εξακόσια ευρώ (€2,600) ή και στις δύο αυτές ποινές. |
|  |  |  |
|  |  (4) Οτιδήποτε απαιτείται ή εξουσιοδοτείται να γίνει από ή στο γραμματέα δύναται, αν η θέση είναι κενή ή για οποιοδήποτε λόγο δεν υπάρχει γραμματέας αρμόδιος να ενεργεί, να γίνει από ή σε οποιοδήποτε βοηθό ή αναπληρωτή γραμματέα ή, αν δεν υπάρχει βοηθός ή αναπληρωτής γραμματέας ικανός να ενεργεί, από ή σε οποιοδήποτε αξιωματούχο της Ν.Ε.Π.Ε. που είναι εξουσιοδοτημένος γενικά ή ειδικά για αυτό από τους συμβούλους ή από το σύμβουλο τον ίδιο, σε περίπτωση μονοπρόσωπης Ν.Ε.Π.Ε. με έναν (1) και μοναδικό μέτοχο εντός περιόδου δεκαπέντε (15) ημερών. |
|  |  |
| Απαγόρευση σε ορισμένα πρόσωπα να είναι μοναδικοί σύμβουλοι ή γραμματείς. |  80. Καμία Ν.Ε.Π.Ε.- |
|  |  |
|  | (α) | δεν έχει ως γραμματέα της οργανισμό ο μοναδικός σύμβουλος του οποίου είναι ο μοναδικός σύμβουλος της Ν.Ε.Π.Ε.∙ ή |
|  |  |  |
|  | (β) | δεν έχει ως μοναδικό σύμβουλο της οργανισμό ο μοναδικός σύμβουλος του οποίου είναι γραμματέας της Ν.Ε.Π.Ε.: |
|  |  |  |
|  |  |  Νοείται ότι, οι διατάξεις του παρόντος άρθρου δεν εφαρμόζονται επί Ν.Ε.Π.Ε. με ένα και μοναδικό μέτοχο. |
|  |   |
| Ακύρωση πράξεων που έγιναν από πρόσωπο υπό διπλή ιδιότητα συμβούλου και γραμματέα. | 81. Διάταξη που απαιτεί ή εξουσιοδοτεί να γίνει κάτι από ή σε σύμβουλο και τον γραμματέα δεν εκπληρώνεται, εάν αυτό εκτελεστεί από ή στο ίδιο πρόσωπο που ενεργεί τόσο ως σύμβουλος όσο και ως ή στη θέση του γραμματέα: |
|  |  |  |
|  |  Νοείται ότι, οι διατάξεις του παρόντος άρθρου δεν εφαρμόζονται σε Ν.Ε.Π.Ε. με έναν και μοναδικό μέτοχο. |
|  |  |  |
| Εγκυρότητα πράξεων συμβούλων. | 82. Οι πράξεις συμβούλου ή διαχειριστή είναι έγκυρες ανεξάρτητα από οποιαδήποτε έλλειψη αποκαλυφθεί αργότερα στο διορισμό ή στα προσόντα του. |
|  |  |
| Παύση συμβούλων. |  83.-(1) Η Ν.Ε.Π.Ε. δύναται με σύνηθες ψήφισμα να παύσει σύμβουλο πριν από τη λήξη της θητείας του ανεξάρτητα από οτιδήποτε περιλαμβάνεται στο καταστατικό της ή σε οποιαδήποτε συμφωνία μεταξύ της Ν.Ε.Π.Ε. και αυτού.  |
|  |  |
|  |  (2) Απαιτείται ειδική ειδοποίηση δεκαπέντε (15) ημερών για οποιοδήποτε ψήφισμα για παύση συμβούλου δυνάμει του παρόντος άρθρου ή για τον διορισμό κάποιου στη θέση συμβούλου που παύθηκε με τον τρόπο αυτό στη συνέλευση που αυτός παύεται και με την παραλαβή ειδοποίησης του προτεινόμενου ψηφίσματος για την παύση συμβούλου με βάση το άρθρο αυτό η Ν.Ε.Π.Ε. αποστέλλει αμέσως στον ενδιαφερόμενο σύμβουλο αντίγραφό της και ο σύμβουλος δικαιούται να ακουστεί στη συνέλευση για το ψήφισμα είτε αυτός είναι μέτοχος της Ν.Ε.Π.Ε. είτε όχι. |
|  |  |
|  |  (3) Όταν δίνεται ειδοποίηση προτεινόμενου ψηφίσματος για την παύση συμβούλου δυνάμει του παρόντος άρθρου και ο ενδιαφερόμενος σύμβουλος κάνει γραπτές παραστάσεις εύλογης διάρκειας προς τη Ν.Ε.Π.Ε. σχετικά με αυτήν και ζητά την  κοινοποίησή τους στα μέλη της, η Ν.Ε.Π.Ε., εκτός αν οι παραστάσεις λήφθηκαν αργά- |
|  |  |
|  | (α) | δηλώνει το γεγονός ότι έγιναν οι παραστάσεις σε οποιαδήποτε ειδοποίηση για το ψήφισμα που δόθηκε στους μετόχους της Ν.Ε.Π.Ε.· και |
|  |  |  |
|  | (β) | αποστέλλει αντίγραφο των παραστάσεων σε κάθε μέτοχό της στον οποίο αποστέλλεται ειδοποίηση της συνέλευσης, πριν από ή μετά τη λήψη των παραστάσεων από την Ν.Ε.Π.Ε.· |
|  |  |  |
|  |  | και, εάν δεν αποσταλεί αντίγραφο των παραστάσεων όπως προαναφέρθηκε λόγω της καθυστέρησης της παραλαβής τους ή λόγω παράλειψης από την Ν.Ε.Π.Ε., ο σύμβουλος δύναται, άνευ βλάβης του δικαιώματός του να ακουστεί προφορικά, να απαιτήσει να αναγνωστούν στη συνέλευση οι παραστάσεις: |
|  |  |  |
|  |  |  Νοείται ότι, δεν αποστέλλονται αντίγραφα των παραστάσεων και δεν αναγνώσκονται οι παραστάσεις κατά τη συνέλευση, εάν με αίτηση της Ν.Ε.Π.Ε. ή οποιουδήποτε άλλου προσώπου ισχυρίζεται ότι είναι δυσαρεστημένο, το Δικαστήριο ικανοποιηθεί ότι έγινε κατάχρηση των δικαιωμάτων που χορηγούνται δυνάμει των διατάξεων του παρόντος άρθρου για την εξασφάλιση περιττής δημοσιότητας σε δυσφημιστικό θέμα, το δε Δικαστήριο δύναται να διατάξει να καταβληθούν από το σύμβουλο τα έξοδα της Ν.Ε.Π.Ε. εξολοκλήρου ή μερικώς σε αίτηση δυνάμει του παρόντος άρθρου, ανεξάρτητα από το γεγονός ότι αυτός δεν είναι μέρος στην αίτηση. |
|  |  |
|  |  (4) Στην περίπτωση Ν.Ε.Π.Ε. με ένα (1) και μόνο σύμβουλο, το ψήφισμα διορίζει πάρα ταύτα νέο σύμβουλο στη θέση του συμβούλου που έχει παυθεί.  |
|  |  |
|  |  (5) Πρόσωπο το οποίο διορίστηκε σύμβουλος στη θέση προσώπου που παύθηκε δυνάμει του παρόντος άρθρου, για το σκοπό προσδιορισμού του χρόνου που αυτός ή οποιοσδήποτε άλλος σύμβουλος θα αποχωρήσει, θεωρείται ότι έγινε σύμβουλος την ημέρα που το πρόσωπο στη θέση του οποίου διορίζεται, διορίστηκε ως σύμβουλος για τελευταία φορά. |
|  |  |
| Βαθμός επιμέλειας. | 84.-(1) Οι αξιωματούχοι της Ν.Ε.Π.Ε. έχουν υποχρέωση να εκπληρώνουν τα καθήκοντα των αντίστοιχων θέσεων τους με καλή πίστη και στο βαθμό επιμέλειας, φροντίδας και δεξιοτήτων που συνήθως ασκούν τα καθήκοντα αυτά συνετά άτομα υπό παρόμοιες συνθήκες σε παρόμοιες θέσεις.  |
|  |  |
|  | (2) Οι αξιωματούχοι, κατά την εκπλήρωση των καθηκόντων τους, όταν ενεργούν με καλή πίστη, μπορούν να βασίζονται ότι οι οικονομικές καταστάσεις της Ν.Ε.Π.Ε. είναι ορθές και ετοιμάστηκαν από το υπεύθυνο πρόσωπο της Ν.Ε.Π.Ε. που έχει την ευθύνη των βιβλίων ή των λογαριασμών της, ή που αναφέρεται σε γραπτή έκθεση από πιστοποιημένο λογιστή ή εταιρεία τέτοιων λογιστών, ώστε να αντικατοπτρίζει την οικονομική κατάσταση μιας τέτοιας Ν.Ε.Π.Ε.. |
|  |  |
|  |  (3) Αναφορικά με την ευθύνη και τα καθήκοντα των αξιωματούχων της Ν.Ε.Π.Ε. έναντι αυτής και έναντι τρίτων εφαρμόζονται, τηρουμένων των αναλογιών οι διατάξεις των άρθρων 180 μέχρι 191 και των άρθρων 193 μέχρι 198 του περί Εταιρειών Νόμου. |
|  |  |
| Συνεδρίεςκαι συμμετοχή στη συνεδρία των συμβούλων με ηλεκτρονικά μέσα. | 85.-(1) Οι συνεδρίες των συμβούλων της Ν.Ε.Π.Ε. γίνονται σύμφωνα με το καταστατικό της.  |
|  |   |
|  |  (2) Οι συνεδρίες των συμβούλων της Ν.Ε.Π.Ε. δυνατόν να πραγματοποιούνται τηλεφωνικώς ή διαδικτυακά με οποιαδήποτε άλλα μέσα με τα οποία πρόσωπα που συμμετέχουν σε αυτές μπορούν παράλληλα να ακούσουν και να ακούγονται από όλα τα άλλα πρόσωπα που συμμετέχουν σε αυτές, και τα πρόσωπα που συμμετέχουν με τον τρόπο αυτό συνυπολογίζονται για σκοπούς διαπίστωσης απαρτίας και για κάθε άλλο σκοπό ως παρόντα στη συνεδρίαση των συμβούλων:  |
|  |  |
|  |  Νοείται ότι, στην πιο πάνω περίπτωση η συνεδρίαση των συμβούλων θεωρείται ότι πραγματοποιείται εκεί όπου ευρίσκεται το πρόσωπο το οποίο τηρεί τα πρακτικά της σχετικής συνεδρίασης των συμβούλων. |
|  |  |
| Μητρώο διευθυντών και γραμματέων. | 86.-(1) Η Ν.Ε.Π.Ε. τηρεί στο εγγεγραμμένο γραφείο της μητρώο των συμβούλων και γραμματέων της. |
|  |  |
|  |  (2) Το αναφερόμενο μητρώο περιέχει τις ακόλουθες λεπτομέρειες αναφορικά με κάθε σύμβουλο: |
|  |  |
|  | (α) | Σε περίπτωση φυσικού προσώπου, το όνομα και επίθετό του, τη συνήθη διεύθυνση διαμονής του και την υπηκοότητά του· |
|  |  |  |
|  | (β) | σε περίπτωση νομικού προσώπου, την εταιρική επωνυμία και το εγγεγραμμένο ή κεντρικό γραφείο του· |
|  |  |  |
|  | (γ) | κατά πόσο δύναται να ενεργεί εκ μέρους της Ν.Ε.Π.Ε. από μόνος του ή οφείλει να ενεργεί από κοινού με τους άλλους συμβούλους. |
|  |  |
|  |  (3) Το αναφερόμενο μητρώο περιέχει τις ακόλουθες λεπτομέρειες αναφορικά με το γραμματέα: |
|  |  |
|  | (α) | στην περίπτωση φυσικού προσώπου, το όνομα και επίθετό του και τη συνήθη διεύθυνση διαμονής του· και |
|  |  |  |
|  | (β) | στην περίπτωση νομικού προσώπου, την εταιρική επωνυμία και το εγγεγραμμένο γραφείο του. |
|  |  |  |
|  |  (4) Η Ν.Ε.Π.Ε. παραδίδει στον Έφορο Ν.Ε.Π.Ε. έκθεση στον καθορισµένο τύπο που περιλαµβάνει τις περιλαμβανόμενες στο µητρώο που προβλέπεται στο εδάφιο (1) λεπτοµέρειες, καθώς και γνωστοποίηση στον καθορισµένο τύπο οποιασδήποτε αλλαγής στους συμβούλους ή στο γραµµατέα της ή σε οποιεσδήποτε λεπτοµέρειες περιλαµβάνονται στο µητρώο εντός των προβλεπόμενων στο εδάφιο (5) προθεσμιών, αντίστοιχα, ο δε Έφορος Ν.Ε.Π.Ε. προβαίνει στην εγγραφή των λεπτομερειών και/ή της γνωστοποίησης, ανάλογα με την περίπτωση, ορίζοντας την ηµεροµηνία της αλλαγής:  |
|  |  |
|  |  Νοείται ότι, η περίληψη στην ετήσια έκθεση Ν.Ε.Π.Ε. λεπτομερειών σχετικά με τους συμβούλους ή τον γραμματέα, δε θεωρείται ως συμμόρφωση προς την υποχρέωση που προβλέπεται από τις διατάξεις του παρόντος εδαφίου. |
|  |  |
|  |  (5) Οι προθεσμίες που αναφέρονται στο εδάφιο (4) είναι οι ακόλουθες: |
|  |  |
|  | (α) | Η έκθεση σε σχέση με το διορισμό των πρώτων συμβούλων της Ν.Ε.Π.Ε. παραδίδεται στον Έφορο Ν.Ε.Π.Ε. εντός δεκατεσσάρων (14) ημερών από την ημέρα που θα καθοριστεί με Γνωστοποίηση· και |
|  |  |  |
|  | (β) | η προθεσμία εντός της οποίας πρέπει να παραδοθεί η γνωστοποίηση αλλαγής που προβλέπεται στο εδάφιο (4) ορίζεται σε δεκατέσσερις (14) ημέρες από την ημέρα της αλλαγής. |
|  |  |  |
|  |  (6) Σε περίπτωση κατά την οποία μετά που κενούται θέση αξιωματούχου για οποιοδήποτε λόγο, η Ν.Ε.Π.Ε. παραλείπει να παραδώσει στον Έφορο Ν.Ε.Π.Ε. τη γνωστοποίηση που προβλέπεται στο εδάφιο (4) εντός της προθεσμίας που προβλέπεται στο εδάφιο (5), ο αξιωματούχος του οποίου η θέση κενώθηκε ή, σε περίπτωση θανάτου του, ο προσωπικός του αντιπρόσωπος δύναται να παραδώσει στον Έφορο Ν.Ε.Π.Ε. τη σχετική γνωστοποίηση στον καθορισμένο τύπο μαζί με ένορκη δήλωση που βεβαιώνει το ακριβές της έκθεσης, ο δε Έφορος Ν.Ε.Π.Ε. προβαίνει στην εγγραφή της γνωστοποίησης. |
|  |  |
|  |  (7) Το μητρώο που τηρείται με βάση το άρθρο αυτό είναι διαθέσιμο για επιθεώρηση από οποιοδήποτε μέτοχο της Ν.Ε.Π.Ε. χωρίς επιβάρυνση, κατά τη διάρκεια των εργάσιμων ωρών, με την επιφύλαξη τέτοιων εύλογων περιορισμών που η Ν.Ε.Π.Ε. δυνατό να επιβάλει σύμφωνα με το καταστατικό της ή σε γενική συνέλευση, με τρόπο ώστε να επιτρέπεται η επιθεώρηση για δύο (2) τουλάχιστον ώρες κάθε ημέρα. |
|  |  |
|  |  (8) Σε περίπτωση άρνησης της επιθεώρησης που απαιτείται σύμφωνα με τις διατάξεις του παρόντος άρθρου ή εάν σημειωθεί παράλειψη συμμόρφωσης με τα προβλεπόμενα στα εδάφια (1), (2), (3) ή (4), η Ν.Ε.Π.Ε. και κάθε αξιωματούχος της Ν.Ε.Π.Ε. που ευθύνεται για την παράλειψη υπόκειται σε διοικητικό πρόστιμο. |
|  |  |
|  |  (9) Σε περίπτωση οποιασδήποτε τέτοιας άρνησης το Δικαστήριο δύναται με διάταγμα να διατάξει την άμεση επιθεώρηση του μητρώου. |
|  |  |
|  |  (10) Για τους σκοπούς του άρθρου αυτού-  |
|  |  |
|  | (α) | πρόσωπο, σύμφωνα με τις οδηγίες ή εντολές του οποίου, ενεργούν οι σύμβουλοι Ν.Ε.Π.Ε. λογίζεται ως σύμβουλος και αξιωματούχος της Ν.Ε.Π.Ε.∙ |
|  |  |  |
|  | (β) | ο όρος «όνομα» περιλαμβάνει κύριο όνομα. |
|  |  |  |
|  |  (11) Ο Έφορος Ν.Ε.Π.Ε. επιβάλλει στη Ν.Ε.Π.Ε. η οποία παραλείπει να παραδώσει έκθεση σύμφωνα με τις διατάξεις του εδαφίου (4) εντός της χρονικής προθεσμίας που προβλέπεται στην παράγραφο (β) του εδαφίου (5), χρηματική επιβάρυνση με τη μορφή διοικητικού προστίμου ύψους πενήντα ευρώ (€50) και περαιτέρω χρηματική επιβάρυνση ύψους ενός ευρώ (€1) για κάθε ημέρα συνέχισης της παράβασης, με ανώτατο όριο συνολικής επιβάρυνσης ύψους διακοσίων πενήντα ευρώ (€250) για κάθε παράβαση: |
|  |  |
|  |  Νοείται ότι, η χρηματική επιβάρυνση που προβλέπεται στο παρόν εδάφιο δεν εισπράττεται από αξιωματούχο ή προσωπικό αντιπρόσωπο αυτού που παραδίδει στον Έφορο Ν.Ε.Π.Ε. γνωστοποίηση σύμφωνα με το εδάφιο (6). |
|  |  |
|  | ΜΕΡΟΣ ΧΙΙ  |
|  | ΔΙΟΡΙΣΜΟΣ ΕΞΕΤΑΣΤΗ - ΕΚΚΑΘΑΡΙΣΗ - ΠΑΡΑΛΗΠΤΕΣ ΚΑΙ ΔΙΑΧΕΙΡΙΣΤΕΣ - ΠΡΟΣΤΑΣΙΑ ΜΕΙΟΝΟΤΗΤΑΣ |
|  |  |
| Αναλογική εφαρμογή του περί Εταιρειών Νόμου αναφορικά με το διορισμό εξεταστή, την εκκαθάριση, τους παραλήπτες και διαχειριστές και προστασία της μειονότητας. |  87. Οι διατάξεις του Μέρους IVA του περί Εταιρειών Νόμου που αφορά τον διορισμό εξεταστή, του Μέρους V αυτού που αφορά την εκκαθάριση, του Μέρους VI αυτού που αφορά τους παραλήπτες και διαχειριστές, καθώς και του άρθρου 202 αυτού που αφορά την προστασία της μειονότητας εφαρμόζονται, τηρουμένων των αναλογιών, σε Ν.Ε.Π.Ε. |
|  |  |
|  | ΜΕΡΟΣ ΧΙΙ |
|  | ΓΕΝΙΚΕΣ ΔΙΑΤΑΞΕΙΣ ΑΝΑΦΟΡΙΚΑ ΜΕ ΕΓΓΡΑΦΗ |
|  |  |
| Γραφεία εγγραφής. |  88.-(1) Για τους σκοπούς εγγραφής Ν.Ε.Π.Ε. δυνάμει των διατάξεων του παρόντος Νόμου, λειτουργεί γραφείο εντός της Δημοκρατίας σε τέτοιο μέρος που το Υπουργικό Συμβούλιο θεωρεί πρέπον. |
|  |  |
|  |  (2) Το Υπουργικό Συμβούλιο δύναται να διορίσει βοηθούς εφόρους Ν.Ε.Π.Ε και υπαλλήλους που το Υπουργικό Συμβούλιο θεωρεί αναγκαίους για την εγγραφή Ν.Ε.Π.Ε. με βάση τον παρόντα Νόμο, να εκδίδει κανονισμούς σχετικά με τα καθήκοντα τους και να παύει οποιαδήποτε πρόσωπα διορίστηκαν με τον τρόπο αυτό. |
|  |  |
|  |  (3) Το Υπουργικό Συμβούλιο δύναται να αποφασίζει την ετοιμασία σφραγίδας ή σφραγίδων για την επικύρωση εγγράφων που απαιτούνται για ή συνδέονται µε την εγγραφή Ν.Ε.Π.Ε. ή οποιωνδήποτε άλλων εγγράφων χορηγούνται από τον Έφορο Ν.Ε.Π.Ε. σύμφωνα με τις διατάξεις του παρόντος Νόμου. |
|  |  |
| Τέλη και δικαιώματα που καταβάλλονται στον Έφορο Ν.Ε.Π.Ε. | 89. Όλα τα τέλη και δικαιώματα που καταβάλλονται στον Έφορο Ν.Ε.Π.Ε καθορίζονται εκάστοτε με Γνωστοποίηση. |
|  |  |
| Επιθεώρηση, παρουσίαση και απόδειξη εγγράφων που φυλάσσονται από τον Έφορο Ν.Ε.Π.Ε. | 90.-(1) Οποιοδήποτε πρόσωπο δύναται- |
|  |  |
|  | (α) | να επιθεωρήσει τα έγγραφα που φυλάσσονται από τον Έφορο Ν.Ε.Π.Ε. με πληρωμή τέτοιου δικαιώματος που ήθελε οριστεί με Γνωστοποίηση· |
|  |  |  |
|  | (β) | να ζητήσει πιστοποιητικό σύστασης οποιασδήποτε Ν.Ε.Π.Ε, ή αντίγραφο ή απόσπασμα οποιουδήποτε άλλου εγγράφου πιστοποιημένο από τον Έφορο Ν.Ε.Π.Ε, με πληρωμή, τέτοιων δικαιωμάτων που ήθελαν οριστεί με Γνωστοποίηση· |
|  |  |  |
|  | (γ) | τηρουμένων των διατάξεων του εδαφίου (3), να ζητήσει όπως τα αντίγραφα τα οποία προβλέπονται στην παράγραφο (β) εκδοθούν χωρίς πιστοποίηση από τον Έφορο Ν.Ε.Π.Ε. |
|  |  |
|  |  (2) Κανένα ένταλμα που εξαναγκάζει την παρουσίαση οποιουδήποτε εγγράφου το οποίο φυλάσσεται από τον Έφορο Ν.Ε.Π.Ε. δεν εκδίδεται από οποιοδήποτε Δικαστήριο, εκτός μετά από άδεια του ίδιου του Δικαστηρίου, οποιοδήποτε δε τέτοιο ένταλμα εκδοθεί φέρει δήλωση ότι εκδόθηκε μετά από άδεια του Δικαστηρίου. |
|  |  |
|  |  (3) Αντίγραφο ή απόσπασμα από οποιοδήποτε έγγραφο που φυλάσσεται και εγγράφηκε στο γραφείο εγγραφής Ν.Ε.Π.Ε., το οποίο είναι πιστοποιημένο ως πιστό αντίγραφο από τον Έφορο Ν.Ε.Π.Ε. ή άλλο λειτουργό κατάλληλα εξουσιοδοτημένο από αυτόν, η επίσημη θέση του οποίου δεν χρειάζεται απόδειξη, ή από το γραμματέα της Ν.Ε.Π.Ε., είναι αποδεκτό ως μαρτυρία σε οποιαδήποτε νομική διαδικασία ότι έχει ισάξια εγκυρότητα με το πρωτότυπο έγγραφο. |
|  |  |
|  |  (4) Τηρουμένων των διατάξεων του άρθρου 30, οποιαδήποτε αναφορά στον παρόντα Νόμο σε πιστοποίηση από τον Έφορο Ν.Ε.Π.Ε. περιλαμβάνει και αναφορά σε οποιοδήποτε άλλο λειτουργό κατάλληλα εξουσιοδοτημένο από τον Έφορο Ν.Ε.Π.Ε. |
|  |  |
| Ανακοίνωση του Εφόρου Ν.Ε.Π.Ε. περί της φυλάξεως εγγράφων και αντιταξιμότητα των καταχωρισθέντων στο Μητρώο Ν.Ε.Π.Ε. ή δημοσιευθέντων στην Επίσημη Εφημερίδα της Δημοκρατίας στοιχείων. | 91.-(1) Με επιμέλεια του Εφόρου Ν.Ε.Π.Ε. δημοσιεύεται στην Επίσημη Εφημερίδα της Δημοκρατίας ανακοίνωση περί της αναλήψεως από αυτόν προς φύλαξη και παρουσίαση ως προβλέπεται στις διατάξεις του άρθρου 90, όλων των εγγράφων τα οποία παραδίδονται προς αυτόν από τις Ν.Ε.Π.Ε. κατ’ επιταγήν των διατάξεων του παρόντος Νόμου. |
|  |  |
|  |  (2) Η ανακοίνωση περιέχει υποχρεωτικώς- |
|  |  |
|  | (α) | το όνομα της Ν.Ε.Π.Ε.∙ |
|  |  |  |
|  | (β) | την αναφορά του είδους του εγγράφου και του θέματος στο οποίο αναφέρεται∙ |
|  |  |  |
|  | (γ) | την ημερομηνία της καταθέσεως. |
|  |  |
|  |  (3) Η ανακοίνωση συντάσσεται με επιμέλεια της καταθέτουσας Ν.Ε.Π.Ε. και στην περίπτωση αυτή, ελέγχεται από τον Έφορο Ν.Ε.Π.Ε. για την πληρότητα και ακρίβειά της. |
|  |  |
|  |  (4) Σε περίπτωση ασυμφωνίας μεταξύ της καταχωρίσεως στο Μητρώο Ν.Ε.Π.Ε. και της δημοσιεύσεως σύμφωνα με το εδάφιο (1), το δημοσιευθέν κείμενο δε δύναται να αντιταχθεί κατά τρίτων από την Ν.Ε.Π.Ε., οι τρίτοι ωστόσο δύνανται να το επικαλεσθούν, εκτός εάν η Ν.Ε.Π.Ε. αποδείξει ότι οι τρίτοι γνώριζαν το κείμενο που καταχωρίσθηκε στο Μητρώο Ν.Ε.Π.Ε. |
|  |  |
|  |  (5) Όλες οι πράξεις και όλα τα στοιχεία που κατ' επιταγήν των διατάξεων του παρόντος Νόμου παραδίδονται από Ν.Ε.Π.Ε. στον Έφορο Ν.Ε.Π.Ε. και καταχωρούνται στο Μητρώο Ν.Ε.Π.Ε. αντιτάσσονται κατά τρίτων από την εταιρεία μόνο μετά την προβλεπόμενη στο εδάφιο (1) δημοσίευση, εκτός εάν η εταιρεία αποδείξει ότι οι εν λόγω τρίτοι ήταν εν γνώσει αυτών των καταχωρισμένων πράξεων ή στοιχείων: |
|  |  |
|  |  Νοείται ότι, για τις ενέργειες που συντελούνται πριν από την δέκατη έκτη (16η) ημέρα μετά τη δημοσίευση, οι εν λόγω πράξεις και τα εν λόγω στοιχεία δεν αντιτάσσονται κατά τρίτων οι οποίοι αποδεικνύουν ότι δεν ήταν δυνατό να είναι εν γνώσει αυτών των καταχωρισμένων πράξεων ή στοιχείων. |
|  |  |
|  |  (6) Οι τρίτοι δύνανται να επικαλούνται σε κάθε περίπτωση πράξεις και στοιχεία για τα οποία δεν έχουν ακόμη τηρηθεί οι διατυπώσεις δημοσιότητας στο Μητρώο Ν.Ε.Π.Ε. και στην Επίσημη Εφημερίδα της Δημοκρατίας, εκτός εάν λόγω ελλείψεως δημοσιότητας οι πράξεις και τα στοιχεία στερούνται ισχύος. |
|  |  |
|  |  (7) Ανεξάρτητα από τις διατάξεις του παρόντος άρθρου ο Έφορος Ν.Ε.Π.Ε. δύναται κατόπιν απόφασης του Υπουργικού Συμβουλίου, που δημοσιεύεται στην Επίσημη Εφημερίδα της Δημοκρατίας, να αντικαταστήσει τη δημοσίευση στην Επίσημη Εφημερίδα της Δημοκρατίας που προβλέπεται στο εδάφιο (1) με δημοσίευση σε ηλεκτρονική εφημερίδα την οποία διατηρεί και διαχειρίζεται ο Έφορος Ν.Ε.Π.Ε. η οποία επιτρέπει στο κοινό την πρόσβαση και τη διαδικτυακή περιήγηση στις δημοσιευμένες πληροφορίες κατά χρονολογική σειρά μέσω της ιστοσελίδας του Εφόρου Ν.Ε.Π.Ε., σε τέτοια δε περίπτωση κάθε αναφορά στο παρόν άρθρο στην Επίσημη Εφημερίδα της Δημοκρατίας θα νοείται ότι αποτελεί αναφορά στην εν λόγω ηλεκτρονική εφημερίδα. |
|  |  |
| Μετατροπή και φύλαξη εγγράφων στο Μητρώο Ν.Ε.Π.Ε., σε ηλεκτρονική μορφή. | 92.-(1) Τα έγγραφα που παραδίδονται από τις Ν.Ε.Π.Ε. στον Έφορο Ν.Ε.Π.Ε. καταχωρίζονται στο Μητρώο Ν.Ε.Π.Ε. σε ηλεκτρονική μορφή. |
|  |  |
|  |  (2) Στις περιπτώσεις που τα έγγραφα που αναφέρονται στο εδάφιο (1) παραδίδονται στον Έφορο Ν.Ε.Π.Ε. σε έγγραφη μορφή ο Έφορος Ν.Ε.Π.Ε. τα μετατρέπει σε ηλεκτρονική μορφή με την καταβολή σχετικού τέλους. |
|  |  |
|  |  (3) Στο Μητρώο Ν.Ε.Π.Ε. που τηρείται δυνάμει των διατάξεων του εδαφίου (1) δημοσιεύονται σε ηλεκτρονική μορφή τα ακόλουθα έγγραφα και/ή στοιχεία που παραδίδονται ή καταχωρίζονται στον Έφορο Ν.Ε.Π.Ε. σύμφωνα με τις διατάξεις του παρόντος Νόμου, τα οποία στο εξής θα αναφέρονται ως «στοιχεία υποχρεωτικής δημοσιότητας»: |
|  |  |
|  | (α) | Το ιδρυτικό έγγραφο· |
|  |  |  |
|  | (β) | το καταστατικό, εφόσον αποτελεί αντικείμενο ιδιαιτέρας πράξεως· |
|  |  |  |
|  | (γ) | οποιαδήποτε τροποποίηση στο ιδρυτικό έγγραφο· |
|  |  |  |
|  | (δ) | οποιαδήποτε τροποποίηση στο καταστατικό, περιλαμβανομένου κάθε ψηφίσματος που απαιτείται από τις διατάξεις του παρόντος Νόμου να ενσωματωθεί ή να επισυναφθεί στο καταστατικό· |
|  |  |  |
|  | (ε) | κατόπιν τροποποίησης του ιδρυτικού εγγράφου ή καταστατικού, το κείμενο του τροποποιημένου εγγράφου στη νέα διατύπωσή του· |
|  |  |  |
|  | (στ) | το πιστοποιητικό σύστασης και κάθε αλλαγής ονόματος· |
|  |  |  |
|  | (ζ) | ο διορισμός, η αποχώρηση, καθώς και τα ατομικά στοιχεία, περιλαμβανομένης οποιασδήποτε αλλαγής των στοιχείων αυτών, των προσώπων τα οποία είτε ως όργανο προβλεπόμενο από τον Νόμο είτε ως μέτοχοι τέτοιου οργάνου- |
|  |  |  |
|  |  | (i)  | έχουν την εξουσία να δεσμεύουν την Ν.Ε.Π.Ε. έναντι τρίτων και να την εκπροσωπούν ενώπιον Δικαστηρίου, τα δε αναφερόμενα στη δημοσιότητα στοιχεία διευκρινίζουν κατά πόσο τα πρόσωπα που έχουν την εξουσία να δεσμεύουν την Ν.Ε.Π.Ε., δύνανται να ενεργούν μόνα τους ή αν οφείλουν να ενεργούν από κοινού· |
|  |  | (ii) | συμμετέχουν στη διοίκηση, στην εποπτεία ή στον έλεγχο της Ν.Ε.Π.Ε.· |
|  |  |  |
|  | (η) | οι οικονομικές καταστάσεις· |
|  |  |  |
|  | (θ) | η ετήσια έκθεση που καταχωρίζεται δυνάμει των διατάξεων του άρθρου 60· |
|  |  |  |
|  | (ι) | λεπτομέρειες για το εγγεγραμμένο γραφείο της Ν.Ε.Π.Ε. και οποιασδήποτε αλλαγής αυτού· |
|  |  |  |
|  | (ια) | οποιαδήποτε μεταφορά της έδρας της Ν.Ε.Π.Ε.· |
|  |  |  |
|  | (ιβ) | κάθε διάταγμα εκκαθάρισης, συνέχισης εκκαθάρισης υπό την εποπτεία του Δικαστηρίου ή αναστολής εκκαθάρισης· |
|  |  |  |
|  | (ιγ) | οι γνωστοποιήσεις διορισμού εκκαθαριστή και τα ατομικά στοιχεία αυτού· |
|  |  |  |
|  | (ιδ) | η διάλυση και κάθε διάταγμα διάλυσης Ν.Ε.Π.Ε.· |
|  |  |  |
|  | (ιε)  | κάθε ψήφισμα εκούσιας εκκαθάρισης· |
|  |  |  |
|  | (ιστ) | η έκθεση εκκαθαριστή μετά από τελική συνέλευση· |
|  |  |  |
|  | (ιζ) | η διαγραφή Ν.Ε.Π.Ε. από το Μητρώο Ν.Ε.Π.Ε.· |
|  |  |  |
|  | (ιη) | οποιαδήποτε έκθεση ή πιστοποιητικό κεφαλαίου· |
|  |  |  |
|  | (ιθ) | οποιαδήποτε έκθεση παραχώρησης μετοχών· |
|  |  |  |
|  | (κ) | αντίγραφο ψηφίσματος για αύξηση ή μείωση του κεφαλαίου Ν.Ε.Π.Ε. |
|  |  |  |
|  |  (4) Τυχόν αλλαγές στις πράξεις και στα στοιχεία που αναφέρονται στο εδάφιο (2) εγγράφονται με ευθύνη των αξιωματούχων της Ν.Ε.Π.Ε. στο Μητρώο Ν.Ε.Π.Ε. και δημοσιοποιούνται σύμφωνα με τις διατάξεις του εδαφίου (1) του άρθρου 91, υπό κανονικές συνθήκες, εντός είκοσι μιας (21) ημερών από την παραλαβή της πλήρους τεκμηρίωσης για τις εν λόγω αλλαγές: |
|  |  |
|  |  Νοείται ότι, τα ανωτέρω δεν ισχύουν για τα λογιστικά έγγραφα κάθε χρήσεως, των οποίων η δημοσίευση είναι υποχρεωτική δυνάμει των διατάξεων του παρόντος Νόμου. |
|  |  |
|  |  (5) Σε περίπτωση κατά την οποία οι αξιωματούχοι της Ν.Ε.Π.Ε. παραλείπουν να συμμορφωθούν με την υποχρέωση που προβλέπεται στο εδάφιο (3), οι αξιωματούχοι της που ευθύνονται για την παράλειψη είναι ένοχοι αδικήματος και σε περίπτωση καταδίκης τους υπόκεινται σε χρηματική ποινή που δεν υπερβαίνει τις τρεις χιλιάδες (€3.000) ευρώ. |
|  |  |
|  |  (6) Ο Έφορος Ν.Ε.Π.Ε. αναρτά στο Μητρώο Ν.Ε.Π.Ε., το οποίο διασυνδέεται με την πλατφόρμα, σε ηλεκτρονική μορφή όλες τις επικαιροποιημένες πληροφορίες που επεξηγούν τις διατάξεις της νομοθεσίας με βάση τις οποίες τρίτα μέρη μπορούν να εμπιστεύονται στοιχεία και παντός είδους πράξεις που αναφέρονται στο εδάφιο (2). |
|  |  |
|  |  (7) Τα ηλεκτρονικά αντίγραφα των πράξεων και των στοιχείων που αναφέρονται στο εδάφιο (2) διατίθενται δημοσίως μέσω του συστήματος διασύνδεσης των μητρώων. |
|  |  |
|  |  (8) Ο Έφορος Ν.Ε.Π.Ε. διασφαλίζει ότι οι πράξεις και τα στοιχεία που αναφέρονται στο εδάφιο (2) είναι διαθέσιμα μέσω του συστήματος διασύνδεσης των μητρώων σε τυποποιημένο μορφότυπο μηνύματος και είναι προσβάσιμα με ηλεκτρονικά μέσα και μεριμνά για την τήρηση των ελάχιστων απαιτήσεων ασφάλειας διαβίβασης δεδομένων. |
|  |  |
| Πιστοποιημένα αντίγραφα εγγράφων σε ηλεκτρονική μορφή. | 93.-(1) Πιστοποιημένα αντίγραφα ή αποσπάσματα των στοιχείων υποχρεωτικής δημοσιότητας τα οποία έχουν καταχωρισθεί στο Μητρώο Ν.Ε.Π.Ε. χορηγούνται κατόπιν αίτησης είτε εντύπως είτε με ηλεκτρονικά μέσα, κατ’ επιλογήν του αιτούντος. |
|  |  |
|  |  (2) Τα παρεχόμενα αντίγραφα και αποσπάσματα των στοιχείων υποχρεωτικής δημοσιότητας δυνατόν να χορηγηθούν χωρίς πιστοποίηση, εκτός εάν ο αιτητής το ζητήσει ρητώς. |
|  |  |
|  |  (3) Κατά την πιστοποίηση ηλεκτρονικών αντιγράφων και αποσπασμάτων γίνεται χρήση τουλάχιστον μίας προηγμένης ηλεκτρονικής υπογραφής, όπως αυτή ορίζεται στον περί της Εφαρμογής του Κανονισμού (ΕΕ) αριθ. 910/2014, σχετικά με την Ηλεκτρονική Ταυτοποίησης και τις Υπηρεσίες Εμπιστοσύνης για τις Ηλεκτρονικές Συναλλαγές στην Εσωτερική Αγορά Νόμο. |
|  |  |
|  |  (4) Για τους σκοπούς ερμηνείας του παρόντος άρθρου, «ηλεκτρονικά μέσα» σημαίνει ότι η αρχική αποστολή, καθώς και η παραλαβή των στοιχείων στον προορισμό τους, γίνεται μέσω ηλεκτρονικού εξοπλισμού που χρησιμεύει για την επεξεργασία, περιλαμβανομένης της ψηφιακής συμπίεσης, και την αποθήκευση δεδομένων και ότι τα στοιχεία διαβιβάζονται, μεταφέρονται και παραλαμβάνονται με ενσύρματα ή ασύρματα μέσα ή με οπτικά μέσα ή με άλλα ηλεκτρομαγνητικά μέσα. |
|  |  |
| Μοναδικός ταυτοποιητής των Ν.Ε.Π.Ε. | 94. Οι Ν.Ε.Π.Ε. διαθέτουν μοναδικό ταυτοποιητή που τους επιτρέπει την αδιαμφισβήτητη ταυτοποίησή τους κατά την επικοινωνία μεταξύ του Μητρώου Ν.Ε.Π.Ε. και του συστήματος διασύνδεσης των μητρώων. |
|  |  |
| Τέλη και δωρεάν παραχώρηση στοιχείων. | 95.-(1) Υπό την επιφύλαξη του εδαφίου (2), τα τέλη που χρεώνονται για την πρόσβαση στις πράξεις και τα στοιχεία που αναφέρονται στο άρθρο 92 μέσω του συστήματος διασύνδεσης των μητρώων, καθορίζονται εκάστοτε σε Γνωστοποίηση. |
|  |  |
|  |  (2) Τα ακόλουθα στοιχεία διατίθενται δωρεάν μέσω του συστήματος διασύνδεσης των μητρώων: |
|  |  |
|  | (α) | Το όνομα και η νομική μορφή της Ν.Ε.Π.Ε.∙ |
|  |  |  |
|  | (β) | το εγγεγραμμένο γραφείο της Ν.Ε.Π.Ε. και το κράτος μέλος στο οποίο είναι καταχωρισμένη∙ και |
|  |  |  |
|  | (γ) | ο αριθμός μητρώου της Ν.Ε.Π.Ε. |
|  |  |  |
| Παροχή πληροφοριών στο Μητρώο Ν.Ε.Π.Ε. σχετικά με την εκκαθάριση και την αφερεγγυότητα της Ν.Ε.Π.Ε. | 96. Το Μητρώο Ν.Ε.Π.Ε. διαθέτει, μέσω του συστήματος διασύνδεσης των μητρώων, τις πληροφορίες σχετικά με την έναρξη ή τη λήξη οιασδήποτε διαδικασίας εκκαθάρισης ή αφερεγγυότητας Ν.Ε.Π.Ε. και διαγραφής Ν.Ε.Π.Ε. από το Μητρώο Ν.Ε.Π.Ε. |
|  |  |
| Διασφάλιση διαλειτουργικότητας του Μητρώου Ν.Ε.Π.Ε. | 97. Ο Έφορος Ν.Ε.Π.Ε. διασφαλίζει τη διαλειτουργικότητα του Μητρώου Ν.Ε.Π.Ε. στο σύστημα διασύνδεσης των μητρώων μέσω της πλατφόρμας. |
|  |  |
| Παράδοση, καταχώριση, κοινοποίηση και γνωστοποίηση εγγράφων στον Έφορο Ν.Ε.Π.Ε. | 98.-(1) Τηρουμένων των διατάξεων του παρόντος άρθρου, κάθε στοιχείο ή έγγραφο το οποίο σύμφωνα με τον παρόντα Νόμο παραδίδεται, καταχωρίζεται, κοινοποιείται, γνωστοποιείται ή δίδεται στον Έφορο Ν.Ε.Π.Ε. θεωρείται ότι έχει ληφθεί δεόντως από τον Έφορο Ν.Ε.Π.Ε. εφόσον παραδόθηκε σε καθορισμένο γραφείο εγγραφής ή υποβλήθηκε με ηλεκτρονικά μέσα σύμφωνα με τις εκάστοτε σε ισχύ οδηγίες του Εφόρου Ν.Ε.Π.Ε., και εφόσον καταβλήθηκε το καθορισμένο τέλος. |
|  |  |
|  |  (2) Εκτός εάν ρητά προβλέπεται διαφορετικά στον παρόντα Νόμο, στοιχεία ή έγγραφα που παραδίδονται στον Έφορο Ν.Ε.Π.Ε. σύμφωνα με τις διατάξεις του εδαφίου (1), παραδίδονται μόνο από ή εκ μέρους του γραμματέα της.  |
|  |  |
|  |  (3) Ο Έφορος Ν.Ε.Π.Ε. δύναται να εκδίδει οδηγίες με τις οποίες διευκρινίζει- |
|  |  |
|  | (α) | τον τρόπο πιστοποίησης εγγράφων που παραδίδονται στον Έφορο Ν.Ε.Π.Ε., σύμφωνα με τις διατάξεις του παρόντος άρθρου∙ |
|  |  |  |
|  | (β) | τις διαδικασίες επιβεβαίωσης της εξουσιοδότησης του γραμματέα που παραδίδει ή υποβάλλει έγγραφα, σύμφωνα με τις διατάξεις του παρόντος άρθρου∙ |
|  |  |  |
|  | (γ) | τις διαδικασίες αναγνώρισης και/ή επιβεβαίωσης της ταυτότητας προσώπων που παραδίδουν ή υποβάλλουν έγγραφα, σύμφωνα με τις διατάξεις του παρόντος άρθρου∙ |
|  |  |  |
|  | (δ) | τα ελάχιστα στοιχεία και συνοδευτικά έγγραφα που θεωρούνται υποχρεωτικά γενικά ή σε συγκεκριμένες περιπτώσεις από τον Έφορο Ν.Ε.Π.Ε. κατά την παράδοση, καταχώριση, κοινοποίηση ή γνωστοποίηση στον Έφορο Ν.Ε.Π.Ε. οποιουδήποτε στοιχείου ή εγγράφου δυνάμει των διατάξεων του παρόντος Νόμου∙ |
|  |  |  |
|  | (ε) | τα κριτήρια που λαμβάνει υπόψη, προκειμένου να κρίνει το όνομα Ν.Ε.Π.Ε. ως ανεπιθύμητο σύμφωνα με τις διατάξεις του εδαφίου (1) του άρθρου 23. |
|  |  |  |
|  |  (4) Οι οδηγίες του Εφόρου Ν.Ε.Π.Ε. που αναφέρονται στο εδάφιο (3) δημοσιεύονται στην επίσημη ιστοσελίδα του Υφυπουργείου Ναυτιλίας.  |
|  |  |  |
| Παράλειψη καθήκοντος Ν.Ε.Π.Ε. για υποβολή εκθέσεων στον Έφορο Ν.Ε.Π.Ε. | 99.-(1) Σε περίπτωση παράλειψης συμμόρφωσης με οποιαδήποτε διάταξη του παρόντος Νόμου η οποία απαιτεί από Ν.Ε.Π.Ε. να καταχωρίσει, παραδώσει ή αποστείλει στον Έφορο Ν.Ε.Π.Ε. οποιαδήποτε έκθεση, λογαριασμό ή άλλο έγγραφο, ή να ειδοποιήσει για οποιοδήποτε θέμα, ή παράλειψη επανόρθωσης της παράλειψης μέσα σε δεκατέσσερις (14) ημέρες μετά την επίδοση προς την Ν.Ε.Π.Ε. ειδοποίησης που να της ζητεί να επανορθώσει, το Δικαστήριο δύναται, με αίτηση που γίνεται σε αυτό από οποιοδήποτε μέτοχο ή πιστωτή της Ν.Ε.Π.Ε. ή από τον Έφορο Ν.Ε.Π.Ε., να εκδώσει διάταγμα που να διατάσσει την Ν.Ε.Π.Ε. και οποιοδήποτε αξιωματούχο της να επανορθώσει την παράλειψη μέσα σε τέτοιο χρόνο που δυνατόν να οριστεί στο διάταγμα. |
|  |  |
|  |  (2) Οποιοδήποτε τέτοιο διάταγμα δυνατόν να ορίζει ότι όλα τα συναφή με την αίτηση έξοδα θα καταβληθούν από τη Ν.Ε.Π.Ε. ή από οποιουσδήποτε αξιωματούχους της ευθύνονται για την παράλειψη. |
|  |  |
|  |  (3) Καμιά διάταξη στο παρόν αυτό δεν εκλαμβάνεται ότι επηρεάζει την εφαρμογή οποιουδήποτε νόμου επιβάλλει ποινές σε Ν.Ε.Π.Ε. ή στους αξιωματούχους της σχετικά με τέτοια παράλειψη όπως αναφέρθηκε πιο πάνω. |
|  |  |
|  | ΜΕΡΟΣ ΧIVΠΟΙΚΙΛΕΣ ΔΙΑΤΑΞΕΙΣ |
|  |  |  |
| Αναλογική εφαρμογή διατάξεων του περί Εταιρειών Νόμου. | 100.-(1) Οι πρόνοιες του Μέρους ΧI του περί Εταιρειών Νόμου, εφαρμόζονται, τηρουμένων των αναλογιών, σε Ν.Ε.Π.Ε. |
|  |  |
|  |  (2) Σε περίπτωση διαφωνίας ή απουσίας ειδικής ρύθμισης στον παρόντα Νόμο εφαρμόζονται κατ’ αναλογίαν οι διατάξεις του περί Εταιρειών Νόμου. |
|  |  |
| Εξαιρέσεις από την καταβολή τελών και δικαιωμάτων.111 του 19851 του 19868 του 198625 του 198639 του 198650 του 1986114 του 1986121 του 1986149 του 198614 του 198763 του 1987165 του 1987320 του 198739 του 1988204 του 1988119 του 1990143 του 1991190 του 1991223 του 199140(I) του 199254(I) του 199287(I) του 199223(I) του 199437(I) του 19958(I) του 199665(I) του 199685(I) του 199620(I) του 1997112(I) του 2001127(I) του 2001128(I) του 2001139(I) του 2001153(I) του 200123(I) του 2002227(I) του 200247(I) του 2003236(I) του 200453(I) του 200586(I) του 2005118(I) του 2005127(I) του 2005137(I) του 2006157(I) του 200625(I) του 2007147(I) του 2007153(I) του 200719(I) του 200873(I) του 200851(I) του 200997(I) του 200948(I) του 2010121(I) του 201030(I) του 2011137(I) του 2011217(Ι) του 201295(I) του 2013143(I) του 201354(Ι) του 2014119(Ι) του 201449(Ι) του 201578(Ι) του 2015103(I) του 2015115(I) του 2016128(I) του 201679(I) του 2017161(I) του 201725(I) του 201874(I) του 201813(I) του 201914(I) του 201915(I) του 2019139(I) του 2019171(I) του 202099(Ι) του 2021121(Ι) του 20214(Ι) του 2022.  | 101.-(1) Οι Ν.Ε.Π.Ε. εξαιρούνται από την καταβολή οιωνδήποτε τελών και δικαιωμάτων προβλέπονται στις διατάξεις του περί Δήμων Νόμου. |
|  |  |
| Κεφ. 149.22(Ι) του 199599(Ι) του 2013. |  (2) Η σύσταση ενεχυρίασης μετοχών Ν.Ε.Π.Ε. εξαιρείται από τις διατάξεις του άρθρου 138 του περί Συμβάσεων Νόμου και η σύμβαση της επιβάρυνσης συνομολογείται με έγγραφο δεόντως συνταγμένο και υπογραμμένο από τα μέρη και καταχωρισμένο στο μητρώο μετόχων της Ν.Ε.Π.Ε. |
|  |  |
|  | ΜΕΡΟΣ XV |
|  | ΕΓΓΡΑΦΗ ΕΤΑΙΡΕΙΑΣ ΩΣ ΣΥΝΕΧΙΖΟΥΣΑΣ ΣΤΟ ΜΗΤΡΩΟ Ν.Ε.Π.Ε. |
|  |  |
| Εφαρμογή των διατάξεων των άρθρων 102έως 110. | 102. Οι διατάξεις των άρθρων 103 έως 110 εφαρμόζονται σε όλες τις εταιρείες, οι οποίες συστάθηκαν ή ενεγράφησαν δυνάμει του περί Εταιρειών Νόμου, στις οποίες παρέχεται η δυνατότητα να συνεχίζουν να υφίστανται ως Ν.Ε.Π.Ε. δυνάμει του παρόντος Νόμου. |
|  |  |
| Καταλληλόλητα για εγγραφή ως Ν.Ε.Π.Ε. | 103. Οποιαδήποτε εταιρεία δύναται να ζητήσει από τον Έφορο Ν.Ε.Π.Ε. να εγγραφεί ως συνεχίζουσα στο Μητρώο Ν.Ε.Π.Ε. δυνάμει των διατάξεων του παρόντος Νόμου. |
|  |  |
| Αίτηση για εγγραφή. | 104.-(1) Η αίτηση από την εταιρεία για εγγραφή ως συνεχίζουσα στο Μητρώο Ν.Ε.Π.Ε. καταχωρίζεται στον Έφορο Ν.Ε.Π.Ε. και συνοδεύεται από τα ακόλουθα έγγραφα: |
|  |  |
|  | (α) | Ειδικό ψήφισμα των μετόχων της εταιρείας που εγκρίνει την εγγραφή της ως συνεχίζουσας στο Μητρώο Ν.Ε.Π.Ε.· |
|  |  |
|  | (β) | αντίγραφο του αναθεωρημένου ιδρυτικού εγγράφου και καταστατικού της εταιρείας που να ικανοποιεί τις προϋποθέσεις που τίθενται από τις διατάξεις του παρόντος Νόμου αναφορικά με τη σύσταση Ν.Ε.Π.Ε.· |
|  |  |
|  | (γ) | αντίγραφα πιστοποιητικών του Εφόρου Εταιρειών που βεβαιώνουν τα ακόλουθα: |
|  |  |
|  |  | (i) | Την ημερομηνία σύστασης της εταιρείας και ότι ακόμα υφίσταται· |
|  |  | (ii) | το εγγεγραμμένο γραφείο της εταιρείας· |
|  |  | (iii) | το εγκεκριμένο και εκδοθέν μετοχικό κεφάλαιο της εταιρείας· |
|  |  | (iv) | τον/τους μέτοχο/μέτοχους της εταιρείας· |
|  |  | (v) | τους αξιωματούχους της εταιρείας· και |
|  |  | (vi) | τις εγγεγραμμένες επιβαρύνσεις της εταιρείας· |
|  |  |  |
|  | (δ) | ένορκη δήλωση από διοικητικό σύμβουλο της εταιρείας, αρμόδια εξουσιοδοτημένο από το διοικητικό της συμβούλιο, που να επιβεβαιώνει τη φερεγγυότητα της εταιρείας και με την οποία ο υπογράφων να δηλώνει ότι δεν γνωρίζει οποιεσδήποτε περιστάσεις οι οποίες θα μπορούσαν να επηρεάσουν αρνητικά κατά ουσιαστικό τρόπο την κατάσταση φερεγγυότητας της εταιρείας μέσα σε περίοδο δώδεκα (12) μηνών από την ημερομηνία υποβολής της σχετικής αίτησης για εγγραφή στο Μητρώο Ν.Ε.Π.Ε.· |
|  |  |  |
|  | (ε) | έγκριση από τους πιστωτές· |
|  |  |  |
|  | (στ) | βεβαίωση του Εφόρου Εταιρειών ότι η εταιρεία έχει καταβάλει όλα τα τέλη και είναι πλήρως συμμορφούμενη με όλες τις υποχρεώσεις της που απορρέουν από τις διατάξεις του περί Εταιρειών Νόμου· |
|  |  |
|  |  (2) Σύμβουλος εταιρείας ο οποίος προβαίνει σε δήλωση φερεγγυότητας δυνάμει της παραγράφου (δ) του εδαφίου (1), χωρίς τα γεγονότα που έχει ή έπρεπε να είχε υπόψη του να δικαιολογούν τη δήλωση αυτή, είναι ένοχος αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα (1) έτος ή/και σε χρηματική ποινή που δεν υπερβαίνει τις είκοσι χιλιάδες ευρώ (€20.000). |
|  |  |
| Εγγραφή στο Μητρώο Ν.Ε.Π.Ε. | 105.-(1) Τα έγγραφα που αναφέρονται στις διατάξεις του άρθρου 104 παραδίδονται για καταχώριση στον Έφορο Ν.Ε.Π.Ε. ο οποίος, με την επιφύλαξη των διατάξεων του εδαφίου (2), αφού ικανοποιηθεί ότι είναι σύμφωνα με τις διατάξεις του παρόντος Νόμου, τα καταχωρίζει προσωρινά και πιστοποιεί ότι η εταιρεία είναι προσωρινά εγγεγραμμένη ως συνεχίζουσα στο Μητρώο Ν.Ε.Π.Ε. από την ημερομηνία της εγγραφής η δε ημερομηνία εμφαίνεται στο Προσωρινό Πιστοποιητικό Συνέχισης της εταιρείας ως Ν.Ε.Π.Ε. που εκδίδει ο Έφορος Ν.Ε.Π.Ε. (στο εξής αναφερόμενο ως το «Προσωρινό Πιστοποιητικό Συνέχισης»). |
|  |  |
|  |  (2) Σε περίπτωση κατά την οποία το όνομα της εταιρείας κατά την άποψη του Εφόρου Ν.Ε.Π.Ε. δημιουργεί κίνδυνο σύγχυσης ή παραπλάνησης με το όνομα ήδη εγγεγραμμένης Ν.Ε.Π.Ε., ο Έφορος Ν.Ε.Π.Ε. απευθύνει οδηγίες για τροποποίηση του ονόματός της και, δεν εγγράφει προσωρινά την εν λόγω εταιρεία ως Ν.Ε.Π.Ε. σύμφωνα με το εδάφιο (1), παρά μόνο όταν ικανοποιηθεί ότι το όνομα με το οποίο η εταιρεία θα συνεχίσει τις δραστηριότητές της έχει τροποποιηθεί κατά τρόπο που να μη δημιουργεί κίνδυνο σύγχυσης ή παραπλάνησης. |
|  |  |
| Αποτελέσματα εγγραφής. | 106**.** Από την ημερομηνία έκδοσης του Προσωρινού Πιστοποιητικού Συνέχισης που εκδίδεται από τον Έφορο Ν.Ε.Π.Ε. σύμφωνα με τις διατάξεις του άρθρου 105 πιο πάνω- |
|  |  |
|  | (α) | η εταιρεία που αναφέρεται στο Προσωρινό Πιστοποιητικό Συνέχισης- |
|  |  |
|  |  | (i) | θεωρείται ότι είναι νομικό πρόσωπο που συστάθηκε δυνάμει του παρόντος Νόμου και προσωρινά εγγεγραμμένη στο Μητρώο Ν.Ε.Π.Ε. για τους σκοπούς του παρόντος Νόμου· |
|  |  | (ii) | υπόκειται σε όλες τις υποχρεώσεις και είναι ικανή να ασκεί όλες τις εξουσίες και δικαιώματα μιας Ν.Ε.Π.Ε. που είναι εγγεγραμμένη δυνάμει του παρόντος Νόμου· |
|  |  |  |
|  | (β) | το ιδρυτικό έγγραφο και καταστατικό, όπως αναθεωρήθηκαν σύμφωνα με τα προβλεπόμενα στην παράγραφο (β) του άρθρου 104, θεωρούνται ως το ιδρυτικό έγγραφο και καταστατικό της Ν.Ε.Π.Ε.· |
|  |  |
|  | (γ) | η εγγραφή της εταιρείας στο Μητρώο Ν.Ε.Π.Ε. είναι άκυρη και χωρίς έννομο αποτέλεσμα, δυνάμει του παρόντος Νόμου, εάν αυτή γίνεται με σκοπό- |
|  |  |  |
|  |  | (i) | να ζημιώσει ή να επηρεάσει τη συνέχεια της εταιρείας ως νομικού προσώπου∙ |
|  |  | (ii) | να επηρεάσει την περιουσία της εταιρείας και τον τρόπο που η εταιρεία αυτή θα διατηρήσει όλα τα περιουσιακά της στοιχεία, δικαιώματα, οφειλές και υποχρεώσεις· |
|  |  | (iii) | να καταστήσει αναποτελεσματικές οποιεσδήποτε νομικές ή άλλες διαδικασίες εγέρθηκαν ή πρόκειται να εγερθούν εναντίον της· |
|  |  | (iν) | να απαλλάξει από ή να εμποδίσει οποιαδήποτε καταδίκη, απόφαση, γνωμάτευση, διάταγμα, χρέος, οφειλή ή υποχρέωση είναι απαιτητή ή θα καταστεί απαιτητή εναντίον της εταιρείας ή εναντίον οποιουδήποτε μέλους, συμβούλου, αξιωματούχου ή προσώπων που τους ανατίθεται η διοίκηση ή η εκπροσώπηση της εταιρείας. |
|  |  |
| Μη αφαίρεση από το μητρώο του Εφόρου Εταιρειών. | 107.-(1) Εντός περιόδου έξι (6) μηνών από την ημερομηνία της έκδοσης από τον Έφορο Ν.Ε.Π.Ε. του Προσωρινού Πιστοποιητικού Συνέχισης, η εταιρεία υποβάλλει αποδεικτικά στοιχεία στον Έφορο Ν.Ε.Π.Ε. από τον Έφορο Εταιρειών, ότι είναι πλήρως συμμορφούμενη με όλες τις υποχρεώσεις της που πηγάζουν από τις διατάξεις του περί Εταιρειών Νόμου, και ότι έχει διαγραφεί από το μητρώο εταιρειών του Εφόρου Εταιρειών. |
|  |  |
|  |  (2) Σε περίπτωση κατά την οποία η εταιρεία δεν υποβάλει τέτοια αποδεικτικά στοιχεία, ο Έφορος Ν.Ε.Π.Ε. δύναται: |
|  |  |
|  | (α) | να διαγράψει το όνομα της εταιρείας από το Μητρώο Ν.Ε.Π.Ε. και να πληροφορήσει τον Έφορο Εταιρειών ότι η εταιρεία δεν είναι εγγεγραμμένη στο Μητρώο Ν.Ε.Π.Ε.∙ ή |
|  |  |
|  | (β) | μετά από αίτηση της εταιρείας για παράταση του χρόνου υποβολής των απαιτούμενων αποδεικτικών στοιχείων, να επιτρέψει περαιτέρω περίοδο τριών (3) μηνών, εντός της οποίας να παρασχεθούν τα εν λόγω στοιχεία: |
|  |  |  |
|  |  |  Νοείται ότι, σε περίπτωση που τα στοιχεία δεν παρασχεθούν εντός της περιόδου παράτασης, ουδεμία περαιτέρω περίοδος παράτασης παραχωρείται, εκτός και εάν εξασφαλιστεί σχετικό διάταγμα Δικαστηρίου και ακολουθείται αμέσως η διαδικασία που προβλέπεται στην παράγραφο (α). |
|  |  |
| Πιστοποιητικό Συνέχισης. | 108. Με την παρουσίαση στον Έφορο Ν.Ε.Π.Ε. των αποδεικτικών στοιχείων για το ότι η εταιρεία έχει παύσει να είναι εταιρεία εγγεγραμμένη στο μητρώο εταιρειών του Εφόρου Εταιρειών και με την παράδοση στον Έφορο Ν.Ε.Π.Ε. του Προσωρινού Πιστοποιητικού Συνέχισης ο Έφορος Ν.Ε.Π.Ε. εκδίδει το Πιστοποιητικό Συνέχισης, το οποίο επιβεβαιώνει ότι η εταιρεία έχει εγγραφεί ως συνεχίζουσα στο Μητρώο Ν.Ε.Π.Ε. |
|  |  |
| Περιπτώσεις απόρριψης της αίτησης. | 109. Αίτηση για την εγγραφή εταιρείας ως συνεχίζουσας στο Μητρώο Ν.Ε.Π.Ε. απορρίπτεται στις περιπτώσεις που- |
|  |  |
|  | (α) | έχει αρχίσει η διάλυση ή η εκκαθάριση της εταιρείας ή έχουν αρχίσει διαδικασίες αφερεγγυότητας, διευθέτησης ή συμβιβασμού, διαδικασίες εκτέλεσης αποφάσεως Δικαστηρίου ή άλλες ανάλογες διαδικασίες από ή εναντίον της εταιρείας· |
|  |  |  |
|  | (β) | έχει διοριστεί εκκαθαριστής ή ειδικός διαχειριστής της εταιρείας ή παραλήπτης της περιουσίας της· |
|  |  |  |
|  | (γ) | υπάρχει οποιαδήποτε απόφαση ή διάταγμα με το οποίο τα δικαιώματα των πιστωτών της αναστέλλονται ή περιορίζονται·ή |
|  |  |
|  | (δ) | έχουν αρχίσει εναντίον της διαδικασίες για παραβίαση των νόμων της Δημοκρατίας ή της δικαιοδοσίας σύστασής της. |
|  |  |
| Συνέχιση της Ν.Ε.Π.Ε. | 110. Τα δικαιώματα και οι υποχρεώσεις της συνεχίζουσας εταιρείας δεν επηρεάζονται από την εγγραφή της ως συνεχίζουσας στο Μητρώο Ν.Ε.Π.Ε. |
|  |  |
|  | ΜΕΡΟΣ ΧVΙΤΕΛΙΚΕΣ ΔΙΑΤΑΞΕΙΣ |
|  |  |
| Διοικητικό πρόστιμο. | 111.-(1) Παράβαση των διατάξεων των άρθρων 18(2), 19(2), 34(3), 35(5), 42(2), 43(2), 52(2), 53(2), 54(4), 54(5), 55(3), 55(5), 56(3), 57(4), 59(4), 60(2), 61(5), 72(5), 72(6), 74(4), 75(3), 86(8), 86(11) του παρόντος Νόμου και των δυνάμει αυτού εκδιδόμενων Κανονισμών τιμωρείται, ανεξάρτητα από το αν συντρέχει ποινική ή πειθαρχική ευθύνη δυνάμει του παρόντος ή άλλου Νόμου, με διοικητικό πρόστιμο μέχρι πέντε χιλιάδες ευρώ (€5.000), ανάλογα με τη βαρύτητα της παράβασης. |
|  |  |
|  |  (2) Το διοικητικό πρόστιμο επιβάλλεται στη Ν.Ε.Π.Ε. ή/και στους αξιωματούχους της, ανάλογα με την περίπτωση, με αιτιολογημένη απόφαση του Εφόρου Ν.Ε.Π.Ε. που βεβαιώνει την παράβαση. |
|  |  |
|  |  (3) Προτού επιβάλει διοικητικό πρόστιμο, ο Έφορος Ν.Ε.Π.Ε. ειδοποιεί τη Ν.Ε.Π.Ε. ή/και τους αξιωματούχους της, ανάλογα με την περίπτωση, για την πρόθεσή του να επιβάλει το διοικητικό πρόστιμο, ενημερώνοντάς τους για τους λόγους για τους οποίους προτίθεται να ενεργήσει τοιουτοτρόπως και παρέχοντας σε αυτούς το δικαίωμα υποβολής παραστάσεων μέσα σε προθεσμία δεκαπέντε (15) ημερών από την ημέρα της ειδοποίησης. |
|  |  |
|  |  (4) Τα κριτήρια υπολογισμού του ύψους του κατά περίπτωση επιβαλλόμενου δυνάμει του εδαφίου (2) προστίμου καθορίζονται ενδεικτικά σε οδηγίες του Υφυπουργού, χωρίς τούτο να περιορίζει, μέσα στα πλαίσια των οδηγιών, τη διακριτική ευχέρεια του Εφόρου Ν.Ε.Π.Ε., που βεβαιώνει τη συγκεκριμένη παράβαση, να αποφασίζει ελεύθερα με βάση τα κατά περίπτωση πραγματικά περιστατικά. |
|  |  |
|  |  (5) Ο Έφορος Ν.Ε.Π.Ε. κοινοποιεί στη Ν.Ε.Π.Ε. ή/και στους αξιωματούχους της, ανάλογα με την περίπτωση, την περί επιβολής διοικητικού προστίμου απόφασή του. |
|  |  |
| Ιεραρχική προσφυγή. | 112.-(1) Η Ν.Ε.Π.Ε. ή/και οι αξιωματούχοι της, ανάλογα με την περίπτωση, έχουν δικαίωμα ιεραρχικής προσφυγής ενώπιον του Υφυπουργού κατά απόφασης επιβολής διοικητικού προστίμου μέσα σε προθεσμία τριάντα (30) ημερών από την κοινοποίηση της απόφασης. |
|  |  |
|  |  (2) Η άσκηση προσφυγής σύμφωνα με το εδάφιο (1) δεν αναστέλλει την εκτέλεση της απόφασης. |
|  |  |
|  |  (3) Ο Υφυπουργός εξετάζει την προσφυγή και, αφού ακούσει τους ενδιαφερόμενους ή δώσει την ευκαιρία σ’ αυτούς να εκθέσουν τις απόψεις τους γραπτώς, αποφασίζει επί αυτής σύμφωνα με το εδάφιο (4) το αργότερο εντός προθεσμίας δέκα (10) ημερών. |
|  |  |
|  |  (4) Ο Υφυπουργός δύναται να εκδώσει μία από τις ακόλουθες αποφάσεις: |
|  |  |
|  | (α) | Να επικυρώσει την προσβληθείσα απόφαση· |
|  |  |  |
|  | (β) | να ακυρώσει την προσβληθείσα απόφαση· |
|  |  |  |
|  | (γ) | να τροποποιήσει την προσβληθείσα απόφαση· ή |
|  |  |  |
|  | (δ) | να προβεί σε έκδοση νέας απόφασης σε αντικατάσταση της προσβληθείσας. |
|  |  |
|  |  (5) Με την επιβολή διοικητικού προστίμου, η Ν.Ε.Π.Ε. ή/και οι αξιωματούχοι της, ανάλογα με την περίπτωση, ενημερώνονται δεόντως για το κατά το εδάφιο (1) δικαίωμα προσφυγής. |
|  |  |
|  |  (6) Το ποσό του διοικητικού προστίμου ή η τραπεζική εγγύηση καταπίπτει και περιέρχεται οριστικά στη Δημοκρατία, εάν παρέλθει άπρακτη η προς άσκηση προσφυγής ενώπιον του Διοικητικού Δικαστηρίου προθεσμία των εβδομήντα πέντε (75) ημερών, είτε από την κοινοποίηση της απόφασης για την επιβολή διοικητικού προστίμου είτε, σε περίπτωση που ασκείται προσφυγή ενώπιον του Υφυπουργού, από την κοινοποίηση της επί της προσφυγής απορριπτικής απόφασης του Υφυπουργού. |
|  |  |
| Πραγματικοί δικαιούχοι Ν.Ε.Π.Ε.188(I) του 200758(I) του 201080(I) του 2012192(Ι) του 2012101(I) του 2013184(Ι) του 201418(I) του 201613(I) του 2018158(I) του 201881(I) του 201913(I) του 202122(I) του 202161(I) του 202140(I) του 2022. | 113.(α) Οι διατάξεις του περί Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμου καθώς και η δευτερογενής νομοθεσία που εκδίδεται δυνάμει αυτών εφαρμόζονται σε Ν.Ε.Π.Ε. τηρουμένων των αναλογιών σε σχέση με το κεντρικό μητρώο πραγματικών δικαιούχων που προβλέπεται στο άρθρο 61Α του προαναφερθέντος Νόμου. |
|  |  |
|  |  (β) Ο Έφορος Ν.Ε.Π.Ε. έχει την αρμοδιότητα για την εφαρμογή των εν λόγω διατάξεων στις Ν.Ε.Π.Ε.  |
|  |  |
| Έκδοση κανονισμών. | 114. Το Υπουργικό Συμβούλιο έχει εξουσία να εκδίδει Κανονισμούς που δημοσιεύονται στην Επίσημη Εφημερίδα της Δημοκρατίας για την καλύτερη εφαρμογή των διατάξεων του παρόντος Νόμου. |
|  |  |
| Έναρξη τηςισχύος του παρόντος Νόμου. | 115-(1) Ο παρών Νόμος τίθεται σε ισχύ σε ημερομηνία που καθορίζεται με απόφαση του Υπουργικού Συμβουλίου η οποία δημοσιεύεται στην Επίσημη Εφημερίδα της Δημοκρατίας. |
|  |  |
|  |  (2) Το Υπουργικό Συμβούλιο δύναται να καθορίσει διαφορετική ημερομηνία έναρξης της ισχύος των διατάξεων του εδαφίου (1) του άρθρου 101 του παρόντος Νόμου. |

Αρ. Φακ.: 23.01.063.117-2022

ΑΔ/ΜΙ